কঙ্কাল সড়কে নরকযন্ত্রণা\nবুধবার এই সড়কে ছিল কোমরপানি। পানি সরে যাওয়ার পর বেরিয়ে এসেছে সড়ক কঙ্কাল। ঢাকার ভয়ংকর অনেক সড়কের একটি এই রামপুরা মালিবাগ সড়ক। গতকাল দুপুরে চৌধুরীপাড়া এলাকা থেকে তোলা।ছবি : মঞ্জুরুল করিম\n২৮ জুলাই ২০১৭, শুক্রবার, ১০:৪৬\nঢাকায় এক রাস্তায় বারবার খোঁড়াখুঁড়ি, নিম্নমানের কাজ সমন্বয়হীন উন্নয়নকাজ, নিয়ম মানে না ঠিকাদাররা\nরাজধানীতে ঘর ছেড়ে পথে নামলেই পড়তে হয় ভোগান্তির মুখে। ভাঙা রাস্তাঘাট, অসহনীয় যানজট ও সরকারি একাধিক সংস্থার খোঁড়াখুঁড়িতে যাত্রী ও পথচারীদের প্রাণ ওষ্ঠাগত। তার সঙ্গে বর্ষা মৌসুমে যোগ হয় জলাবদ্ধতা। গন্তব্যে পৌঁছানোর আগেই সড়কে পার হয়ে যায় ঘণ্টার পর ঘণ্টা।\nবেশির ভাগ এলাকাতেই এখন সড়ক, নর্দমা ও ফুটপাত উন্নয়নের কাজ চালিয়ে যাচ্ছে ঢাকা দক্ষিণ সিটি করপোরেশন (ডিএসসিসি) ও উত্তর সিটি করপোরেশন (ডিএনসিসি)। কাজের ক্ষেত্রে বিভিন্ন শর্ত থাকলেও ঠিকাদাররা সেগুলোর ধার ধারে না। নিম্নমানের কাজ ও নিয়ম না মেনে ভারী যানবাহন চলাচলের কারণে নির্মাণের পরপরই সড়কগুলো ভেঙেচুরে একাকার হয়ে যায়। সেবা সংস্থাগুলোর সমন্বয়হীন খোঁড়াখুঁড়ির পর সিটি করপোরেশন থেকে রাস্তাগুলো ঠিক সময়ে মেরামত না করায় ভোগান্তির মাত্রা বেড়ে যায়। অথচ দুই করপোরেশন রাস্তা খননের ফি হিসেবে গত অর্থবছরে অর্ধশত কোটি টাকা পেয়েছে।\nডিএসসিসির প্রধান নির্বাহী কর্মকর্তা খান মোহাম্মদ বিলাল কালের কণ্ঠকে বলেন, ‘ঘনবসতিপূর্ণ শহরে উন্নয়নমূলক কাজ করা কঠিন বিষয়। এর পরও আমরা জনগণের ভোগান্তি কমাতে সর্বোচ্চ চেষ্টা করে থাকি। সব সংস্থার মধ্যে কাজের ক্ষেত্রে সমন্বয় থাকলে জনদুর্ভোগ আরো কমানো সম্ভব ছিল। কাজের মান নিশ্চিত করতে আমরা সংশ্লিষ্ট প্রকৌশলীকে মাঠে থাকার ওপর জোর দিয়েছি। আরো জবাবদিহি নিশ্চিত করতে কাজের মান তদারকির জন্য পরামর্শক কম্পানি নিয়োগ করা হয়েছে। ’\nখান মোহাম্মদ বিলাল আরো বলেন, ‘কাজের মান খারাপ হচ্ছে তা বলা ঠিক হবে না। রাস্তা অল্প সময়ে ভেঙে যাওয়ার মূলে রয়েছে ভারী যানবাহনের চলাচল। আর টানা বর্ষণে বৃষ্টির পানি জমে রাস্তা ভাঙা আরো ত্বরান্বিত করছে। ’\nখুঁড়ে রাখা বেহাল সড়কে ভয়াবহ দুর্ভোগ : নগরীর প্রায় সড়কেই রাস্তা খুঁড়ে রাখা হয়েছে। ডিএসসিসি সূত্রে জানা যায়, এ মুহূর্তে সংস্থাটির রাস্তা, ফুটপাত ও নর্দমা উন্নয়নে দুটি বড় প্রকল্পের কাজ চলছে। প্রায় এক হাজার ২০০ কোটি টাকার মেগা প্রকল্পের আওতায় শান্তিনগর, মালিবাগ, বংশাল, নবাবপুর, ধানমণ্ডি, বনশ্রী, গ্রিন রোডে উন্নয়নকাজ চলছে। ৭৩৪ কোটি টাকা ব্যয়ে আরেক প্রকল্পের আওতায় যাত্রাবাড়ী, খিলগাঁও, মানিকনগর এলাকায় কাজ চলছে। মেগা প্রকল্পের কাজ হয়েছে শতকরা ২৫-৩০ ভাগ। অন্যটি কাজ শুরুর প্রাথমিক পর্যায়ে রয়েছে। বছরজুড়েই সংশ্লিষ্ট এলাকায় এ কাজ চলবে। চলতি অর্থবছরে সড়ক উন্নয়নকাজে ৯৩০ কোটি টাকা বরাদ্দ রাখা হয়েছে। বর্তমানে চলমান কাজের সঙ্গে এ বিপুল অঙ্কের টাকাও খরচ হবে উন্নয়নকাজে। এসব কাজের জের ধরে রাজধানীবাসীর ভোগান্তিও বাড়বে কয়েক গুণ।\nডিএনসিসি সূত্রে জানা যায়, ডিএনসিসির এক হাজার ৩৫০ কিলোমিটার সড়ক, ৩২৫ কিলোমিটার নর্দমা, এক হাজার ২৫০ কিলোমিটার উন্মুক্ত নর্দমা/পাইপ রয়েছে। এর মধ্যে ২০১৬-১৭ অর্থবছরে ১৭৫ কোটি টাকা ব্যয়ে ৯৫ দশমিক ৮৭ কিলোমিটার রাস্তা, ৮৪.৭২ কিলোমিটার নর্দমা/পাইপ ও ২৭ কিলোমিটার ফুটপাত সংস্কার ও উন্নয়ন করা হয়েছে। গত দুই বছরে উত্তরার ১, ৩ ও ১৪ নম্বর সেক্টর; গুলশান, বনানী, বারিধারা এলাকার সড়ক, নর্দমা ও ফুটপাত নির্মাণকাজে ৪২২ কোটি টাকা ব্যয়ে ১৭৬ কিলোমিটার রাস্তা, ২৪২ কিলোমিটার নর্দমা, ৬৯ কিলোমিটার ফুটপাত উন্নয়নকাজ হয়েছে। চলতি অর্থবছরেও সড়ক, ফুটপাত ও সারফেস ড্রেন উন্নয়নকাজে ২৩৪ কোটি টাকা বরাদ্দ রাখা হয়েছে, যা বছরজুড়ে চলমান উন্নয়নকাজের সঙ্গে যোগ হবে।\nসরেজমিন দেখা যায়, অনেক ব্যস্ত সড়কে চলছে খোঁড়াখুঁড়ি। বড় আকৃতির গর্তে পড়ে যানবাহন বিকল হয়ে যাচ্ছে। ফলে যানজট তীব্র হচ্ছে। রামপুরা ব্রিজ থেকে মেরাদিয়া হাট পর্যন্ত প্রধান সড়কটির কয়েকটি স্থানে ভেঙে বড় ধরনের গর্তের সৃষ্টি হয়েছে। রামপুরা ব্রিজ থেকে নামার পর এক পাশের অংশ এতটাই নাজুক যে যান চলাচলই বন্ধ হয়ে গেছে। আর বনশ্রী পুরো প্রকল্প এলাকার ‘এ’ থেকে ‘এম’ ব্লক পর্যন্ত বেশ কয়েকটি রাস্তা ব্যবহার অনুপযোগী হয়ে পড়েছে। ‘বি’-ব্লক ও ‘সি’ ব্লক মূল সড়কটি চলাচলের অনুপযোগী। ‘ডি’, ‘ই’ ‘এফ’ ‘জি’ মূল সড়কটিও একই অবস্থা। ‘ডি’ ব্লকের প্রধান সড়কটি ভেঙে ছোট-বড় গর্তের সৃষ্টি হয়েছে। ‘সি’ ব্লকের কয়েকটি সড়কের অবস্থাও নাজুক। ‘এ’ ব্লকের ১ নম্বর রোড ও বনশ্রীর পুরাতন ৫ নম্বর রোডটিও চলাচলের অনুপযোগী। রামপুরা টেলিভিশন ভবনসংলগ্ন থেকে বনশ্রী আবাসিক এলাকায় যাতায়াতের যে রাস্তাটি রয়েছে, তা প্রায় অচল। কুড়িল বিশ্বরোড় থেকে বাড্ডা হয়ে রামপুরা ব্রিজ পর্যন্ত সড়টির একদিকে ভাঙা, অন্যদিকে খুঁড়ে রাখা হয়েছে।\nপ্রগতি সরণি, খিলগাঁও, বংশাল, যাত্রাবাড়ী, শান্তিনগর, সেগুনবাগিচা ও ধানমণ্ডি এলাকাতেও চলছে ব্যাপক খোঁড়াখুঁড়ি।\nসমন্বয়হীন উন্নয়নকাজে ভোগান্তি বাড়ছে : ডিএনসিসি, ডিএসসিসি, রাজউক, ওয়াসা, তিতাস গ্যাস, ঢাকা পাওয়ার ডিস্ট্রিবিউশন কম্পানি (ডিপিডিসি), পানি উন্নয়ন বোর্ড, বিটিআরসি, এলজিইডি, ডেসকোসহ বেশ কয়েকটি প্রতিষ্ঠান নগরীতে উন্নয়নকাজ করে। তবে কাজের ক্ষেত্রে প্রতিষ্ঠানগুলোর মধ্য সমন্বয় নেই। তাই একই রাস্তা একাধিকবার খোঁড়া চলে। রাস্তা কাটার জন্য অনুমতি নেওয়ার নিয়ম থাকলে সেই কাজে সমন্বয় হয় না। সমন্বয়নহীন কাটাকাটির ফলে মাটি, ইট, পাথর ও বালি পড়ে চলাচলে বিপত্তি বাধায়। রাজারবাগ, মালিবাগ মোড়, শান্তিনগর, মৌচাক ও মালিবাগ রেলগেট এলাকাজুড়ে ডিএসসিসি ড্রেন-নর্দমা নির্মাণ করছে। আবার একই এলাকায় চলছে ফ্লাইওভারের নির্মাণকাজ। ফ্লাইওভারের স্লাব, আই গ্রাডার, বিম, ঢালাইয়ের কাজের ফলে রাস্তায় আর চলাচলের জো নেই। একই অবস্থা পল্লবী-১২ নম্বর সেকশন থেকে মিরপুর-১০ হয়ে আগারগাঁও পর্যন্ত সড়কে। রোকেয়া সরণির এ সড়কে গত এক-দেড় বছরে ডিএনসিসি, তিতাস ও মেট্রো রেলের জন্য খোঁড়াখুঁড়ি চলছে। ঢাকা ওয়াসাও তাদের ড্রেনেজের উন্নয়নকাজ করছে বলে জানা যায়। একই সড়কে দীর্ঘ সময় ধরে সরকারি কয়েকটি সংস্থা সমন্বয়হীভাবে কাজ করার ফলে নাগরিকদের ভোগান্তি চরমে উঠেছে।\nখোঁড়াখুঁড়ির পর হয় না মেরামত : রাজধানীর যেকোনো অংশে রাস্তা কেটে উন্নয়নমূলক কাজ করতে হলে দুই সিটি করপোরেশন থেকে অনুমতি নিতে হয়। সরকারি সংস্থারও রাস্তা কাটার সময় সিটি করপোরেশনকে নির্ধারিত ফি দিতে হয়। ডিএনসিসি ২০১৬-১৭ অর্থবছরে রাস্তা খনন ফি হিসাবে পেয়েছে ৩২ কোটি টাকা। আর চলতি অর্থবছরে সংস্থাটি এ খাত থেকে ৫০ কোটি টাকা আয়ের লক্ষ্যমাত্রা নির্ধারণ করেছে। ডিএসসিসি ২০১৬-১৭ অর্থবছরে রাস্তা খনন ফি হিসাবে অর্থ পেয়েছে ২৬ কোটি টাকা। চলতি অর্থবছরে রাস্তা খননের ফি হিসেবে আয়ের লক্ষ্যমাত্রা ধরেছে ২৫ কোটি টাকা। অথচ বছরজুড়ে খোঁড়াখুঁড়ির পর রোকেয়া সরণির রাস্তাটি মেরামত করেনি ডিএনসিসি। ফলে এ সড়কে চলাচলকারী মানুষের দুর্ভোগ নিত্যদিনের। মেট্রো রেলের কাজ অনেকাংশে শেষ হয়ে গেলেও রাস্তা মেরামত না করায় অর্ধেক রাস্তায় চলাচল করা দুষ্কর। এরই মধ্যে গ্যাসের লাইনসহ অন্যান্য সেবা সংস্থা নতুন করে কাজ শুরু করেছে। মিরপুর রোডের বিভিন্ন অংশে কাজ চললেও সিটি করপোরেশন সেগুলো সময়মতো মেরামত করেনি।\nডিএসসিসির অতিরিক্ত প্রধান প্রকৌশলী মো. আসাদুজ্জামান বলেন, ‘আমরা সড়ক খননের জন্য একটি নির্ধারিত ফি পেয়ে থাকি। সেই অর্থ দিয়ে সরকারের অন্য সংস্থার খুঁড়ে রাখা রাস্তা মেরামতও করা হয়। অনেক সময় যারা রাস্তা খুঁড়েছে তাদের কাজ শেষ হলেও দাপ্তরিকভাবে জানানো হয় না। ফলে খুঁড়ে রাখা সড়ক মেরামত করতে কিছুটা বিলম্ব হয়। ’\nফিটনেস মেনে রাস্তায় চলে না যানবাহন : কোন রাস্তা কতটা ভার বহন করতে পারবে তা নির্ধারণ করা আছে। কিন্তু সিটি করপোরেশনসহ যেসব সংস্থা এসব রাস্তা নির্মাণ বা মেরামত করে তারাই তা যেন ভুলে যায়। নিয়ম না মানায় রাস্তা নির্মাণের পরপরই ভেঙে যায়। অনেক সড়ক চলাচলের অনুপযোগী হয়ে পড়ে। সংশ্লিষ্টরা বলছেন, শহরের কোনো সড়কের পাঁচ থেকে ১০ টনের ওপরে ভার নেওয়ার সক্ষমতা নেই। কিন্তু বাস্তবে ৪০ টনের যানবাহনও চলাচল করে। রাজধানীর রামপুরা-আমুলিয়া সড়কের ভার বহনের ক্ষমতা পাঁচ টন। সেই রাস্তায় চলে ৩০-৪০ টন পণ্যবাহী লরি-ট্রেইলর। ফলে অল্প দিনেই রাস্তাটি ভেঙে চলাচলের অনুপযোগী হয়ে পড়েছে। সড়কে ভারী যান চলাচলে নিষেধাজ্ঞাসংবলিত সাইনবোর্ড দিয়েছে কর্তৃপক্ষ। রামপুরা ব্রিজ থেকে বনশ্রীর পাশ দিয়ে চলে যাওয়া রামপুরা-ডেমরা সড়কটি মিশেছে ঢাকা-ডেমরা হাইওয়েতে। প্রায় ১০ কিলোমিটার দৈর্ঘ্যের সড়কটির বিভিন্ন স্থানে ট্রাফিক বিভাগের বসানো সাইনবোর্ডগুলোতে লেখা রয়েছে, ‘ভারী যানবাহন চলাচল সম্পূর্ণ নিষেধ। ’ তবে তা অমান্য করে চলছে ১০ থেকে ২০ চাকার লরি ও ট্রেইলর। সড়ক ও জনপথ বিভাগের পক্ষ থেকে বিষয়টি ট্রাফিক বিভাগকে চিঠি দিয়েও জানানো হয়। গত ২০ এপ্রিল বিষয়টি জানিয়ে সড়ক ও জনপথ (সওজ) বিভাগের ঢাকা সড়ক বিভাগের নির্বাহী প্রকৌশলী মোহাম্মদ মেহেদী ইকবাল এ চিঠি দিয়েছেন। তাতে বলা হয়, গত বছর ডেমরা-আমুলিয়া-রামপুরা সড়কটি হালকা ও মাঝারি ওজনের যানবাহনের জন্য নির্মাণ করা হয়। চালু হওয়ার পর থেকেই সড়কটিতে ভারী ট্রাক, কাভার্ড ভ্যান, লরি, ফুয়েল ট্যাংকারসহ অন্যান্য ভারী যানবাহন চলাচল শুরু করে। ভারী যানবাহন চলাচল নিষিদ্ধ করে বিভিন্ন স্থানে সতর্কতামূলক সাইনবোর্ডও লাগানো হয়েছে। তার পরও ভারী যান চলছে। ফলে অল্প সময়ের মধ্যেই সড়কটির বিভিন্ন স্থানে ফাটল ও গর্ত সৃষ্টি হয়ে ভেঙেচুরে গেছে। ’ তবে এতেও কাজ হয়নি। শেষ পর্যন্ত সম্প্রতি উচ্চ আদালতের নির্দেশের পরিপ্রেক্ষিতে এ সড়কে বর্তমানে ভারী যান চলাচল বন্ধ রয়েছে।\nডিএসসিসির অতিরিক্ত প্রধান প্রকৌশলী মো. আসাদুজ্জামান কালের কণ্ঠ’কে বলেন, রাস্তাগুলোতে ২০ টন ভারী যানবাহনও চলাচল করে। কিন্তু রাজধানীর কোনো সড়কই এ ভার সহ্য করার ক্ষমতা দিয়ে তৈরি করা হয়নি। আমাদের সড়কগুলোর সর্বোচ্চ পাঁচ থেকে ১০ টন ভারী যানবাহনের চাপ নেওয়ার সক্ষমতা রয়েছে। শহরের প্রবেশ মুখে আমরা ওজন পরিমাপ যন্ত্র বসিয়ে যানবাহন প্রবেশের অনুমতি দেওয়ার পরিকল্পনা করেছি। ’\nসব উন্নয়নকাজ চলে বর্ষায় : বর্ষা এলেই সড়কে শুরু হয় খোঁড়াখুঁড়ি। এপ্রিল-মে মাসে কাজ শেষ করার নিয়ম থাকলেও বেশির ভাগ উন্নয়নমূলক কাজ শুরু হয় জুন-জুলাইয়ে। অথচ জুন থেকে আগস্ট পর্যন্ত পুরোপুরি বৃষ্টির সময়। এ সময় ঢাকার রাস্তায় ব্যাপক খোঁড়াখুঁড়ি হওয়ার ফলে যানবাহন চলাচল স্থবির হয়ে পড়ে। অভিযোগ রয়েছে, পুরো অর্থবছর বসে থেকে টাকা শেষ করতে তড়িঘড়ি করে সংস্থাগুলো জুন-জুলাই মাসে কার্যাদেশ দেয়। এতে সংশ্লিষ্ট কর্মকর্তারাও ব্যক্তিগতভাবে লাভবান হন। তাদের এ ধরনের কর্মকাণ্ডে নগরবাসী বছরের পর বছর ধরে বর্ষায় সড়কে নাকাল হয়।\nনিয়ম মানে না ঠিকাদার : রাজধানীর মধ্যে সড়কে উন্নয়নকাজ করতে হলে ডিএসসিসি ও ডিএনসিসি থেকে লিখিত অনুমোদন নিতে হয়। অনুমোদনের সময় রাস্তা খোঁড়াখুঁড়ি করতে নির্দিষ্ট সময় বেঁধে দেওয়া হয়। কিন্তু এ সময়ের মধ্যে কোনো ঠিকাদার প্রতিষ্ঠান কাজ শেষ করে না। সিটি করপোরেশনের একাধিক প্রকৌশলী জানান, ঠিকাদারকে কার্যাদেশ দেওয়ার সময় নিরাপত্তা বলয়, ট্রাফিক ডাইভারশন, প্রকল্পের নাম, সময়, ব্যয়—সব সাইনবোর্ডে প্রদর্শন করার কথা। রাতে করতে হলে অবশ্যই সতর্কতামূলক বাতি দেওয়াসহ সব সেবা সার্ভিস লাইন চালু রেখে কাজ করতে হবে। অনেক ঠিকাদার এসব শর্তের কথা জানেই না। প্রায় সব ঠিকাদারই সবচেয়ে বেশি অনিয়ম করে নির্মাণসামগ্রী রাস্তায় রাখে। খোঁড়াখুঁড়ির সঙ্গে সঙ্গে মাটি অন্যত্র সরিয়ে নেওয়ার নিয়ম রয়েছে। এরপর এ গর্ত বালু দিয়ে সম্পূর্ণ ভরাট করে ছয় ফুট পর পর কম্প্রেসার দিতে হয়। কিন্তু ঠিকাদাররা কাজের সময় মাটি পাশে রেখে তা দিয়েই গর্ত ভরাট করে। ফলে চলাচলে প্রতিবন্ধকতার সৃষ্টি হয়। ডিএসসিসির ১ নম্বর ওয়ার্ডের কাউন্সিলর ওয়াহিদুল হাসান মিল্টন বলেন, ‘খিলগাঁও এলাকায় রাস্তায় কাজ করার জন্য ৪০ দিনের অনুমোদন দেওয়া হয়েছিল। কিন্তু দীর্ঘ সময় কেটে রাখা হয়েছে। এতে ভয়াবহ ভোগান্তি হচ্ছে। আশপাশ এলাকায় ব্যাপক যানজট হচ্ছে। এ ক্ষেত্রে ঠিকাদার প্রতিষ্ঠানকে কাউন্সিলরদের কিছু বলারও সুযোগ নেই। ’\nডিএসসিসির প্রধান নির্বাহী কর্মকর্তা খান মোহাম্মদ বিলাল বলেন, ‘ঠিকাদাররা নিয়ম মেনে কাজ করে, তা এককথায় বলা যাবে না। অনেক সময় তারা উন্নয়নকাজ করতে গিয়ে জনগণের ভোগান্তির সৃষ্টি করে। আমরা ঠিকাদারদের নিয়ে সভা করে বলেছি, বেঁধে দেওয়া নিয়মেই যেন কাজ করা হয়। ’\nগুলশানের কাজে ‘কদর’ বেশি : গুলশান-বনানী ও বারিধারায় সড়ক, নর্দমা ও ফুটপাত নির্মাণের কাজ শেষ করেছে ডিএনসিসি। সেখানে কাজের সময় একটি লেনে কাজ করার সময় অন্য লেনে যানবাহন সহজেই যাতায়াত করেছে। রাস্তা গর্ত করে মাটি সঙ্গে সঙ্গে ট্রাক দিয়ে সরিয়ে নেওয়া হয়। কাজের মান আর পরিবেশ দেখে সবাই বেশ খুশি হয়েছিল। কিন্তু এ চিত্র আর অন্য স্থানে কাজ করার সময় দেখা যায়নি। কুড়িল বিশ্বরোড থেকে রামপুরা ব্রিজ পর্যন্ত প্রগতি সরণির এক বছর ধরে উন্নয়নকাজ চলছে। ড্রেন পরিষ্কার, ফুটপাত নির্মাণের ফলে দীর্ঘ সময় এ সড়কটিতে চলাচলে ভোগান্তিতে পড়তে হচ্ছে। তিন লেনের সড়কটি বর্তমানে বাড্ডা অংশে এক লেন ব্যবহার করা যাচ্ছে। রাস্তার মাটি খুঁড়ে পাশে রেখে দেওয়া হয়েছে। নির্মাণসামগ্রীও রাস্তার ওপর। ফলে এ সড়কটিতে গুলশানের মতো নিয়ম মানছে না ঠিকাদার। একই অবস্থা রাজধানীর অন্যান্য এলাকায়ও।


West Bengal Weather Update: Cyclone alert in Bay of Bengal over the weekend till Mondayচোখ রাঙাচ্ছে ঘূর্ণিঝড়! বঙ্গোপসাগরে ঘনীভূত নিম্নচাপ! ঝোড়ো হাওয়া-তুমুল বৃষ্টির পূর্বাভাস বাংলায়... – News18 Bangla\nHome » Photo » kolkata » West Bengal Weather Update: চোখ রাঙাচ্ছে ঘূর্ণিঝড়! বঙ্গোপসাগরে ঘনীভূত নিম্নচাপ! ঝোড়ো হাওয়া-তুমুল বৃষ্টির পূর্বাভাস বাংলায়...\nWest Bengal Weather Update: চোখ রাঙাচ্ছে ঘূর্ণিঝড়! বঙ্গোপসাগরে ঘনীভূত নিম্নচাপ! ঝোড়ো হাওয়া-তুমুল বৃষ্টির পূর্বাভাস বাংলায়...\nWest Bengal Weather Update: Jawad ঘূর্ণিঝড়ের প্রভাবে কলকাতা-সহ উপকূল ও সংলগ্ন জেলাগুলিতে ঝড় বৃষ্টির আশঙ্কা। শনি ও রবিবার ঝোড়ো হাওয়ার সঙ্গে হবে ভারী থেকে অতি ভারী বৃষ্টি।\n| December 02, 2021, 18:18 IST\nতবে এরপরে ফের ঘূর্ণিঝড়ের (Cyclone Jawad Alert )গতিপথ পরিবর্তন হবে বলে জানিয়েছে মৌসম ভবন। সেখান থেকেই উপকূল বরাবর এটি উত্তর-উত্তরপূর্ব দিকে বাঁক নেবে।বঙ্গোপসাগরের সুস্পষ্ট নিম্নচাপ (West Bengal Weather Update)। এই নিম্নচাপই গভীর নিম্নচাপ হয়ে ঘূর্ণিঝড়ে পরিণত হবে বলে জানাচ্ছে আবহাওয়া দফতর। উত্তর-পশ্চিম অভিমুখ হয় শনিবার সকালে অন্ধ্র ও ওড়িশা উপকূলের কাছাকাছি পৌছবে এই ঘূর্ণিঝড়। প্রতীকী ছবি।\nআবহাওয়ার পূর্বাভাস (West Bengal Weather Update) বলছে, এই কারণেই বাংলা উপকূলে ঝড়-বৃষ্টির প্রবণতা বাড়বে সপ্তাহান্তে। শনিবার থেকে সোমবার পর্যন্ত ঝড়-বৃষ্টি সহযোগে দুর্যোগপূর্ণ আবহাওয়া বিদ্যমান থাকবে বাংলায় (Cyclone Jawad Alert )। শনিবার সকালেই দীঘা-সহ পূর্ব মেদিনীপুর উপকূলের অংশে ঝোড়ো হাওয়া বইবে। বিকেল থেকেই হাওয়ার পরিমাণ অনেকটা বেড়ে যাবে। প্রতীকী ছবি।\nবিকেল বা সন্ধ্যে থেকে ছয়-সাত ঘণ্টা দীঘার সমুদ্র উপকূল সংলগ্ন এলাকায় ৮০ কিলোমিটার গতিবেগে ঝোড়ো হাওয়া বইতে পারে। যার জেরে শনিবার থেকে সোমবার পর্যন্ত দক্ষিণবঙ্গে ব্যাপক বৃষ্টি ঝড় চলবে (West Bengal Weather Update)বলেই জানাচ্ছে হাওয়া অফিসের সতর্কতা। প্রতীকী ছবি।\nমৎস্যজীবীদের আজ সন্ধ্যার মধ্যেই ফিরে আসতে নির্দেশ দেওয়া হয়েছে। মোট ১২ টি জেলায় মোতায়েন হতে চলেছে এনডিআরএফ। যার মধ্যে আট জেলায় ইতিমধ্যেই বাহিনী মোতায়েন হয়েছে। আগামীকাল থেকে পরবর্তী বিজ্ঞপ্তি না জানানো পর্যন্ত সমুদ্রে যেতে নিষেধ করা হয়েছে মৎস্যজীবীদের। প্রতীকী ছবি।\nদীঘা মন্দারমণি-সহ সমুদ্র উপকূলে বিনোদনমূলক সমস্ত আক্টিভিটি বন্ধ রাখার পরামর্শ দেওয়া হয়েছে। দক্ষিণবঙ্গের সব জেলাতেই রবিবার হালকা থেকে মাঝারি বৃষ্টি থাকবে। কলকাতাতেও ভারী বৃষ্টি ও ঝোড়ো হাওয়া বইবে এমনটাই জানাচ্ছেন আবহাওয়া দফতরের পূর্বাঞ্চলীয় অধিকর্তা সঞ্জীব বন্দ্যোপাধ্যায়। প্রতীকী ছবি।\nঘূর্ণিঝড়ের আতঙ্কে কাঁপছে পূর্ব উপকূল। শনিবার সকালে উপকূলে আছড়ে পড়বে ঘূর্ণিঝড় (Cyclone Jawad Alert ) জাওয়াদ। এর প্রভাবে সপ্তাহান্তে বাংলায় দুর্যোগপূর্ণ আবহাওয়া দেখা দেবে বলে জানিয়েছে আবহাওয়া দফতর। প্রতীকী ছবি।\nশনিবার থেকে কলকাতা সহ উপকূল ও সংলগ্ন জেলায় ঝোড়ো হাওয়ার সঙ্গে ভারী থেকে অতিভারী বৃষ্টির সর্তকতা। কলকাতাতে স্বাভাবিকের চেয়ে ২ ডিগ্রি উপরে রয়েছে পারদ। ধীরে ধীরে বাড়বে তাপমাত্রা। আগামী কয়েকদিন পূবালী হাওয়ার দাপট বাড়বে, উত্তুরে হাওয়া কমবে। প্রতীকী ছবি।\nএই ঘূর্ণিঝড়ের প্রভাবে কলকাতা-সহ দক্ষিণবঙ্গের সব জেলাতেই বৃষ্টি ও ঝোড়ো হাওয়া বইবে। উপকূল ও সংলগ্ন জেলাগুলিতে ঝড় বৃষ্টির আশঙ্কা ক্রমশ আরও ঘনীভূত। শনি ও রবিবার ঝোড়ো হাওয়ার সঙ্গে ভারী থেকে অতি ভারী বৃষ্টি হবে বলেই আশঙ্কা করছে আবহাওয়া দফতর। সবমিলিয়ে জাওয়াদের আতঙ্কে ডিসেম্বরের প্রথম সপ্তাহের শেষ দিনগুলি দুর্যোগপূর্ণ আবহাওয়াতে কাটবে বলেসোমবার পর্যন্ত বৃষ্টির সর্তকতা দক্ষিণবঙ্গে। অনুমান আবহাওয়াবিদদের। প্রতীকী ছবি।


প্রশ্ন : আমার স্ত্রী আমাকে তালাক দেওয়ার তের দিনের মাথায় অন্যত্র বিবাহ করে। তার দ্বিতীয় বিবাহ বৈধ হয়েছে কি? - সত্যের দিকে আহবান\nHome প্রশ্নোত্তর প্রশ্ন : আমার স্ত্রী আমাকে তালাক দেওয়ার তের দিনের মাথায় অন্যত্র বিবাহ করে। তার দ্বিতীয় বিবাহ বৈধ হয়েছে কি?\nপ্রশ্ন : আমার স্ত্রী আমাকে তালাক দেওয়ার তের দিনের মাথায় অন্যত্র বিবাহ করে। তার দ্বিতীয় বিবাহ বৈধ হয়েছে কি?\nPosted By: রুহুল আমিন বিন আব্দুল লতিফon: জুলাই ১৩, ২০১৮ In: প্রশ্নোত্তরNo Comments\nপড়া হয়েছে: ১৮৩\n-কে. এম. হাসান, বাগেরহাট।\nউত্তর : ‘খোলা’কারিনীর ইদ্দতকাল এক হায়েয। ছাবিত বিন ক্বায়সের স্ত্রী স্বামীর নিকট হ’তে খোলা‘ তালাক গ্রহণ করলে নবী করীম (ছাঃ) তার ইদ্দতের সময় একটি হায়েয নির্ধারণ করেন (আবুদাউদ হা/২২২৯; হাকেম হা/২৮২৫, সনদ ছহীহ)। এক্ষণে ১৩ দিনের পূর্বে উক্ত নারী হায়েয থেকে পাক হয়ে গেলে বিবাহ বৈধ হবে, নইলে নয়। এক্ষণে বিবাহ বৈধ না হ’লে উভয়কে পৃথক করে দিতে হবে এবং উক্ত নারী ইদ্দতের বাকী দিনগুলি অতিবাহিত করবে (মুওয়াত্ত্বা মালেক, ইরওয়াউল গালীল হা/২১২৪-২৫)। সাথে সাথে কৃত গোনাহের জন্য একনিষ্ঠ চিত্তে তওবা করতে হবে।\nপ্রশ্ন : আযানের দো‘আ হিসাবে আমাদের দেশে যে অতিরিক্ত অংশ পাঠ করা হয় তা সঠিক কি?


মেধাবীরা শিক্ষকতা থেকে দূরে কেন? মেধাবীরা শিক্ষকতা থেকে দূরে কেন? – Bartaman Kanho\nমোহাম্মদ অলিদ সিদ্দিকী তালুকদার ।\nবিশ্ব শিক্ষক দিবস সেই অলঙ্করণ: শিক্ষক হলেন মানুষ গড়ার কারিগর। অর্থাৎ শিক্ষকই মানুষকে শিক্ষিত ও দক্ষ মানবশক্তিতে রূপান্তর করে দেশ ও জাতি গঠনে গুরুত্বপূর্ণ ভূমিকা রাখেন। শিক্ষকতা কেবল চাকরি নয়; বরং শিক্ষকতা এক মহান পেশা ও ব্রত। যুগে যুগে, কালে কালে তাই শিক্ষক জ্ঞানের দীপশিখা জ্বেলেছেন, উজাড় করে বিলিয়ে দিয়েছেন নিজের জ্ঞানের ভান্ডার; অথচ কখনো প্রশ্ন করে দেখেননি, প্রতিদানে তিনি কী পেয়েছেন! তাই তো শিক্ষক হলেন সমাজের শ্রেষ্ঠ মানুষ।\nশিক্ষকদের অধিকার ও মর্যাদার কথা বলতে গেলে স্বাভাবিকভাবেই শিক্ষকদের দায়িত্ব ও কর্তব্য পালনের বিষয়টি সামনে চলে আসে। শিক্ষককে হতে হবে গবেষণাধর্মী ও সৃষ্টিশীল। এখন প্রশ্ন, এই মহান পেশার প্রতি আমরা শিক্ষকেরা কতটুকু যত্নবান? কতটুকু নিষ্ঠাবান? কতটুকু আন্তরিক? এসব বিষয়ে শিক্ষকদের আত্মবিশ্লেষণের এখনই উপযুক্ত সময়। সুষ্ঠু সমাজ, সুন্দর দেশ, তথা সুন্দর পৃথিবীর জন্য গুণগত মানসম্পন্ন শিক্ষার বিকল্প নেই। উক্ত দিবসটি উপলক্ষে বিশ্বের সকল শিক্ষকদের প্রতি গভীর শ্রদ্ধা জ্ঞাপন করছি। তাই সম্মিলিত প্রচেষ্টার মাধ্যমে শিক্ষার গুণগত মানোন্নয়ন করা সম্ভব হবে—এটাই আজকের এই দিনে প্রত্যাশা করি।\n[ লেখকঃ নির্বাহী সম্পাদক, দৈনিক আপন আলো ; বিশেষ প্রতিবেদক, শ্যামল বাংলা ডট নেট ও সদস্য ডিইউজে]


ঘরের সিঁদ কেটে ঘুমন্ত শিশুকে তুলে নিয়ে ধর্ষণ, বৃদ্ধ গ্রেফতার – মুক্তিযোদ্ধার কন্ঠ\nগ্রেফতার আলী হোসেন। ছবি : মুক্তিযোদ্ধার কণ্ঠ।\nকিশোরগঞ্জের খবর - September 24, 2020\nঘরের সিঁদ কেটে ঘুমন্ত শিশুকে তুলে নিয়ে ধর্ষণ, বৃদ্ধ গ্রেফতার\nমোহাম্মদ আরিফুল ইসলাম September 24, 2020\nকিশোরগঞ্জের করিমগঞ্জে ঘরের সিঁদ কেটে বাবা-মায়ের সঙ্গে ঘুমন্ত ছয় বছরের শিশুকে তুলে নিয়ে ধর্ষণের ঘটনায় অভিযুক্ত আলী হোসেনকে (৫৫) গ্রেপ্তার করেছে পুলিশ। বৃহস্পতিবার (২৪ সেপ্টেম্বর) দুপুরে কিশোরগঞ্জ শহরের শোলাকিয়া গাছবাজার এলাকা থেকে তাকে গ্রেফতার করা হয়।\nমামলার তদন্তকারী কর্মকর্তা করিমগঞ্জ থানার ওসি (তদন্ত) নাহিদ হাসান সুমন বিষয়টি নিশ্চিত করে জানান, শিশুটিকে ধর্ষণের পর আলী হোসেন পালিয়ে ঢাকায় চলে যান। সেখান থেকে কিশোরগঞ্জ আসেন। গোপনে খবর পেয়ে দুই থানা পুলিশ অভিযান চালিয়ে তাকে গ্রেপ্তার করে। গ্রেপ্তারের পর দুপুরে তাকে কিশোরগঞ্জ পুলিশ সুপারের কার্যালয়ে নেওয়া হয়।\nপ্রাথমিক জিজ্ঞাসাবাদের পর রিমান্ড আবেদনসহ তাকে আদালতে পাঠানো হবে বলে জানান পুলিশ সুপার মো. মাশরুকুর রহমান খালেদ। তিনি জানান, গ্রেপ্তার আলী হোসেনের বিরুদ্ধে এলাকায় আরও একাধিক ধর্ষণের অভিযোগ রয়েছে।\nএর আগে গত ৭ সেপ্টেম্বর রাতে করিমগঞ্জ উপজেলার কাদিরজঙ্গল ইউনিয়নের সাতারপুর গ্রামের এক দরিদ্র রিকশাচালকের ছয় বছরের শিশুকন্যা বাবা-মায়ের সঙ্গে ঘুমিয়ে ছিল। এসময় ঘরের সিঁদ কেটে ওই শিশুকে তুলে নিয়ে যায় একই গ্রামের মৃত আব্বাস আলীর ছেলে আলী হোসেন। ধর্ষণের পর শিশুটিকে বাড়ির পাশে একটি ধানক্ষেতে ফেলে রেখে পালিয়ে যায় আলী হোসেন। সকালে মুমূর্ষু অবস্থায় শিশুটিকে উদ্ধার করে হাসপাতালে পাঠানো হয়।\nএ ঘটনায় শিশুটির বাবা বাদী হয়ে ওইদিনই আলী হোসেনকে আসামি করে করিমগঞ্জ থানায় নারী ও শিশু নির্যাতন দমন আইনে একটি মামলা দায়ের করেন।\nকিশোরগঞ্জে ছিনতাইয়ে বাধা দেয়ায় গলা কেটে হত্যা\nকিশোরগঞ্জে ধর্ষণ মামলায় যাবজ্জীবন সাজাপ্রাপ্ত পলাতক আসামী গ্রেফতার\nমাহমুদুল্লার ঘরে বিসিবি প্রেসিডেন্ট’স কাপ\nচাঁদপুরে জেলেদের সাথে পুলিশের সংঘর্ষ\nরাশিয়ার তেলবাহী ট্যাংকারে বিস্ফোরণ\nবিদেশিরাও পারবেন ওমরাহ পালন করতে\nস্টোকসের সেঞ্চুরিতে হেসেখেলে জিতল রাজস্থান\nমাহমুদুল্লার ঘরে বিসিবি প্রেসিডেন্ট’স কাপ চাঁদপুরে জেলেদের সাথে পুলিশের সংঘর্ষ রাশিয়ার তেলবাহী ট্যাংকারে বিস্ফোরণ বিদেশিরাও পারবেন ওমরাহ পালন করতে স্টোকসের সেঞ্চুরিতে হেসেখেলে জিতল রাজস্থান ভৈরবে ইয়াবাসহ হত্যা মামলার আসামি আটক মাস্ক না পরলে সকল প্রতিষ্ঠানে সেবা বন্ধের নির্দেশ শিকড়ের টানে বাংলাদেশের রাষ্ট্রদূত! দৃশ্যমান পদ্মাসেতুর ৫.১ কিলোমিটার রায়হানের মায়ের অনশন ভাঙালেন মেয়র আরিফুল


হত্যার চেষ্টা ও ধর্ষণের শিকার পরিমনির অভিযোগ হত্যার চেষ্টা ও ধর্ষণের শিকার পরিমনির অভিযোগ – Shadhin Bangla 16\nআজ\t২৩শে জানুয়ারি, ২০২২ খ্রিস্টাব্দ\tসময় বিকাল ৩:৩৪\nঢাকাই সিনেমার জনপ্রিয় নায়িকা পরীমনি ধর্ষণ ও হত্যা চেষ্টার শিকার হয়েছেন বলে অভিযোগ করেছেন। রোববার (১৩ জুন) রাত ৮টার দিকে নিজের ভেরিফায়েড ফেসবুক পেজে প্রধানমন্ত্রী বরাবর এক খোলা চিঠি লিখে এমন অভিযোগ করেন পরীমনি।\nপ্রধানমন্ত্রী বরাবর লেখা ফেসবুক স্ট্যাটাসে পরীমনি লেখেন-\nআমি পরীমনি। এই দেশের একজন বাধ্যগত নাগরিক। আমার পেশা চলচ্চিত্র। আমি শারীরিক নির্যাতনের শিকার হয়েছি।\nআমাকে রেপ এবং হত্যা করার চেষ্টা করা হয়েছে। আমি এর বিচার চাই।\nএই বিচার কই চাইব আমি? কোথায় চাইব? কে করবে সঠিক বিচার? আমি খুঁজে পাইনি চার দিন ধরে। থানা থেকে শুরু করে আমাদের চলচ্চিত্র বন্ধু, বেনজীর আহমেদ আইজিপি স্যার! আমি কাউকে পাই না মা।\nআমি মেয়ে, আমি নায়িকা, তার আগে আমি মানুষ। আমি চুপ করে থাকতে পারি না। আজ আমার সঙ্গে যা হয়েছে তা যদি আমি কেবল মেয়ে বলে, লোকে কী বলবে এই গিলানো বাক্য মেনে নিয়ে চুপ হয়ে যাই, তাহলে অনেকের মতো (যাদের অনেক নাম এক্ষুনি মনে পড়ে গেল) তাদের মতো আমিও কেবল তাদের দল ভারী করতে চলেছি হয়তো।\nআমার মা যখন মারা যান তখন আমার বয়স আড়াই বছর। এত দিনে কখনও আমার এক মুহূর্ত মাকে খুব দরকার এখন,\nমনে হয়নি এটা। আজ মনে হচ্ছে, ভীষণ রকম মনে হচ্ছে মাকে দরকার, একটু শক্ত করে জড়িয়ে ধরার জন্য দরকার।\nআমার আপনাকে দরকার মা। আমার এখন বেঁচে থাকার জন্য আপনাকে দরকার মা। মা আমি বাচঁতে চাই।\nএ বিষয়ে পরীমনির সঙ্গে সিটি নিউজের পক্ষ থেকে যোগাযোগ করা হলে তিনি বলেন, ‘আমি এ বিষয়টি নিয়ে বলতে বলতে ক্লান্ত। আমার সঙ্গে যা ঘটেছে তা আমি সবাইকে ডেকে মিডিয়ার সামনে বলতে চাই। আমি আর পারছি না।’\nগণমাধ্যমের সহায়তা চেয়ে পরীমনি বলেন, ‘আপনারা সবাই প্লিজ আমার সঙ্গে থাকবেন। আমি খুবই বিপদে আছি। আর আপনাদের মাধ্যমে আমি প্রধানমন্ত্রীর কাছে এর বিচার চাই। আমাকেও ধর্ষণের মতো জঘন্য পরিস্থিতির সম্মুখীন হতে হবে, এটি আমি স্বপ্নেও ভাবিনি।’


উন্নয়ন কর্মযজ্ঞ শুরুর অপেক্ষায় যশোর বিজ্ঞান ও প্রযুক্তি বিশ্ববিদ্যালয়\nপ্রকাশ: ১১ ডিসেম্বর ১৫ । ০০:০০\nউন্নয়নের কর্মযজ্ঞ শুরু হতে যাচ্ছে যশোর বিজ্ঞান ও প্রযুক্তি বিশ্ববিদ্যালয়ে (যবিপ্রবি)। যবিপ্রবির উন্নয়নে প্রায় ২৮২ কোটি টাকার প্রকল্পের চূড়ান্ত অনুমোদন দেওয়া হয়েছে। প্রধানমন্ত্রী শেখ হাসিনার আন্তরিকতায় এটি সম্ভব হয়েছে বলে জানিয়েছেন উপাচার্য প্রফেসর ড. আবদুস সাত্তার। যবিপ্রবির জন্য বিশাল উন্নয়ন বরাদ্দ দেওয়ায় এ নিয়ে উচ্ছ্বাস প্রকাশ করেছেন এ অঞ্চলের বিভিন্ন শ্রেণী-পেশার মানুষ। পাশাপাশি প্রধানমন্ত্রী শেখ হাসিনার প্রতি কৃতজ্ঞতাও জ্ঞাপন করেছেন তারা। মঙ্গলবার প্রধানমন্ত্রী শেখ হাসিনার সভাপতিত্বে জাতীয় অর্থনৈতিক পরিষদের নির্বাহী কমিটির (একনেক) সভায় যশোর বিজ্ঞান ও প্রযুক্তি বিশ্ববিদ্যালয়ের উন্নয়নের জন্য ২৮১ কোটি ৮৯ লাখ টাকার প্রকল্প অনুমোদন করা হয়। ওই সভায় বিশেষ আমন্ত্রিত ছিলেন যবিপ্রবি উপাচার্য প্রফেসর ড. আবদুস সাত্তার।\nউপাচার্য প্রফেসর ড. আবদুস সাত্তার জানিয়েছেন, এর আগে দেশের কোনো বিশ্ববিদ্যালয়ে এককালীন এত উন্নয়ন বরাদ্দ দেওয়া হয়নি। এ প্রকল্পের আওতায় ২৮১ কোটি ৮৯ লাখ টাকা ব্যয়ে যবিপ্রবির একাডেমিক ও অবকাঠামোগত উন্নয়ন কার্যক্রম পরিচালিত হবে।\nএকনেকে অনুমোদিত এ প্রকল্পের আওতায় যশোর বিজ্ঞান ও প্রযুক্তি বিশ্ববিদ্যালয়ে নতুন ১০ তলাবিশিষ্ট একাডেমিক ভবন, ১০ তলাবিশিষ্ট ছাত্রাবাস, ১০ তলার ভিতের ওপর ৫ তলাবিশিষ্ট ছাত্রীনিবাস, ৬ তলা ভিতের ওপর দুই তলাবিশিষ্ট টিএসসি ভবন, ৩ তলা ভিতের ওপর দুই তলাবিশিষ্ট স্কুলভবন ও শেখ রাসেল জিমনেসিয়াম নির্মাণ করা হবে। পাশাপাশি মেডিকেল সেন্টারের দুই তলা ভবনকে ৬ তলায়, ৫ তলাবিশিষ্ট বঙ্গবন্ধু একাডেমিক ভবনকে ৯ তলায়, ৩ তলাবিশিষ্ট লাইব্রেরি ভবনকে ৬ তলায় উন্নীত করা হবে। এছাড়া গবেষণাগারের জন্য ২০ কোটি টাকার যন্ত্রপাতি, ২০ কোটি টাকার আসবাবপত্র ক্রয় ছাড়াও বিশ্ববিদ্যালয়ের অভ্যন্তরে রাস্তা, কালভার্ট নির্মাণ ও সংস্কার করা হবে।\nযশোর শহর থেকে ১২ কিলোমিটার উত্তর-পশ্চিমে যশোর-চৌগাছা সড়কের আমবটতলায় ৩৫ একর জমির ওপর প্রতিষ্ঠিত যশোর বিজ্ঞান ও প্রযুক্তি বিশ্ববিদ্যালয়। ২০০৭ সালের ২৫ জানুয়ারি এর একাডেমিক কার্যক্রম শুরু হয়। এরপর ২০০৯ সালের ১০ জুন চারটি বিভাগে পাঠদানের মধ্য দিয়ে শিক্ষা কার্যক্রম শুরু হয়। বর্তমানে ৬টি অনুষদে ১৮টি বিভাগে বিএসসি, এমএসসি, পিএইচডি, বিএসসি ইঞ্জিনিয়ারিং ও এমএসসি ইঞ্জিনিয়ারিং কোর্সে ৩ হাজার শিক্ষার্থী অধ্যয়ন করছেন। সেশনজটমুক্ত বিশ্ববিদ্যালয়টি বিশ্বমানের আধুনিক উচ্চতর শিক্ষা কার্যক্রম এবং প্রায়োগিক ও বাস্তবমুখী গবেষণাকর্ম সুশৃঙ্খলভাবে পরিচালিত হচ্ছে।


জীববিজ্ঞান Archives - Page4of 18 - বিজ্ঞান ব্লগ\nএকটি বোতাম চাপার মাধ্যমে হার্ড ডিস্ক এবং অপটিক্যাল ড্রাইভ এ গিগাবাইট পরিমাণ তথ্য জমা করে রাখা যায়। কিন্তু ফ্লপি ড্রাইভ এবং চৌম্বকীয় টেপস এর মতো প্রযুক্তি গুলোর পুরোনো হয়ে যাবার...\nশিরোনাম দেখে চোখ ছানাবড়া হলেও একদল গবেষক টমেটোতে একটি চমৎকার গবেষণা করেছেন! যা Elsevier পাব্লিশার্স এর মেটাবলিক ইঞ্জিয়ারিং জার্নালে প্রকাশিত হয় । যেখানে একদল গবেষক জিএমও টমেটোতে পার্কিন্সন রোগের ঔষধ...\n২০০৯ সালে ভারতীয় জনপ্রিয় চলচিত্র পরিচালক আর.বালকি কর্তৃক পরিচালিত ‘পা’ সিনেমাটি দিয়ে শুরু করা যাক। ছবিটিতে দেখা যায় ১২ বছরের একটি ছেলে অরো খুবই বুদ্ধিমান এবং মানসিক ভাবেও স্বাভাবিক। কিন্তু...\nআমরা যদি একটু খেয়াল করি আমাদের পরিচিত বয়োবৃদ্ধদের দিকে একটা অদ্ভুত ব্যাপার দেখতে পাবো। তাদের মধ্যে অনেকের হাত পা ঠকঠক করে কাঁপতে থাকে, হাতটা মুঠোবন্দি করতে পারেনা! কেন এমন হয়!...\nপ্রকৃতি জীবনের গল্প লিখেছে কতগুলো নিউক্লিওটাইড বেস দিয়ে। সেই গল্পের ভাষা হল জিন। আর কোডন হচ্ছে এর অক্ষরস্বরুপ। কিন্তু ইচ্ছে হলেই সেই ভাষার কোন রকম পরিবর্তন এর কথা আমরা ভাবতে...


নিজস্ব প্রতিবেদক: বিনিয়োগকারীদের শেয়ার ও অর্থ আত্মসাৎ করে ব্রোকারেজ হাউজ গুটিয়ে লাপাত্তা হওয়া ক্রেস্ট সিকিউরিটিজের ব্যবস্থাপনা পরিচালক (এমডি) মো. শহীদ উল্লাহ, তার স্ত্রী ও সিকিউরিটিজ হাউজটির পরিচালক নিপা সুলতানাসহ চারজনকে গ্রেপ্তার করেছে গোয়েন্দা পুলিশ (ডিবি)। গ্রেপ্তার হওয়া অন্য দুজন হলেন—মো. খোরশেদ ও মো. জুয়েল।\nসোমবার (৬ জুলাই) বেলা ১২টার দিকে লক্ষ্মীপুর-নোয়াখালী সীমান্ত এলাকা থেকে তাদের গ্রেপ্তার করে ডিবির রমনা বিভাগ।\nএসব তথ‌্য নিশ্চিত করেছেন ডিবির রমনা বিভাগের অতিরিক্ত উপ-কমিশনার (এডিসি) এইচ এম আজিমুল হক।\nএদিকে, পল্টন থানার উপ-পরিদর্শক (এসআই) ও মামলার তদন্ত কর্মকর্তা (আইও) সংবাদ মাধ্যমকে বলেন, ক্রেস্ট সিকিউরিটিজ নিয়ে তদন্ত অব্যাহত আছে। এর চেয়ে বেশি কিছু বলা সম্ভব হচ্ছে না।'\nক্রেস্ট সিকিউরিটিজের বিনিয়োগকারীদের শেয়ার ও অর্থ আত্মসাতের ঘটনায় কিছু ভিআইপি ব‌্যক্তির তথ্য গোপনের অভিযোগ পেয়েছে ডিবি। ফলে বিষয়টি কিছুটা জটিল আকার ধারণ করেছে।\nগত ২৫ জুন রমনা মডেল থানায় সাধারণ ডায়েরি (জিডি) করেন ক্রেস্ট সিকিউরিটিজের বিও হিসাবধারী বিনিয়োগকারী হাজী মো. নিশাত। ইতোমধ্যে এ বিষয়ে আরো দুটি মামলা দায়ের করেছেন বিনিয়োগকারীরা।\nহাজী মোহাম্মদ নিশাতের দায়ের করা জিডিতে উল্লেখ রয়েছে, পূর্ব পরিচিতি ও পরিচয়ের সূত্র ধরে ক্রেস্ট সিকিউরিটিজের সঙ্গে শেয়ার ও নগদ টাকা লেনদেন করি। কিন্তু আমাদের না জানিয়ে শেয়ার বিক্রি করে দেওয়া হয়। আমাদের টাকা পরিশোধ না করে নিজেরাই তা উত্তোলন করে ক্রেস্ট সিকিউরিটিজ। এছাড়া, আমাদের কারো কারো কাছ থেকে নগদ টাকাও ঋণ নিয়েছেন ক্রেস্ট সিকিউরিটিজের এমডি শহীদ উল্লাহ।\nজিডিতে আরো উল্লেখ করা হয়, আমার বিও হিসাব থেকে ৩ লাখ টাকা এবং ঋণ হিসেবে চেকের মাধ্যমে ৯৫ লাখ টাকা নেন শহীদ উল্লাহ। এছাড়া, সাজ্জাদ হোসেনের দুটি বিও হিসাব থেকে ১ কোটি ৬৯ লাখ ১৬ হাজার ৪৯৯ টাকা; জাহাঙ্গীর আলমের বিও হিসাব থেকে ১৫ লাখ টাকা; নাছিমা আক্তারের বিও হিসাব থেকে ২২ লাখ টাকা; শহীদ উল্লাহর বিও হিসাব থেকে ১১ লাখ টাকা; সুব্রত কুমারের কাছ থেকে চেকের মধ্যে ১৬ লাখ টাকা; সোহেল আহমেদের বিও হিসাব থেকে ও চেকের মাধ্যমে ১০ লাখ ৫ হাজার টাকা; আমিনুর রহমানের বিও হিসাব থেকে ও চেকের মাধ্যমে ৭ লাখ টাকা; রাহাত তানভীরের বিও হিসাব থেকে ও চেকের মাধ্যমে ৩ লাখ ৭৩ হাজার টাকা; জাকির হাওলাদারের বিও হিসাব থেকে ও চেকের মাধ্যমে ৩০ লাখ টাকা এবং নাজির আহমেদের বিও হিসাব থেকে ও চেকের মাধ্যমে ১ কোটি ৩৫ লাখ টাকা নিয়েছেন শহীদ উল্লাহ।\nক্রেস্ট সিকিউরিটিজে প্রায় ২১ হাজার বিনিয়োগকারীর বিও হিসাব রয়েছে। বর্তমানে তাদের শেয়ারের বাজার মূল্য ৮২ কোটি টাকা। কিন্তু শুধু ব্রোকারেজ হাউজটি না খোলায় বিনিয়োগকারীদের কী পরিমাণ শেয়ার ও টাকা আত্মসাৎ হয়েছে তা নিরূপণ করা সম্ভব হচ্ছে না। তাই দ্রুত ক্রেস্ট সিকিউরিটিজের সব শাখা খুলে ব্যাক অফিস সার্ভার থেকে লেনদেনের তথ্য নিয়ে ক্ষতির পরিমাণ নিরূপণ করার দাবি জানিয়েছেন বিনিয়োগকারীরা।


June 23, 2018\t⸱ ...\n২০০২ বিশ্বকাপ। গত বিশ্বকাপে নবাগত ক্রোয়েশিয়ার কাছে নাকানিচুবানি খেয়ে বাদ পড়া জার্মানির অবস্থা এবার আরো করুণ। গত কয়েক বছরের মধ্যে সবথেকে দুর্বল দল নিয়ে খেলতে নেমেছে। দলে একেবারেই আনকোরা এক তরুণ। খাড়া চুল, ভদ্র চেহারা, দেখলে ফরোয়ার্ড বলে মনেই হয় না!\nপ্রথম ম্যাচ। প্রতিপক্ষ নবাগত সৌদি আরব। দুর্বল দল, কিন্তু গতবারের নতুন দল ক্রোয়েশিয়ার অঘটনের পর থেকে কোন নতুন দলকেই ছোট করে দেখছে না জার্মানরা। বলা যায় না, কখন কী হয়!\nম্যাচ শুরু হলো। খাড়া চুলের সেই সাদাসিধে তরুণ স্টার্ট করছেন। তাকে দেখে খুব আত্মবিশ্বাসী বলে মনে হচ্ছে না, এই ছেলে গোল করবে- খুব বেশি মানুষ সে বাজি ধরবে বলে মনে হয় না!\nখেলার সবে ২০ মিনিট হলো, ডি-বক্সে উড়ে এলো একটা ক্রস। ফ্ল্যাশের মতোই বিদ্যুতবেগে একটা মাথাকে এগিয়ে আসতে দেখা গেলো। দারুণ হেডার। দারুণ গোল। গোল করেছেন সেই সাদাসিধে তরুণই!\nগল্প এখানেই শেষ না। সেদিন আরো দুবার তার মাথাটা কাজে লেগেছিলো। আরো দুটো গোল করে হ্যাটট্রিক করেছিলেন সেই মানুষটি। বিশ্বকাপ অভিষেকে ম্যাচেই হ্যাটট্রিক- সেই ‘৩০ সালে গির্লেমো স্ট্যাবিলের পর এমন রেকর্ড আর কারো নেই! প্রতিটি\nগোলের পর তার শূণ্যে ডিগবাজি বা ‘সমারসল্ট’ উদযাপন ছিল সেই বিশ্বকাপের সবথেকে আকর্ষণীয় অংশগুলোর একটি!\nবলা বাহুল্য, শান্ত-সৌম্য কিন্তু গোলপোস্টের সামনে ভয়ংকর হয়ে ওঠা মানুষটার নাম মিরোস্লাভ ক্লোসা। তিনি সেই বিশ্বকাপে আরো দু’বার গোল করেছিলেন, জার্মানি উঠেছিলো ফাইনালে। ব্রাজিলের রোনালদো নাজারিয়া ডি লিমা নামের আরেক কিংবদন্তী ফরোয়ার্ড না থাকলে হয়তো ফাইনালে বিজয়ীর মেডেলটা ক্লোসাই পরতেন!\nক্লোসার এই শান্ত-সৌম্য ভাবের রহস্য জানা গেল পরে। শৈশবটা খুব ভালো কাটেনি তাঁর, কমিউনিস্ট পোল্যান্ড থেকে পালাতে হয়েছে তাঁর মা-বাবাকে, ফ্রান্সে বসতি গড়তে গিয়েও পারেননি তাঁরা, শেষমেষ জার্মানিই সহায় হয়েছে তাঁদের। প্রতিদানটা ঠিক ঠিক দিয়েছেন ক্লোসা, টানা চার বিশ্বকাপে জার্মানির সহায় হয়েছেন তিনিই!\nএত শত জায়গায় ঘোরার কারণেই ক্লোসা আশ্চর্য রকম শান্ত। বেশিরভাগ ফরোয়ার্ড যেখানে আক্রমণাত্মক, ক্লোসা সেখানে অদ্ভুত শীতল! দালাই লামা কোনকালে ফুটবল খেললে মনে হয় এমনই খেলতেন!\n২০০৬ বিশ্বকাপ। এবারের ক্লোসা আরেকটু পরিপক্ক। আরো ভয়ানক। এবারও ৫ গোল। বিশ্বকাপ এলে যখন বড় বড় তারকারা গোল করতে হা-পিত্যেশ করেন, ক্লোসা তখন হেসেখেলে গোল করেন। গ্রুপ পর্বেই এলো ৪ গোল। আর্জেন্টিনার সাথে মহা গুরুত্বপূর্ণ ম্যাচে তাঁর গোলেই ম্যাচে ফিরলো জার্মানরা, জিতলো টাইব্রেকারে। সেমিতে ইতালি-বাধা পেরুতে না পারলেও, গোল্ডেন বুটটা ঠিকই জিতে নিয়েছিলেন ফ্যানদের কাছে ‘মিরো’ নামে পরিচিত এই মানুষটি।\nক্লোসার ‘ক্লোসা’ হয়ে ওঠা:\nপরের বিশ্বকাপের কথা বলার আগে, ক্লোসার জীবনের গল্প আরেকটু বলা যাক। ছেলেবেলা খুব সুখে কাটেনি তার, দারিদ্রের কষাঘাতে পড়তে হয়েছে ক্লোসাকেও। বেশিরভাগ ফুটবলারেরই ছোটবেলার স্বপ্ন থাকে নামী খেলোয়াড় হবার, ক্লোসার তাও ছিল না। অর্থাভাবে তিনি ১৯ বছর বয়স পর্যন্ত কাজ করেছেন একজন কাঠমিস্ত্রি হিসেবে। বছর তিনেক পরে এই কাঠমিস্ত্রীই বিশ্বকাপ মাতাবেন, কে জানতো?\n২০১০ বিশ্বকাপ। ক্লোসার বয়স ৩২। ক্লাবে একদমই ফর্মে ছিলেন না, তাঁকে জার্মান দলে নেয়া হবে কি হবে না এই নিয়েও বিতর্ক চলেছে! কিন্তু মানুষটা ক্লোসা, বিশ্বকাপ হলেই যেন তার গোলমেশিন চালু হয়ে যায়! সেবারের বিশ্বকাপেও ৪ গোল, যার তিনটাই নকআউট স্টেজে। জার্মানি সেবার দুর্দান্ত, দ্বিতীয় রাউন্ডে ইংল্যান্ডকে চার গোল, কোয়ার্টারে আর্জেন্টিনাকেও চার গোল!\nদুর্দান্ত ফর্মের সেই জার্মানিকে আটকে দিলো স্পেন, সেবারের বিশ্বকাপটাও জিতে নিলো তারা। চার গোল ক্লোসাকে নিয়ে গেল পেলেকে ছাড়িয়ে বিশ্বকাপের দ্বিতীয় সর্বোচ্চ গোলস্কোরারের তালিকায়। সামনে শুধু সেই ২০০২ বিশ্বকাপের রোনালদোর ১৫ গোল।\nফেয়ার প্লে-এর এক অনন্য নিদর্শন!\nলাজিওর হয়ে খেলার সময় একটা কাণ্ড করে ক্লোসা বেশ আলোচিত হয়েছিলেন। সেটা ২০১২ সাল। ক্লোসার হাতে লেগে একটা গোল হয়েছিল, ম্যাচের ফলাফল নির্ধারণ করতে দরকার ছিল সেই গোলটিই। ক্লোসা সটান রেফারির কাছে গিয়ে বলে দেন, এটা গোল হয় নি, তাঁর হাতে বল লেগেছিল।\nরেফারি হতভম্ব হয়ে ক্লোসাকে আর হলুদ কার্ড দেন নি, এমন ফেয়ার প্লে ক’জন দেখায়? জার্মানি ফুটবল এসোসিয়েশন এজন্যে ক্লোসাকে ফেয়ার প্লে এওয়ার্ড দিয়েছিল, ক্লোসা এর প্রেক্ষিতে নির্লিপ্তভাবে বলেছিলেন:\n“রেফারি জিজ্ঞেস করলো, আমি বলে হাত দিয়েছি কি না। আমার তো হ্যাঁ বলতে কোন সমস্যা হয় নি! অনেক তরুণ ফুটবলার আমাদের খেলা দেখে, আমাদের আদর্শ ভাবে। তাঁদের জন্যে হলেও তো স্বীকার করা উচিত সবার!”\nসালটা ২০১৪। ক্লোসার বয়স ৩৬, খেলেন লাজিওতে। এই বয়সে বেশিরভাগ ফুটবলারই রিটায়ার করে হ্যাপি হলিডের প্ল্যানিং করেন, কিংবা রিটায়ারের চিন্তাভাবনায় বসেন। আমাদের মিরো কিন্তু অন্য ধাতুতে গড়া। তিনি বললেন, বিশ্বকাপে খেলবেন। ভাবা যায়?\nক্লোসার মনে আসলে তখন অন্য কিছু চলছিল। ক্লাব জীবনে জিতেছেন সম্ভাব্য প্রায় সব ট্রফিই, কেবল চ্যাম্পিয়নস লীগটাই পাননি, যাকে বলা চলে ক্লাব ফুটবলের অলিখিত বিশ্বকাপ। জাতীয় দলের হয়ে নিজে জিতেছেন গোল্ডেন বুট, সিলভার মেডেল, ব্রোঞ্জ মেডেল। কিন্তু এখানেও ওই চ্যাম্পিয়নস লীগের মতোই, বিশ্বকাপের সোনার মেডেলটা নেই!\nবিশ্বকাপের বরপুত্র যিনি, বিশ্বকাপটা তাঁর হাতে না মানালে চলে?\nফুটবল-ঈশ্বর নিশ্চিত করেই ছকটা কেটেছিলেন, কারণটা বলছি একটু পরেই। ১৪’ বিশ্বকাপের শুরুটা জার্মানি করেছিল দুর্দান্ত, কিন্তু দ্বিতীয় ম্যাচেই হোঁচট, হেরেই যাচ্ছিলো ঘানার কাছে। ২-১ থেকে ২-২ করে ম্যাচ বাঁচিয়েছিল জার্মানরা, একেবারে শেষের দিকে। গোলটা কে করেছিলো জানেন? ৩৬ বছরের সেই চিরতরুণ ক্লোসা!\nএই এক গোলেই ব্রাজিলের কিংবদন্তী রোনালদোকে ছুঁলেন ক্লোসা, দুজনেরই তখন ১৫ গোল। পুরো পৃথিবী তখন অধীর আগ্রহে বসে আছে, ক্লোসা কি পারবেন রোনালদোর রেকর্ড ভাঙ্গতে?\nফুটবল ঈশ্বরের ছকের কথা বলছিলাম, পরের ঘটনাটাই তার প্রমাণ। ক্লোসা পেরেছিলেন সেই রেকর্ড ভাঙ্গতে। গোলটা এসেছিল সেই রোনালদোর ব্রাজিলের বিপক্ষেই! এই এক গোলেই ক্লোসা পেলেন অমরত্ব, বিশ্বকাপের সর্বকালের সর্বোচ্চ গোলদাতার শিরোপাটা এখন তাঁরই!\nকিন্তু ক্লোসা তো সে শিরোপা চান নি। ক্লোসা চেয়েছেন বিশ্বকাপ। সফল ক্যারিয়ারে তাঁর অন্যতম অপ্রাপ্তি। বিশ্বকাপটাই যে বেশি করে দরকার তাঁর!\nবিশ্বকাপের বরপুত্রের কপালে বিশ্বকাপ জুটেছিল, সে গল্প সবার জানা। রূপকথার মতো করেই সাফল্যের সাথে শেষ হয় ক্লোসার ক্যারিয়ার, যে রূপকথার অপেক্ষায় আছেন হালের মেসি-রোনালদোর মতো হাজারো তারকা!\nএকজন আদর্শ ফুটবলার:\nজার্মানির হয়ে একগাদা রেকর্ড তাঁর, দেশটির সর্বকালের সর্বোচ্চ গোলদাতাও তিনি, এই যুগে ৭১ গোল করা কি চাট্টিখানি কথা নাকি?\nএকুশ শতকের সবথেকে কার্যকর স্ট্রাইকারদের একজন তিনি। বিশ্বকাপের একজন কিংবদন্তী তো বটেই! এত শত কৃতিত্বের পরেও ক্লোসার আরেকটা পরিচয় আছে। ফুটবলীয় আদর্শের এক বিরল উদাহরণ ক্লোসা।\n২০০৫ সালের একটা ঘটনা বলা যাক। তখন তিনি ওয়ের্ডার ব্রেমেনে খেলেন। রেফারি ক্লোসার দলকে একটা পেনাল্টি দিয়েছিলেন, ক্লোসা দেখেছিলেন সেটা আসলে পেনাল্টি হয় না। আর সেজন্যে ক্লোসা সেই পেনাল্টিটা গ্রহণ করেননি! এমন ফেয়ার প্লে-এর জন্যে তাঁকে ফেয়ার প্লে এওয়ার্ড দেয়া হয়, তিনি সেই এওয়ার্ড গ্রহণ করে বলেছিলেন:\n“এটা আমার জন্যে অনেক সম্মানকর, এই এওয়ার্ডটি। কিন্তু আমি বিষয়টি নিয়ে কিছুটা বিব্রত, আমার কাছে মনে হয় এটাই স্বাভাবিক হওয়া উচিত, আমি এর পরেও এটা করবো, বার বার করবো!”\nমিরোস্লাভ ক্লোসা, ভক্তদের ‘মিরো’ শুধু ফুটবল ফ্যানদের কাছেই নয়, বিশ্বের সকল মানুষের কাছে আদর্শের আরেক নাম। ফুটবলীয় প্রজ্ঞা হোক, পরিশ্রম হোক, ফেয়ার প্লে হোক- সবকিছুতেই ক্লোসা অনন্য।\nফুটবলের গণ্ডি ছেড়ে একজন আদর্শ মানুষ হিসেবে সম্মানিত হতে ক’জন পারে?


হযরত ইবরাহীম আলাইহিস্সালাম ও সারা রা. এর ঘটনা – Islamer Golpo\nআল-কোরআনের কাহিনী / নবীদের কাহিনী / হযরত ইবরাহীম (আঃ)এর কাহিনী\nহযরত ইবরাহীম আলাইহিস্সালাম ও সারা রা. এর ঘটনা\nby Sk. Imran Hossen · May 9, 2016\nহযরত ইবরাহীম আ. যখন নমরূদের অগ্নীকুন্ড থেকে সহী-সালামতে বের হয়ে আসলেন তখনও তার সম্প্রদায়ের লোকেরা ঈমান আনতে রাজী হলো না বরং অস্বীকৃতি জ্ঞাপন করলো তখন তিনি বললেন ঃ إني ذاهب إلى ربي سيهدين\nঅর্থ ঃ আমি পৌত্তলিকতার স্থান ছেড়ে এমন জায়গায় চলে যাব যেখানে স্বাধীনভাবে আমার রবের ইবাদত করতে পারবো। সত্তর তিনি আমাকে এমন স্থানের পথ বাতলে দিবেন। -(দেখুনঃ সূরাঃ সাফ্ফাত আয়াত- ৯৯)\nএরপর তিনি স্বীয় স্ত্রী হযরত সারা আলাইহাস্সালাম কে নিয়ে নমরূদের নির্যাতন থেকে বাঁচার জন্য বাবিল শহর থেকে পবিত্র ভূমি শাম দেশে হিজরতের উদ্দেশ্যে বের হয়ে পড়লেন।\nহযরত সারা আলাইহাস্সালাম ছিলেন যুগের শ্রেষ্ঠ সুন্দরীদের একজন। এদিকে তৎকালিন সময়ে মিশরের বাদশার সভাবজাত ধর্ম ছিল, যে কোন সুন্দরী মহিলার ইজ্জত লুন্ঠন করা। এ জন্য দেশের বিভিন্ন স্থানে সে লোক নিয়োগ করে রেখেছিল। যাদের কাজ ছিল, সুন্দরী সুন্দরী রমণী বিভিন্ন স্থান থেকে পাকড়াও করে আনা। অতঃপর বাদশার কাছে পেশ করা। সে যুগে সুন্দরী রমণীদের জন্য উক্ত বাদশার কবল থেকে রেহাই পাওয়া ছিল বড় দূরহ ব্যাপার।\nপথ চলতে চলতে হযরত ইবরাহীম আলাইহিস্সালাম স্বীয় স্ত্রীকে নিয়ে যখন বাবিলের সিমান্ত পাড়ি দিয়ে মিশরের সিমান্তে প্রবেশ করলেন, তখনই মিশরের বাদশা ‘সাদেফ বিন সাদেফ’ মতান্তরে ‘সেনান বিন উলওয়ান’ অথবা ‘ওমর বিন ইমরউল কাইছ’ এর বাহিনী হযরত ইবরাহীম আলাইহিস্সালাম এর কাছে হাজির হয়ে জিজ্ঞাস করলো, আপনার সংগে এই মহিলা কে?\nহযরত ইবরাহীম আলাইহিস্সালাম শুনেছিলেন কোন রমনীর সাথে তার আপন ভাই অথবা পিতা থাকলে তাকে ছিনিয়ে নেয়া হয় না। তাই তিনি জবাব দিলেন, এ আমার বোন। অর্থাৎ ধর্মীয় বোন। এছাড়াও তিনি চাচাত বোনকে বিবাহ করেছিলেন। সেদিক থেকেও বংশগত বোন। এ কথা বলেও হযরত ইবারাহীম আলাইহিস্সালাম রেহাই পেলেন না। শেষ পর্যন্ত তারা হযরত সারা আলাইহাস্সালাম কে ছিনিয়ে নিয়ে বাদশার হাতে অর্পন করলো।\nবাদশা এত সুন্দরী রমণী দেখে প্রায় হুশ হারিয়ে ফেললো এবং তখনই তাকে ধর্ষণ করার জন্য শাহী মহলের খাস কামরায় প্রবেশ করালো। এদিকে স্ত্রী হাত ছাড়া হয়ে যাওয়ার সাথে সেেথই হযরত ইবরাহীম আলাইহিস্সালাম আল্লাহর স্মরণাপন্ন হয়ে নামাযে দন্ডায়মান হয়ে গেলেন।\nতখন আল্লাহ তাআলা কুদরতিভাবে হযরত ইবরাহীম আলাইহিস্সালাম এর জন্য সমস্ত প্রাচীর এবং গাছ পালার অবরণ উঠিয়ে দিয়ে বাদশার খাছ মহলে সারা আলাইহাস্সালাম এর অবস্থান সচ্ছ কাঁচের ন্যায় পরিস্কার করে দিলেন। যাতে হযরত ইবরাহীম আলাইহিস্সালাম স্বীয় স্ত্রীর সাথে বাদশার আচরণ ও কার্যকলাপ স্বচক্ষে দেখে স্ত্রীর সতীত্বের ব্যাপারে সন্দেহ মুক্ত থাকেন । কেননা হযরত ইবরাহীম আলাইহিস্সালাম চরিত্রগত সব ধরণের অসৎ আচরণকে সর্বাবস্থায় বড় ঘৃণা করতেন।\nএদিকে শাহী মহলে খাস কামরায় অসৎ উদ্দেশ্যে বাদশা যখনই হযরত সারা আলাইহাস্সালাম এর দিকে হাত প্রসারিত করতে উদ্যত হলো তখনই বাদশার হাত সম্পূর্ণ বিকল হয়ে গেল। তৎক্ষনাত বাদশা বিকলতা লাঘবের জন্য হযরত সারা আলাইহাস্সালাম এর কাছে ক্ষমা প্রার্থী হলো।\nতখন হযরত সারা আলাইহাস্সালাম এর দোয়ায় সে আবার হাতের মধ্যে পূর্বের শক্তি ফিরে পেল। এরপর সে আবার অসৎ উদ্দেশ্যে হযরত সারা আলাইহাস্সালাম এর দিকে হাত বাড়াতে চাইলে দ্বিতীয়বার বিকল হয়ে গেল।\nবাদশা আবার ক্ষমা প্রার্থাী হয়ে দোয়া ভিক্ষা চাইলো। তখনও হযরত সারা আলাইহাস্সালাম আবার দোয়া করলে সে পুনরায় হাতের মধ্যে পূর্বের শক্তি ফিরে পেল।\nএরপর সে আবার ৩য় বার অসৎ উদ্দেশ্যে হযরত সারা আলাইহাস্সালাম এর দিকে হাত বাড়াতে চাইলে ৩য় বার আবার বিকল হয়ে গেল । বাদশা এবার খুব কাকুতি মিনতি কারে ক্ষমা চাইলো এবং ওয়াদা করলো যে, আর কখনও এমন কাজ করবো না। তখন হযরত সারা আলাইহাস্সালাম আবার দোয়া করলে সে আবার হাতের মধ্যে পূর্বের শক্তি ফিরে পেল।\nবাদশা এবার পরাজিত চেহারায় কোন রকমে কামরা থেকে বের হলো এবং দারোয়ানকে ডেকে বললো তোমরা এটি কি নিয়ে এসেছ? এত মানুষ নয়। বরং স্বর্গচ্যুত কোন হুর! যাও একে আজাদ করে দাও । আর এর খেদমতের জন্যে হাজেরা নামক বাঁদী দিয়ে দাও। তাই দেয়া হলো।\nহযরত সারা আলাইহাস্সালাম ও হাজেরা আলাইহাস্সালাম উভয়ে যখন হযরত ইবরাহীম আলাইহিস্সালাম এর নিকট পৌঁছলেন তখন তিনি নামাযে লিপ্ত ছিলেন। হাতের ইশারায় তিনি নামাযেই হযরত সারা আলাইহাস্সালাম কে জিজ্ঞেস করলেন কি খবর? (ঐ শরীয়তে নামাযের মধ্যে ইশারায় কোন কিছু জিজ্ঞেস করা জায়েয ছিল) হযরত সারা আলাইহাস্সালাম জবাব দিলেন, আল্লাহ তাআলা পাপিষ্ঠের চক্রান্ত নস্যাৎ করে দিয়েছেন। আর হাজেরা নামক এই বাঁদী আমি উপহার পেয়েছি।\nএদিকে হযরত সারা আলাইহাস্সালাম এর গর্ভে এ পর্যন্ত কোন সন্তান হয়নি বলে তিনি নিজেকে বন্ধ্যা মনে করতেন। তাই তিনি স্বামীর নিকট হাজেরা নামক বাদী পেশ করে আরজ করলেন, আপনি একে বিবাহ করুন, তাহলে হয়তো তার থেকে আপনার কোন সন্তান হবে। হযরত ইবরাহীম আলাইহিস্সালাম তাকে আজাদ করে বিবাহ করলেন এবং এই বলে দোয়া করলেন ঃ\nঅর্থ ঃ হে আমার রব! আমাকে এমন সন্তান দান করুন যে হবে সৎকর্মশীলদের থেকে। -(দেখুনঃ সূরা সাফ্ফাত, আয়াত-১০০)\nহযরত মুকাতিল রা. বলেন হযরত ইবরাহীম আলাইহিস্সালাম ইরাকের বাবিল শহরে থেকে পবিত্র ভূমি শাম দেশে হিজরতের পর এ দোয়া করেন। এর কিছু কাল পর যখন হযরত হাজেরা আলাইহাস্সালাম এর গর্ভে সত্য সত্যই হযরত ইসমাঈল আলাইহিস্সালাম জন্মগ্রহণ করলেন। হযরত হাজেরা মা হবার পর হযরত সারাহ এর মা হবার বাসনা আকুতি আরও বহুগুণ প্রাবল্য লাভ করে। কিন্তু আকুতি পোষাণ করলেও তা পরিপূরণের বাহ্যিক কোন আলামাত ছিল না। কারণ এ সময় হযরত সারাহ অতিশয় বৃদ্ধ এবং হযরত ইবরাহীম নবতিপর বৃদ্ধ। মা হবার আকাক্সক্ষা পূরণের বাহ্যিক কোন উপকরণ তিনি দেখতে পাচ্ছিলেন না। ইতিমধ্যে ফেরেশতাগণ মানব আকৃতিতে মেহমান হয়ে হযরত ইবরাহীম এর গৃহে উপনীত হন এবং তাঁকে এক পুত্র সন্তান জন্ম নেবার সুসংবাদ প্রদান করেন। যাঁর নাম হবে ইসহাক। ফেরেশতাগণ ইসহাকের ঔরস থেকে হযরত ইয়াকুব এর জন্ম নেবার সুসংবাদও প্রদান করেন। ফেরেশতাদের এ সুসংবাদ প্রদানের কিছু দিন পরেই সারাহ অন্তঃসত্ত্বা হন এবং নির্দিৃষ্ট সময়ে হযরত ইসহাক জন্ম নেন। তিনি বয়সে হযরত ইসমাঈল এর তের বছরের ছোট ছিলেন।\nTags: আল কোরানের কাহিনীইব্রাহীম (আঃ) এর কাহিনীইব্রাহীম (আঃ) এর ঘটনাইব্রাহীম (আঃ) এর ত্যাগনবীদের পরিচয়মা সারা (রাঃ) এর ইতিহাসমা সারা (রাঃ) এর কাহিনীমা সারা (রাঃ) এর ঘটনাহযরত ইবরাহীম আলাইহিস্সালাম ও সারা রা. এর ঘটনা\nNext story হযরত মুহাম্মদ(সাঃ) থেকে আদম (আঃ) পর্যন্ত পূর্বপুরুষগণের তালিকা\nPrevious story হযরত ঈসা আঃ কতৃক এন্তাকিয়া শহরে দাওয়াতের জন্য দুই ব্যক্তি প্রেরণ ও হাবীবে নাজ্জার এর ঘটনা


CIA Infects South American Leaders with Cancer? | Bangla My Love\n« Sainath Blames Media Monopoly, Paid News for Crisis in Journalism\nAttack on MGNREGA »\nবামপন্থী লাতিন আমেরিকায়\nক্যান্সারের বিষ ছড়াচ্ছে CIA?\nস্বাভাবিক মৃত্যু, না হত্যা? ‘ফিদেলিস্তা’ সাভেজের। সন্দেহ থেকেই যাচ্ছে।\n‘মার্কিন মুলুকে তৈরি রাসায়নিক বিষ প্রয়োগ করে হত্যা করা হয়েছে ৫৮ বছর বয়স্ক ভেনেজুয়েলার প্রেসিডেন্টকে’। সরাসরি এই অভি‍যোগ তুলছে অভিজাত ব্রিটিশ দৈনিক ‘দি গার্ডিয়ান’।\nকাঠগড়ায় ‘মানবতাবাদী’ ওবামা!\n‘গার্ডিয়ানে’ প্রকাশিত নিবন্ধে রবি ক্যারল এই অভিযোগ তুলে সপক্ষে দিয়েছেন বেশ কিছু যুক্তি।\nনেস্টর কিরচনার। প্রাক্তন প্রেসিডেন্ট, আর্জেন্টিনা। আক্রান্ত হন ‘কোলন ক্যান্সারে’।\nইগনাশিও লুলা ডে সিলভা। প্রাক্তন প্রেসিডেন্ট, ব্রাজিল। আক্রান্ত হন ‘থ্রোট ক্যান্সারে’।\nএঁরা সকলেই লাতিন আমেরিকার বামপন্থী নেতৃত্ব। কুখ্যাত মার্কিন গোয়েন্দা সংস্থা ‘সি আই এ’ তাঁদের হত্যার ‘প্লট’ তৈরি করে বলে দাবি ক্যারলের। ক্যান্সারের বিষ প্রয়োগ করে ‘সি আই এ’ এই প্রাক্তন বামপন্থী নেতৃত্বকে হত্যা করেছে বলে জোরালো অভিযোগ তুলেছেন ক্যারল।\nতবে ক্যারলকে আমরা মনে করিয়ে দিতে চাই আরও কয়েকটি ঘটনার কথা। যা ক্যারলের দাবিকে সোচ্চার করে তুলবে।\nফার্নান্দো লুগো। প্রাক্তন প্রেসিডেন্ট, প্যারাগুয়া। গত বছর চক্রান্তকারী ‘সি আই এ’-র অভ্যুত্থানে উচ্ছেদ হতে হয়। তার পরেই শরীরে বাসা বাঁধে ‘লিম্‌ফোমিয়া’। শরীরের প্রতিরোধ ক্ষমতা ধ্বংসকারী ক্যান্সার।\nক্রি‍শ্চিনা ফার্নান্ডেজ ডে কিরচনার। প্রেসিডেন্ট, আর্জেন্টিনা। ‘থাইরয়েড ক্যান্সারে’ আক্রান্ত।\nদিলমা রোসেফ। প্রেসিডেন্ট, ব্রাজিল। আক্রান্ত ‘লিম্‌ফোমা-য়’।\nঅথবা ধরুন, কলম্বিয়ার রক্ষণশীল প্রেসিডেন্ট জুয়ান ম্যানুয়েল সান্তোসের কথা। কলম্বিয়ার বামপন্থী বিপ্লবী সশস্ত্র বাহিনী ‘ফার্কে’র সঙ্গে শান্তি আলোচনা শুরু করবার পরই সান্তোষ আক্রান্ত হলেন ‘প্রস্টেড ক্যান্সারে’।\nসকলেই লাতিন আমেরিকার নেতৃত্ব। সকলেই আক্রান্ত মারণ রোগ ক্যান্সারে!\nভেনেজুয়েলার ঐতিহাসিক শত্রুরা ‘বৈজ্ঞানিক আঘাতে’ হত্যা করেছে আমাদের প্রিয় সাভেজকে।\nসাভেজের মৃত্যুর পর প্রতিক্রিয়া জানিয়ে বলছেন বর্তমান প্রেসিডেন্ট নিকোলাস মাদুরো।\nআরও এক ধাপ এগিয়ে ইরানের প্রধানমন্ত্রী আহমদিনজাদ বলছেন, ‘শহীদ’ হলেন সাভেজ।\nপরপর ৬জন বামপন্থী নেতার ক্যান্সারে মৃত্যুর ঘটনাকে দুর্ঘটনা বলা যাচ্ছে না। মত রাশিয়ার কমিউনিস্ট নেতা গেন্নাদি জুগানভের।\nসকলেরই স্পষ্ট ইঙ্গিত স্বাভাবিক মৃত্যু নয় সাভেজের। ঘটনা পরম্পরা এই সন্দেহকেই বাড়িয়ে তুলছে।\n‘সাভেজ সতর্ক হও। ওরা প্রযুক্তির উন্নতি ঘটাচ্ছে। তুমি খুবই অসতর্ক। খাবারের ব্যাপারে সতর্ক থাকো। কী খাচ্ছো, কী ধরনের খাবার তা জানবার চেষ্টা করো। একটা ছোট্ট নিড্‌ল দিয়ে কোনো কিছু মিশিয়ে দেবে, তুমি বুঝতেও পারবে না।’\nপুত্রসম সাভেজকে বারবার সতর্ক করতেন ফিদেল।\n২০০৬-এ ‘করডোবা সামিটে’ আর্জেন্টিনা ও ব্রাজিলের মধ্যে বাণিজ্যিক আদান-প্রদান বিষয়ে একটি চুক্তি হয়। এই সামিটে উপস্থিত ছিলেন ফিদেল ও সাভেজ। এখানে আকস্মিকভাবে ফিদেল পেটের অসুখে আক্রান্ত হয়ে মৃতপ্রায় হন।\nএকে দুর্ঘটনা বলে উড়িয়ে দেওয়া যাচ্ছে না। কারণ ২৬শে জুলাই, ২০০৬ বুয়েনস আয়ারসের মার্কিন দূতাবাসের কেব্‌লে ‘করডোবা সামিটে’ ফিদেল ও সাভেজের উপস্থিতি নিয়ে ওয়াশিংটন তীব্র অসন্তোষ দেখায়!\nসাভেজ নিজেও একই সময়ে লাতিন আমেরিকার একাধিক নেতৃবৃন্দের ক্যান্সারে আক্রান্ত হওয়া নিয়ে সন্দিহান ছিলেন। ‘গার্ডিয়ানে’ প্রকা‍শিত নিবন্ধে দাবি করছেন ক্যারল।\nরাসায়নিক অস্ত্র নিষিদ্ধ হয় ১৯৭২-এ। ‘বায়োলজিকাল এন্ড টক্সিক ওয়েপেনস কনভেনশনে’। একমত হয় মার্কিন যুক্তরাষ্ট্র, সোভিয়েত ইউনিয়ন ও গ্রেট ব্রিটেনের মতো শক্তিধর দেশগুলো। অথচ তার পরেও মার্কিন প্রশাসনের রাসায়নিক অস্ত্র তৈরি থেকে সরে আসেনি।\nমেরিল্যান্ডের ফোর্ট ডেট্রিকে মার্কিনী ‘আর্মি সেন্ট্রাল ইনটেলিজেন্স এজেন্সি’র ‘স্পেশাল অপারেশন ডিভিসন’ এবং সি আই এ’র ‘টেকনিক্যাল সার্ভিসেস ডিপার্টমেন্ট’ ক্যান্সারের জীবাণু দিয়ে ক্যান্সারের রাসায়নিক অস্ত্র তৈরি ও তার ক্রমাগত উন্নয়নের কাজ চালিয়ে যায়।\nফোর্ট ডেট্রিকে গোপনে চলা এই মার্কিনী প্রকল্পের নাম ‘এম কে নাওমি’। তত্ত্বাবধানে অবশ্যই ‘সি আই এ’ এবং মার্কিন ‘আর্মি মেডিক্যাল রিসার্চ ইনস্টিটিউট ফর ইনফেকসসি ডিসিসেস’।\nতবে শীতল যুদ্ধের অনেক আগে থেকেই ক্যান্সারের রাসায়নিক অস্ত্র প্রয়োগ করে চলছে ওয়াশিংটন। যার প্রথম বলি হন লাতিন আমেরিকানরাই।\n১৯৩১। সান জুয়ানে ‘রকফেলার ইনস্টিটিউট ফর মেডিক্যাল ইনভেস্টিগেশনসে’র বর্ণবিদ্বেষী ও লাতিন আমেরিকা বিরোধী বৈজ্ঞানিক ডক্টর করনিলিয়াস পি রড্‌স পুয়েরতো রিকার ১৩জন নাগরিকের দেহে ক্যান্সারের বিষ প্রয়োগ করেন।\nফোর্ট ডেট্রিকের প্রকল্প গোপন করবার চেষ্টা করেও ব্যর্থ হয় মার্কিন প্রশাসন। তথ্য ফাঁস হলে জানা যায় ১৯৭৭ সালে সাফল্যের সঙ্গে ‘এম কে নাওমি’ প্রকল্পে ৬০,০০০ লিটার ক্যান্সারের রাসায়নিক অস্ত্র তৈরি করে ওয়াশিংটন।\nএই মার্কিন ক্যান্সারের রাসায়নিক অস্ত্র কাজ করে মূলত দু’ভাবে। একটি খাদ্যের মধ্য দিয়ে ভয়ঙ্কর বিষক্রিয়া ঘটিয়ে দেহে ক্যান্সারের বিষ প্রবেশ করায়। অপরটি পশুর দেহের মধ্য দিয়ে মানব দেহে প্রবেশ করে। এ‍ই দুই পদ্ধতি ক্রমাগত উন্নত হচ্ছে কৌশলগতভাবে।\n‘সি আই এ’র এই ক্যান্সারের রাসায়নিক অস্ত্রে সম্ভবত প্রথম হত্যা করা হয় অ্যা‍ঙ্গোলার প্রথম প্রেসিডেন্ট অগুমতিনো নিটোকে। মার্কিন কংগ্রেসের কিছু নির্দেশ মানতে তিনি নারাজ হন। পড়েন ‘সি আই এ’-র নেকনজরে। পরিণতিতে ১৯৭৯-তে তিনি ক্যান্সারে আক্রান্ত হন এবং মস্কোর একটি হাসপাতালে ৫৭ বছর বয়সে নিটোর মৃত্যু হয়।\nচিলির স্বৈরশাসক জেনারেল অগুস্তো পিনোচেত। ‘সি আই এ’-র হাতের পুতুল। চিলির স্বৈরশাসন বিরোধী নেতা ও প্রাক্তন প্রেসিডেন্ট এদুয়ার্দো ফ্রেই ছিলের চরম পিনোচেত বিরোধী। নজরে আসেন ‘সি আই এ’-র। রহস্যজনক সংক্রমণে ১৯৮২-তে সান্ দিয়োগেতে মৃত্যু হয় ফ্রেই’র।\nক্যান্সারের রাসায়নিক বিষ প্রয়োগের কৃৎকৌশলে দীর্ঘকাল ধরে বিশেষ পারদর্শী ওয়াশিংটন। এরজন্য মূলত ব্যবহার করা হয় ‘ইঞ্জেকশান’ এবং ‘ইনহেলার’। এছাড়া শরীরের ত্বকের সঙ্গে সেঁটে থাকা জামাকাপড়েও মেশানো হয় ক্যান্সারের বিষাক্ত রাসায়নিক। বিশেষ করে ‘আন্ডারওয়্যারে’র মতো পোশাকে।\nশরীরের ‘পেলভিক’ অংশে ক্যান্সার বাসা বাঁধে সাভেজের। এক্ষেত্রে ত্বকে সেঁটে থাকা ‘আন্ডারওয়্যার’ থেকে এ‍ই সংক্রমণ মোটেও অসম্ভব নয়। এছাড়া খাদ্য, পানীয় এমনকি টুথপেস্টের মাধ্যমেও সাভেজের দে‍হে ক্যান্সার প্রবেশ করানো হতে পারে বলে মনে করছেন অনেকে। কাজ পাগল সাভেজ নিজের শরীর স্বাস্থ্য নিয়ে মোটেও সতর্ক ছিলেন না।\nশত্রুর শরীরে সুনিপুণভাবে ক্যান্সারের বিষ প্রয়োগে মার্কিন গোয়েন্দা সংস্থা ‘সি আই এ’-র দক্ষতা আজ এক প্রমাণিত সত্য। ‘সি আই এ’র এই কদর্য ভূমিকার প্রমাণসহ অসংখ্য নথি বা‍রে বারে প্রকাশ্যে আসছে। তবু ভ্রুক্ষেপ নেই হোয়াইট হাইসের। ইতোমধ্যে তৎপরতার সাথে নষ্ট করা হয়েছে বহু নথিপত্র।\nতাই রাসায়নিক প্রক্রিয়ায় ক্যান্সারের বিষ প্রয়োগের মার্কিনী তথ্য, নথিপত্র — আজ আর তেমন ‘ইস্যু’ নয়।\n‘ইস্যু’ ভেনেজুয়েলাসহ লাতিন আমেরিকার দেশে দেশে কোন্ ঘৃণ্য কায়দায় ওয়াশিংটন ছড়িয়ে দিচ্ছে ক্যান্সারের এই রাসায়নিক বিষ?\nখুনী কে অথবা কারা?\nকারাই বা ‘সি আই এ’র ভবিষ্যৎ ‘টার্গেট’?\nThis essay was originally published in the Ganashakti Patrika on May 18, 2013.\nTags: assassination attempt, biological, cancer as weapon, chemical and electronic weapons, cia, killing chavez by cancer, us plot\nThis entry was posted on November 28, 2014 at 1:48 am and is filed under Reportage.\tYou can follow any responses to this entry through the RSS 2.0 feed. You can leavearesponse, or trackback from your own site.


Dilip Ghosh: হাসপাতাল নয়, দিলীপের পছন্দ ‘মন্দির কালচার’ - bengal bjp president dilip ghosh in favour of temple culture than hospital culture | Eisamay\nহাসপাতাল নয়, দিলীপের পছন্দ ‘মন্দির কালচার’\nEiSamay | Updated: 09 Aug 2020, 11:16:00 AM\nপ্রাণরক্ষার হাসপাতালের চেয়ে ধর্মরক্ষার মন্দিরই বেশি গুরুত্বপূর্ণ বলে মনে করেন বিজেপির রাজ্য সভাপতি দিলীপ ঘোষ। কোভিড আবহে গত বুধবার অযোধ্যায় রামমন্দিরের ভূমিপূজার প্রেক্ষিতে রাজনৈতিক এবং সামাজিক মহলের একাংশ বলছে, মন্দিরের চেয়ে হাসপাতাল বেশি জরুরি ছিল। তা অনেক বেশি জনকল্যাণকর হত।\nএই সময়: এ বার 'হাসপাতাল কালচার' বন্ধের পক্ষে সওয়াল করলেন বিজেপি রাজ্য সভাপতি দিলীপ ঘোষ! অযোধ্যায় রাম মন্দিরের ভূমিপুজোর পরিপ্রেক্ষিতে বিরোধীদের অনেকেই বলেছিলেন, বর্তমানে অতিমারি পরিস্থিতিতে মন্দির নয়, সরকারের হাসপাতাল তৈরিতে জোর দেওয়া উচিত। জবাবে বিজেপি রাজ্য সভাপতি কোনও রাখঢাক না করেই শনিবার বলেন, 'হাসপাতাল কালচার বন্ধ হয়ে মন্দির কালচার হওয়ার উচিত। মন্দির হচ্ছে ভারতের সংস্কৃতির প্রাণকেন্দ্র।' শুক্রবার সাংবাদিক বৈঠকেও তাঁর এই মনোভাবের ইঙ্গিত দিয়েছিলেন দিলীপ। তাঁর কথায়, 'যারা নিজেরা ক্ষমতায় থেকে হাসপাতাল তৈরি করতে পারেনি, তারা এ সব প্রশ্ন তুলছে। অযোধ্যার মানুষ হাসপাতাল নয়, মন্দির চেয়েছিল। দিল্লি এবং উত্তরপ্রদেশে প্রচুর হাসপাতাল তৈরি হয়েছে। উত্তরপ্রদেশে রোগীর তুলনায় হাসপাতাল বেশি হয়ে গিয়েছে।'\nঅতিমারি পরিস্থিতিতে দিলীপের এহেন মন্তব্য রীতিমতো বেকায়দায় ফেলেছে বিজেপি নেতৃত্বকে। কেন তিনি মন্দিরের পক্ষে সওয়াল করতে গিয়ে 'হাসপাতাল কালচার' বন্ধের কথা বললেন, তা বুঝতে পারছেন না বিজেপির অনেকেই। দলের এক কেন্দ্রীয় নেতার কথায়, 'দিলীপদা বলতেই পারতেন, মন্দির এবং হাসপাতাল দুটোই প্রয়োজনীয়। এ সব কী বলছেন উনি! দেশের অতিমারি পরিস্থিতিতে এই ধরনের মন্তব্য দলের ক্ষতি করবে।' রাজ্য বিজেপির এক শীর্ষ নেতার অভিমত, 'নিছক খবরে ভেসে থাকার জন্য দিনের পর দিন আলটপকা মন্তব্য করে চলেছেন দিলীপ ঘোষ। উনি বুঝতে পারছেন না, শহরের শিক্ষিত মানুষ এতে দলের উপর বিরক্ত হচ্ছেন।' কেন্দ্রীয় মন্ত্রী বাবুল সুপ্রিয় বলেন, 'আমি কোনও মন্তব্য করব না।' প্রকাশ্যে বিজেপির তাবড় নেতারা এখনই দিলীপের বিরুদ্ধে মুখ না খুলতে চাইলেও তাঁদের অনেকেই বলছেন, 'এই ভাবে চলতে থাকলে আমাদেরও পাল্টা বিবৃতি দিতে হবে। কারণ, এই ধরনের মন্তব্যে সামগ্রিক ভাবে পার্টির ভাবমূর্তি খারাপ হচ্ছে।'\nইদানীং বিজেপির অন্দরে দিলীপ বিরোধী শিবির খুবই সক্রিয়। দলের দিল্লির কিছু নেতার সঙ্গে জোট বেঁধে এ রাজ্যের বিজেপি সাংসদদের একাংশ বেশ কয়েক বার দরবার করছেন অমিত শাহের কাছে। রাজনৈতিক মহলের একাংশের ব্যাখ্যায়, দলের অন্দরের গোষ্ঠী রাজনীতির মোকাবিলা করতেই দিলীপ আরও 'উগ্র' হয়ে উঠেছেন। ক'দিন আগেই বিজেপি রাজ্য সভাপতি সাংবাদিক বৈঠক করে বলেছিলেন যে তিনি একাই বাংলায় পরিবর্তন আনবেন। এমনকী, বিরোধীদের বুকে পা দিয়ে রাজনীতি করার বার্তাও দিলীপ দিয়েছিলেন। তা নিয়েও পার্টির মধ্যে প্রশ্ন উঠেছিল, কেন এইসব মন্তব্য করে উনি বিরোধীদের হাত শক্ত করে তুলছেন! দিলীপ 'বিরোধী' রাজ্য বিজেপির এক শীর্ষ নেতার কথায়, 'অমিত শাহ সুস্থ হয়ে উঠলে, দলের অনেকেই তাঁর সঙ্গে দেখা করতে যাবেন। তখন কিন্তু তাঁরা এই প্রসঙ্গগুলিও তুলবেন অমিতজির কাছে।'\nএ দিকে আইএমএর রাজ্য সভাপতি শান্তনু সেনের প্রতিক্রিয়া, 'যে দলের রাজ্য সভাপতি বলেন, গরুর দুধে সোনা পাওয়া যায়, গোমুত্র খেলে করোনা সারে, যে দলের কেন্দ্রীয় মন্ত্রী বলেন, পাঁপড় ভাজা খেলে করোনা নির্মূল হয়, যে দলের কর্মীরা করোনা থেকে বাঁচতে গোমুত্র বিলি করেন শিশি করে, সেই দলের নেতার থেকে এ রকম অবৈজ্ঞানিক কথা শোনা যাবে, সেটাই প্রত্যাশিত।' দিলীপকে কটাক্ষ করে শান্তনু বলেন, 'উনি রাজনীতিতে ক্যারিকেচারের চরিত্রে অভিনয় করতে ভালোবাসেন। কারণ ওঁর অস্তিত্ব ক্যারিকেচারের মধ্যেই টিকে আছে।'\nতৃণমূল নেতা সৌগত রায়ের মন্তব্য, 'দিলীপ ঘোষের এই মন্তব্য অত্যন্ত আপত্তিকর। আসলে যে কোনও দলের প্রাথমিক কর্তব্য ঠিক করতে হবে। কিন্তু এই অতিমারি পরিস্থিতিতে ওদের দলের ফোকাস হাসপাতালে নয়, মন্দিরে। আর দিলীপ ঘোষ এ সব বলছেন, খবরে থাকার জন্য। অতিমারির সময় ঘরে বসে তিনি শুধু সাংবাদিকদের সঙ্গেই কথা বলেছেন।' সিপিএম নেতা সুজন চক্রবর্তীর কটাক্ষ, 'এইরকম কথা গোমূর্খরাই বলতে পারেন। হাসপাতালে মানুষের চিকিৎসা হয়। কলেজে মানুষের শিক্ষার সুযোগ থাকে। মন্দির চত্বরের বাইরে ভিখারি গিজগিজ করে। দিলীপবাবুর বোধহয় সেটাই পছন্দের।'\nডেটলাইন মুর্শিদাবাদ: দেহ পড়ে পাঁচঘণ্টা, সৎকারে মুসলিমরা পরের খবর\nদিলীপ ঘোষ Ram temple Ayodhya Ram Mandir Dilip Ghosh BJP\nWeb Title : bengal bjp president dilip ghosh in favour of temple culture than hospital culture


স্টাফ রিপোর্টার | প্রকাশের সময় : ৯ আগস্ট, ২০২১, ১২:০১ এএম\nরাজধানীতে পৃথক অভিযান চালিয়ে ডাকাত চক্রের ১০ সদস্যকে গ্রেফতার করেছে পুলিশ। গত শনিবার সন্ধ্যা থেকে গতকাল ভোর পর্যন্ত পৃথক অভিযানে তাদেরকে গ্রেফতার করা হয়।\nগতকাল গোয়েন্দা লালবাগ বিভাগের অস্ত্র উদ্ধার ও মাদক নিয়ন্ত্রণ টিমের সহকারী পুলিশ কমিশনার মো. ফজলুর রহমান বলেন, শনিবার রাতে রমনা থানার রমনা চাইনিজ রেস্টুরেন্টের সামনে ডাকাতির প্রস্তুতিকালে পাঁচজনকে গ্রেফতার করা হয়। গ্রেফতারকৃতরা হলো- আব্দুল্লাহ আল মাসুদ, মো. বাবুল মিয়া, মো. স্বপন রহমান, মো. মানিক ও মো. জুয়েল হোসেন। এ সময় তাদের কাছ থেকে ২টি স্টিলের চাকু উদ্ধার করা হয়।\nতিনি বলেন, অপর অভিযানে গোয়েন্দা লালবাগ বিভাগের একই টিম ওই দিন রাতে শাহবাগ থানার আজিজ সুপার মার্কেটস্থ মুসলিম সুইটস এন্ড বেকারির সামনে ডাকাতির প্রস্তুতিকালে পাঁচজনকে গ্রেফতার করে। গ্রেফতারকৃতরা হলো- মো. ইয়াছিন ওরফে বাবু, মো. কালু মিয়া, মো. ফজলে আলী, মো. আল-আমিন ও স্বপন । এ সময় তাদের কাছ থেকে ৩টি স্টিলের চাকু উদ্ধার করা হয়।\nতিনি আরও বলেন, গ্রেফতারকৃতরা ডাকাত দলের সক্রিয় সদস্য। তাদের স্থায়ী কোন ঠিকানা নেই। তারা ঢাকা মহানগরীর বিভিন্ন এলাকায় অবস্থান করে যাত্রী, পথচারীদের টাকা-পয়সা ও মূল্যবান জিনিসপত্র ডাকাতি করে থাকে। গ্রেফতারকৃতদের বিরুদ্ধে বিভিন্ন থানায় একাধিক মামলা রয়েছে। গ্রেফতারকৃতদের বিরুদ্ধে রমনা ও শাহবাগ থানায় পৃথক দুটি মামলা হয়েছে বলেও জানান তিনি।\nএদিকে, বাড্ডা এলাকায় শনিবার রাত ১২টার দিকে অভিযান চালিয়ে অস্ত্রসহ ডাকাতির প্রস্তুতিকালে আরো তিনজনকে গ্রেফতার করেছে পুলিশ। গ্রেফতারকৃতরা হলো- মো. হৃদয়, মো. আকাশ ও মো. ফাহিম। তাদের কাছ থেকে একটি চাপাতি, একটি চাকু, দুইটি লোহার রড ও ১০ হাত পাটের রশি উদ্ধার করা হয়। বাড্ডা থানার ওসি মো. আবুল কালাম আজাদ বলেন, গ্রেফতারকৃতরা ডাকাত দলের সক্রিয় সদস্য। তারা ঢাকা মহানগরীর বিভিন্ন এলাকায় সাধারণ পথচারী, বাসাবাড়ি ও বিভিন্ন অফিসের মূল্যবান জিনিসপত্র ডাকাতি করে থাকে।\nঘটনাপ্রবাহ: ১৩ ডাকাত গ্রেফতার


আপনিই সিদ্ধান্ত নিন ব্যক্তি নিযামের সাথে থাকবেন নাকি শুরায়ি নিযামের সাথে? আপনিই সিদ্ধান্ত নিন ব্যক্তি নিযামের সাথে থাকবেন নাকি শুরায়ি নিযামের সাথে? – Sathi Vai News 24\nজাতীয়, বিশ্ব জুড়ে তাবলীগ\nআপনিই সিদ্ধান্ত নিন ব্যক্তি নিযামের সাথে থাকবেন নাকি শুরায়ি নিযামের সাথে?\nبِسْــــــــــــــمِ اللَّهِ الرَّحْمَنِ الرَّحِيْـــــم\nসাথীভাই নিউজ ডেস্কঃ মাওলানা ইব্রাহিম দেওলা এবং মাওলানা আহমাদ লাটসহ আলমি আহলে শুরার মাশওয়ারা ক্রমে ইন্ডিয়ার আলিগড় থেকে বাংলাদেশে একটি জামাত পাঠানো হয় ৷ উক্ত জামাতের সাথী এবং চলমান সংকটের শুরু থেকে শেষ পর্যন্ত বড় বড় সব ঘটনার প্রত্যক্ষদর্শী মুফতি উবাইদুল্লাহ কাসেমি দা. বা. বিভিন্ন হালকা ও মার্কাযে চলমান তাবলিগি সংকট নিয়ে খুবই দামি বয়ান করেছেন ৷ যদ্বারা হকপন্থী কারা— ইমারতপন্থী নাকি শুরাপন্থী— তা সবার সামনে দিনের আলোর মতই স্পষ্ট হয়ে ওঠে ৷\nতিনি গত ২৬/৭/২০১৮- তে মদিনা মসজিদ অর্থাৎ যাত্রাবাড়ী মার্কায মসজিদে যে বয়ান করেছিলেন তার চুম্বকাংশ নিচে তুলে ধরছি:\n☞ ১৯৯৫ এর ১০ জুন ৩য় হযরতজি মাওলানা ইনআমুল হাসান সাহেব ইন্তিকাল করেন ৷ এরপর আলমি শুরার ১ম মজলিসে মিয়াজি মিহরাব সাহেব র. ফয়সাল নিযুক্ত হন ৷ তাতে সিদ্ধান্ত গৃহিত হয়—\n১. মেহনত চলবে শুরা অনুযায়ী ৷\n(বয়ানকারী বলেন, বর্তমানে যারা ইমারতের দাবিদার রায় প্রদানের ক্ষেত্রে শুরায়ি নেযামের পক্ষে তাদের জোর দাবি ছিল ৷)\n২. নিযামুদ্দিনে কাউকে বাইআত করা যাবে না ৷\n☞ তাবলিগি বয়ানে নতুন নতুন তাফসির তাশরিহ ও মাসায়েল ছিল না ৷ বড়রা দিলের দরদের সাথে কুরআন হাদিসের আলোকে সাধারণ সাধারণ বয়ান করতেন ৷ তা-ই শুনে সাথীদের মধ্যে কান্নার রোল পড়ে যেত ৷\nমাও. সাদ সাহেব শুরু থেকেই ইলম ও অভিজ্ঞতার স্বল্পতাবশত আপত্তিকর বয়ান করতেন ৷ যেমন, গাফলতের সাথে আল্লাহর নাম নেয়া হারাম ৷ ইত্যাদি ৷ এযাবৎ তার বয়ান হতে ৮৬ টা জায়গা আপত্তিকর বলে চিহ্নিত হয়েছে ৷\n☞ হিন্দুস্তানে প্রতিকুল পরিস্থিতির কারণে আলমি মাশওয়ারা করা সম্ভব হত না ৷ হত টঙ্গি রায়বেন্ড বা হজের মৌসুমে মক্কা-মদিনায় ৷\n☞ সাদ সাহেব ১৫/১৬ টির মত কাজ নিজ সিদ্ধান্তে শুরু করেন ৷ যেমন, মুন্তাখাবের তালিম মাস্তুরাতের পাঁচ কাজ, দাওয়াত তালিম ইস্তেগবালের মেহনত ইত্যাদি ৷\n☞ হাজি আ. ওয়াহহাব সাহেব বলেন, বড়দের রেখে যাওয়া রীতি অনুযায়ী শুধু ফাযায়েলের কিতাবগুলোর তালিম হবে ৷ কিন্তু সাদ সাহেবের মেজায হল, যা মনে আসবে তাই বাস্তবায়ন করবেন ৷\n☞ মার্কায নয়, মাশওয়ারা আসল ৷ বড়রা যেখানে জমবেন, সেখানে মাশওয়ারা ও ফয়সালা হবে ৷ (অতএব, ইতাআতে নিযামুদ্দীন একটা বোগাস)\n☞ আমাদের বড়দের শুরু থেকেই সাদ সাহেবকে সংশোধন করার চেষ্টা অব্যাহত ছিল ৷ বড়দের সামনে তিনি বলতেন, সতর্ক হব ৷ মাশওয়ারার সাথে চলব ৷ কিন্তু বড়জোর পাঁচ থেকে সাতদিন ৷ এরপর তথৈবচ ৷\n☞ সাদ সাহেবের দুই উস্তাদ মাও. ইয়াকুব সাহেব ও মা. ইব্রাহিম দেওলা সাহেব তাকে নির্জনে বোঝাতেন ৷ কিন্তু তিনি আম বয়ানে বলতেন, আমি সবার বয়ান শুনি ৷ কারা কি কথা বলে, ভালো করেই জানি ৷ —\n☞ ইব্রাহীম সাহেবসহ আমাদের বড়রা বলেন, চিল্লা ৩চিল্লা মাকসাদ নয় ৷ ভেতরে দীন আনা আসল ৷ এর প্রতিবাদ করে সাদ সাহেব আম মজমায় বলতেন, ৪০ বছর ধরে মানুষ মেহনত করছে ৷ কিন্তু বোঝেই না যে, খুরুজ আসল ৷\n☞ জনাব নাদের আলি খান ৷ নিযামুদ্দিনের মুকিম এবং অনেক পুরোনো ও মেহনতি সাথী ৷ তিনি প্রতি রমযানে তার শায়খের নিকট ইতিকাফ করতেন ৷ তিনি একবার ইতিকাফে যাওয়ার জন্যে অনুমতি চাইতে গেলে সাদ সাহেব বলেন, ৪০ বছর ধরে লোকজন মেহনত করছে অথচ একিন নেই যে, দাওয়াতের মেহনতই নফসের ইসলাহের জন্যে যথেষ্ট ৷ তো নাদের সাহেব জানতে চান, আপনার ইসলাহি সম্পর্ক কার সাথে? সাদ সাহেব বলেন, দাওয়াতের সাথে ৷ দাওয়াত আমার শায়খ ৷\nআহা! এসব কথা শুনে কত জোয়ান যে ইসলাহের ফিকির থেকে বিমুখ হয়েছে, তার হিসাব মেলা ভার ৷\nআমি একজন সালের আলেমকে— যার সাত মাস সময় রানিং ছিল— জিজ্ঞেস করলাম, আপনার ইসলাহি তাআল্লুক কার সাথে?\nসে বলে, দাওয়াতের সাথে ৷ ব্যক্তিবিশেষের সাথে সম্পর্ক করা তো সাদ সাহেবের নিষেধ ৷ লা হাওলা ওয়া লা কুউয়াতা ইল্লা বিল্লাহ!\n☞ ২০১৫, ১১ জুন সকল মুরুব্বি হযরতের পক্ষ থেকে সাদ সাহেবকে চিঠি পাঠিয়ে জানানো হয়, আপনার কারণে মেহনতে এই এই পরিবর্তন সাধিত হয়েছে ৷ কাজের ক্ষতি হচ্ছে ৷ …\nএর তিন দিন পর বোম্বের ইজতিমায় সাদ সাহেব আম মজমায় বলেন, কিছু সাথী আমাকে কাজ শেখাতে চায় ৷ দুঃখের কথা হল, তারা বুঝতেই চাইছে না যে, আমি মেহনতকে সীরাতের ওপর আনতে চাই ৷\nইন্না লিল্লাহ! আমাদের বড় তিন হযরত কি সীরাত পড়েননি? তারা কি মেহনতকে সীরাতের ওপর উঠিয়ে যাননি? নতুন করে মেহনতকে সীরাতের ওপর ওঠানোর কি আছে!\nউক্ত মজমায় তিনি আরো বলেন, আমাকে বলা হচ্ছে, পরামর্শ করে মেহনত করতে ৷ কিন্তু আমি কার সাথে পরামর্শ করব? ওরা তো কাজই করতে চায় না?\nইন্না লিল্লাহ! মাওলানা ইব্রাহিম সাহেব আহমাদ লাট সাহেব প্রমুখ, যারা মেহনতের পেছনে জীবনটা শেষ করে দিলেন এবং এখনো শেষ করে চলেছেন, তারা নাকি কাজই করতে চান না!\nএর কিছুদিন পর কতিপয় মুরুব্বি আবার তাকে বোঝাতে চেষ্টা করেন ৷ কিন্তু সেপ্টেম্বরে এক ইজতিমায় তিনি ভরা মজমায় বলেন, কিছু প্রফেসর এসেছিল আমাকে মেহনত শেখাতে ৷ যাদের কাজ হল, ইংরেজি পড়া পড়ানো ৷ তারা মেহনতের কি বোঝে?\n☞ এরপর থেকে সাদ সাহেব আম মজমায় বলতে শুরু করেন, যারা বলে মেহনতের নেহেজ বদলে গেছে, তারা শয়তানি ওয়াসওয়াসার মধ্যে আছে ৷\n☞ একবার সাদ সাহেবকে তার উসতাদ মাওলানা ইয়াকুব সাহেব বলেন, এখানে তো কোন আমির নেই ৷ প্রতি উত্তরে সাদ সাহেব বলেন, যে বলে এখানে আমির নেই সে গাধা ৷\n☞ মাওলানা সাদ সাহেব এক পুরোনো সাথীকে তার ইতাআতের পক্ষে বলতে বললে সেই সাথী বলেন, এ ব্যাপারে আমার ইনশিরাহ অর্থাৎ “মনের সায়” নেই ৷ এতে সাদ সাহেব বলেন, যারা বলে ইতাআতের পক্ষে ইনশিরাহ নেই, তারা গাধা ৷\n☞ এক খাস মজলিসে সাদ সাহেবের স্বপক্ষের একজন তাকে জিজ্ঞেস করে, হযরত, আপনি কি রুজু অর্থাৎ কথিত আপত্তিকর বক্তব্য প্রত্যাহার করেছেন? মজলিসে অপর পক্ষের কেউ নেই ভেবে উত্তরে তিনি বলেন, আমি কোন ধরনের রুজু করিনি ৷\nঘটনাচক্রে উক্ত মজলিসে আলিগড় ভার্সিটির একজন প্রফেসর উপস্থিত ছিলেন ৷ তিনি উক্ত তথ্যটা ফাঁস করে দেন ৷\n☞ হযরত মুসা আ. এর ব্যাপারে আপত্তিকর বয়ান করার পর চারদিকে সমালোচনার ঝড় উঠলে সাদ সাহেব সংশ্লিষ্ট বক্তব্য হতে রুজু করেছেন বলে প্রকাশ করেন ৷ এতে দারুল উলুম দেওবন্দের মুহতামিম মাওলানা নুমান কাসেমি সাহেব তার রুজু গৃহীত হওয়ার পক্ষে দাপ্তরিক পত্র লিখিয়ে এক আস্থাভাজনকে নিযামুদ্দিন মারকাযের উদ্দেশে প্রেরণ করেন ৷ কিন্তু আফসোস! বাদ ফজর লোকটি নিযামুদ্দিন পৌঁছে দেখেন, সাদ সাহেব মুসা আ. সম্পর্কে ঐ একই বয়ান পেশ করছেন ৷ ফলে, পত্র নিয়ে তিনি দেওবন্দে ফিরে চলে আসেন ৷\n☞ সাদ সাহেবের যে রুজু তা রুজু নয়, বরং জাওয়াবি কাররাওয়াইয়াঁ বলে অভিহিত হওয়ার যোগ্য ৷\n☞ সাদ সাহেবের অনুসারীদের পক্ষ থেকে দারুল উলুম দেওবন্দ এবং তার ফতোয়া বিভাগ সম্পর্কে যেসব কথা বলা হচ্ছে, তা কোন বাতিল ফিরকাও কখনো চিন্তা করেনি ৷\n☞ ২০১৫, নভেম্বরে পাকিস্তানে ১৩ সদস্য বিশিষ্ট এক আলমি শুরা গঠিত হয় ৷ বর্তমানে ২ জন (অর্থাৎ সাদ সাহেব ও বাংলাদেশের ওয়াসিফ সাহেব) ছাড়া বাকি ১১ জনই শুরায়ি নিযামের সাথে আছেন ৷ সংখ্যাগরিষ্ঠ সাথীরাও এই শুরায়ি নিযামের সাথেই আছেন ৷ সকল মাদরাসা,সকল সিলসিলার\nমাশায়েখে কেরাম এবং ওলামা ফুকাহাও শুরায়ি নিযামের সমর্থক ৷\n☞ ইতাআত করলে হাদিসের ভাষ্যমতে ছাওয়াদে আযম তথা আহলে ইলম আহলে হক এবং আহলে তাকওয়ার ইতাআত করতে হবে ৷\n☞ হযরত আলি রা. থেকে বর্ণিত এক হাদিসে রাসুল স. তাকে বলেন, ফকিহদের জামাতের সাথে চলবে ৷ কোন একজনের সাথে চলবে না ৷ অতএব কোন ব্যক্তি নিযামের নাম ইতাআত দেয়াও ঠিক নয় ৷\n☞ এখন আপনারাই সিদ্ধান্ত গ্রহণ করুন, ব্যক্তি নিযামের সাথে থাকবেন নাকি শুরায়ি নিযামের সাথে?


হযরত শায়খ আবুল আব্বাস নেহাবন্দী (রঃ) – শেষ পর্ব | আমার কথা\nপথে নেমে মুরীদ প্রথমেই পেয়ে গেলেন হযরত আলী (রঃ)-এর বংশধর আলাভী নামক এক সৈয়দজাদার। তিনি তাঁকেই দিরহামটি দান করে তাঁর অনুসরণ করলেন। উদ্দেশ্য, সেটি অপকর্মে ব্যবহৃত হয় কি না তা দেখা। কিন্তু দেখা গেল, এক নির্জন স্থানে গিয়ে আলভী তাঁর কাপড়ের ভেতর থেকে একটা মরা হাঁস বের করে ফেলে দিলেন। তখন মুরীদ পেছন থেকে জিজ্ঞেস করলেন মরা হাঁস রেখেছিলেন কেন? আলভী বললেন, সাত দিন ধরে সপরিবারে তিনি উপবাস। কিন্তু ভিক্ষা করার মতো হেয় কাজ করতে না পেরে মরা হাঁসটিকেই তুলে নিয়ে যাচ্ছিলেন অনশনক্লিষ্ট পরিবার খেতে দেবেন বলেন। কিন্তু যখন দিরহামটি পাওয়া গেল, তখন মৃত হাঁস খাওয়া অবৈধ নয় মনে করে সেটি ফেলে দিলেন।\nমুরিদ ফিরে এসে দুটি ঘটনাই বলতে যাচ্ছেন। হযরত আবুল আব্বাস নেহাবন্দী (রঃ) বললেন, তোমার বলার দরকার নেই। আমার কথা শোন। তোমার উপার্জন যদি অবৈধ উপায়ে হয়, তবে তোমার দান অন্ধ ভিখারী গ্রহণ করে তা পাপের পথে খরচ করবে। আর তা বৈধ হয়, তা হলে সৈয়দজাদার মতো সৎ ও সম্মানিত লোকদের হাতে পড়ে তা দ্বারা তাঁর কষ্ট দূর হবে।\nকথিত আছে, রোমের এক খ্রীষ্টান ধর্মযাজক তাঁকে পরীক্ষা করার জন্য একটি খিরকা পরিধান করে হাতে একখানি লাঠি নিয়ে প্রথমে হযরত আবুল আব্বাস কাচ্ছার (রঃ)-এর দরবারে উপস্থিত হন। হযরত আবুল আব্বাস নেহাবন্দী (রঃ) ছিলেন প্রদীপ্ত পুরুষ। ধর্মযাজক তাঁর দরবারে প্রবেশ করা মাত্র তিনি ক্রোধান্বিত স্বরে বললেন, রে বিধর্মী! পরধর্মীর কাছে তো কী প্রয়োজন?\nধর্মযাজক আর পা না বাড়িয়ে চলে এলেন হযরত আবুল আব্বাস নেহাবন্দী (রঃ)-এর দরবেশ। তিনি তাঁকে বিধর্মী বলে সনাক্ত করলেও কিছু বললেন না। ধর্মযাজকও তাঁর আস্তানায় চার নাস কাটালেন। তারপর যখন একদিন বিদায় নিতে উদ্যত হলেন, তখন হযরত আবুল আব্বাস নেহাবন্দী (রঃ) বললেন, যখন নুন-ভাতের সম্পর্কে এখানে আপনা হয়ে গিয়েছিলেন, তখন এমন পর হয়ে চলে যাচ্ছেন কেন? তাঁর মুখে এ কথা শুনে ধর্মযাজক তৎক্ষণাৎ কালেমা পড়ে মুসলমান হয়ে গেলেন। দীর্ঘ দিন তিনি তাঁর সাহচর্য থেকে বিখ্যাত দরবেশে পরিণতি হন।\nহযরত শায়খ আবুল আব্বাস নেহাবন্দী (রঃ) – পর্ব ১ পড়তে এখানে ক্লিক করুন


আমদানি করা ছবিতে দর্শক টানছে না ! - দেশ রিপোর্ট আমদানি করা ছবিতে দর্শক টানছে না ! - দেশ রিপোর্ট\nপ্রচ্ছদ/ বিনোদন/আমদানি করা ছবিতে দর্শক টানছে না !\nআমদানি করা ছবিতে দর্শক টানছে না !\nদেশ রিপোর্ট জুলাই 1, 2019\nবাংলা ছবির দর্শক এখনও কমেনি। ভালো ছবি প্রেক্ষাগৃহে আসলে এখনও দর্শক সিনেমা হলে ভিড় জমায়। তবে কলকাতা থেকে আমদানি করা বাংলা ছবির প্রতি এদেশের দর্শক খানিকটা উদাসীন। বলতে গেলে ঘরে বসে টিভি পর্দায় ভারতের বাংলা ছবি দেখলেও আমদানি করা বাংলা ছবিগুলো প্রেক্ষাগৃহে দর্শক টানছে না। আগে বিভিন্ন সময়ে রপ্তানির বিপরীতে ভারতীয় হিন্দি, বাংলা ছবি এদেশে আমদানি করা হতো। তবে মাঝে এটি অনিয়মিত হলেও ২০১০ সালের পর নিয়মিতভাবেই ভারতীয় বাংলা ছবি আমদানি করে বাংলাদেশের প্রেক্ষাগৃহে মুক্তি দেয়া হয়।\nখোঁজ নিয়ে জানা যায়, এসবের মধ্যে দু-একটি ছাড়া বেশিরভাগ ছবিই ফ্লপের তালিকায় রয়েছে। বেশ কয়েকটি আমদানিকারক প্রতিষ্ঠানের হিসাব মতে, গত সাত বছরে এই নীতিমালায় ভারত থেকে আমদানি করা ২টি হিন্দিসহ প্রায় ২০ থেকে ২৫টি বাংলা ছবি মুক্তি পেয়েছে এখানে। ইন উইন এন্টারপ্রাইজ থেকে হিন্দি ছবি ‘ওয়ান্টেড’, ‘ডন-২’ সহ বাংলা ছবি ‘জোর’, ‘বদলা’, ‘সংগ্রাম’, খান ব্রাদাসের ‘খোকা বাবু’, ‘খোকা ৪২০’, ‘বেপরোয়া’, ‘যুদ্ধশিশু’, ‘অভিমান’, আরাধনা এন্টারপ্রাইজের ‘হরিপদ ব্যান্ডওয়ালা’, ‘ওয়ান’, ‘কেলোর কীর্তি’ ‘তোমাকে চাই’, ‘বিসর্জন’,‘পিয়া রে’ ও পোস্ত ইত্যাদি।\nএদিকে সম্প্রতি মুক্তি পেয়েছে কলকাতার সিনেমা ‘ভোকাট্টা’। বাংলাদেশে সাফটা চুক্তির মধ্য দিয়ে মুক্তি পেয়েছে সিনেমাটি। তবে দর্শকহীনতায় রয়েছে সিনেমাটি। হলে টানানো সিনেমার বড় পোস্টার, কিন্তু কোনো ভিড় নেই টিকেট কাউন্টারে।\nএই সিনেমায় জুটি বেঁধে অভিনয় করেছেন ওম ও এলিনা। উড়িষ্যার পরিচালক রমেশ রাট পরিচালনা করেছেন সিনেমাটি। হাসির ছবি ‘ভোকাট্টা’র গল্প ও চিত্রনাট্য করেছেন পেলে ভট্টাচার্য্য। সারাদেশে প্রায় অর্ধশতাধিক সিনেমা হলে মুক্তি পেয়েছে ‘ভোকাট্টা’।\nপ্রযোজক ইফতেখারউদ্দিন নওশাদ বলেন, আমদানি করা ছবি যদি একই সাথে দুই বাংলায় মুক্তি পেত সে ক্ষেত্রে ছবিগুলো বেশি ব্যবসা করতো। এখন যেহেতু সেই খানের দুই সপ্তাহ পরে এদেশে মুক্তি পায় সেক্ষেত্রে হলে দর্শক কম হবে সেটিই স্বাভাবিক। কারণ ছবির গুলো মুক্তির পর দর্শকরা ঘরে বসে সোস্যাল মিডিয়ার আর ইউটিউবেই দেখে ফেলেন।\nচলচ্চিত্র সংশ্লিষ্টরা মনে করেন, আমদানি সিনেমা বাংলাদেশে কখনই খুব বেশি ভালো যায়নি। বাংলাদেশের হলমুখী মানুষ কলকাতার সিনেমা দেখেন না। আর দেখলেও সেটা মোবাইল, টিভিতে দেখেন। হলে বাংলাদেশের সিনেমাই চলে। অন্যরা সবসময়ই ব্যর্থ হয়েছে।


আক্রান্তের সংখ্যা বেড়ে দ্বিগুণ! মাঙ্কি উদ্বেগে হাজার হাজার ওষুধ মজুত ব্রিটেনের – সোনার দেশ\nউদ্বেগ বাড়াচ্ছে মাঙ্কি পক্স ছবি: সংগৃহীত\nক্রমেই উদ্বেগ বাড়ছে মাঙ্কি ভাইরাস নিয়ে। ইতিমধ্যেই স্পেন ও পর্তুগালের মতো ইউরোপের একাধিক দেশ ও আমেরিকায় মাঙ্কি ভাইরাসে আক্রান্ত রোগীর হদিশ মিলেছিল। এ বার ব্রিটেনে আক্রান্তের সংখ্যা এক লাফে দ্বিগুণেরও বেশি হয়ে গিয়েছে বলে খবর ব্রিটেনের স্বাস্থ্যমন্ত্রক সূত্রে।\nআক্রান্ত রোগীর সংখ্যা বৃদ্ধি পেতেই সংক্রমণ নিয়ন্ত্রণে কোমর বেঁধে নেমেছে প্রশাসন। ব্রিটেনের সর্বোচ্চ ওষুধ প্রস্তুতকারী সংস্থার পক্ষ থেকে সংবাদমাধ্যমকে জানানো হয়েছে যে, ইতিমধ্যেই জমা করা হয়েছে পর্যাপ্ত পরিমাণ ওষুধ ও টিকা।\nআপাতত যাঁরা ভাইরাস আক্রান্তদের কাছাকাছি ছিলেন বা তাঁদের সরাসরি সংস্পর্শে এসেছিলেন, তাঁদের চিকিৎসায় ব্যবহার করা হবে ওই ওষুধ। তবে ভবিষ্যতে সংক্রমণ বাড়লেও যাতে পরিস্থিতি হাতের বাইরে না যায় তার জন্যই এই ব্যবস্থা বলে খবর।\nছাতার দাম ১ লক্ষ ২৭ হাজার টাকা! অথচ আটকায় না বৃষ্টির জল, তোপের মুখে সংস্থা\nপাশাপাশি বিশ্ব স্বাস্থ্য সংস্থা (হু) জানিয়েছে, এ বার ভাইরাসের সংক্রমণ-পথ চিহ্নিত করতে, বিভিন্ন ‘বার’ ও ‘সনা’য় অভিযান চালানোর সিদ্ধান্ত নিয়েছেন ব্রিটেনের স্বাস্থ্য অধিকর্তারা। একই পথে হাঁটতে চলেছে স্পেনও। মাঙ্কি ভাইরাসকে ‘সেক্সুয়ালি ট্রান্সমিটেড ডিজিজ’ বলে গণ্য করেন না বিশেষজ্ঞরা।\nকিন্তু বিশেষজ্ঞদের একাংশ বলছেন, ইউরোপে এই ভাইরাসে আক্রান্তদের একটি বড় অংশ সমকামী ও উভকামী পুরুষ, যাঁরা বিভিন্ন সমকামী ‘বার’ ও ‘সনা’-তে গিয়েছিলেন সম্প্রতি। লিপ্ত হয়েছিলেন যৌনতাতেও। ফলে এই ধরনের ঘনিষ্ঠতার মাধ্যমেও ভাইরাসটি ছড়িয়ে থাকতে পারে বলে মনে করছেন কেউ কেউ।


সৈয়দপুরে ৯নং ওয়ার্ডের একটি অংশে ১৮০ পরিবারের মাঝে পৌর মেয়রের দেয়া সবজি বিতরন\nHome দেশের খবর সৈয়দপুরে ৯নং ওয়ার্ডের একটি অংশে ১৮০ পরিবারের মাঝে পৌর মেয়রের দেয়া সবজি...\nApril 17, 2020 8:50 pm\nকরোনাভাইরাস পরিস্থিতিতে কর্মহীন হয়ে পড়া অসহায় পরিবারের মাঝে সবজি বিতরণ করা হয়েছে।\nআজ শুক্রবার বিকেল থেকে সন্ধ্যা পর্যন্ত সৈয়দপুর পৌর হাতিখানা এলাকার অফিসার্স কলোনী আউট হাউস মেস ক্যাম্পসহ ৯ নং ওয়ার্ডের একটি অংশে ১৮০টি পরিবারের মাঝে সৈয়দপুর পৌরসভা মেয়র অধ্যক্ষ মো. আমজাদ হোসেন সরকারকে পক্ষে ওইসব সবজি বিতরন করা হয়। মেয়র আমজাদ হোসেনের পক্ষে এসব সবজি বিতরন করেন মো.আনোয়ার হোসেন হাবলু, মো.আরমান, পাপ্পু,রাজু,সাহিদ,হাফিজ,রাজু, আলম প্রমুখ।\nবিতরণ করা সবজির মধ্যে রয়েছে লাউ, বেগুন, করল্লা,\nশসা,টমেটো ও কাঁচা মরিচ। এ ব্যাপারে জানতে চাইলে মো.আনোয়ার হোসেন হাবলু ও মো.আরমান জানান, বর্তমান করোনাভাইরাস পরিস্থিতিতে অনেকেই কর্মহীন হয়ে পড়েছেন। এসব পরিবারের মাঝে পৌরসভাসহ সরকারি ও বেসরকারিভাবে সাধ্যমত চাল ডাল বিতরন করা হলেও পরিবারগুলো অন্যান্য সবজি কিনতে পারছেনা অর্থের অভাবে। ফলে তাদের এ সমস্যার কথা পৌর মেয়র অধ্যক্ষ মো.আমজাদ হোসেন সরকারকে জানালে তিনি প্রথম দফায় ৯ নং ওয়ার্ডের আউট হাউস মেস ক্যাম্পসহ হাতিখানা এলাকার একটি অংশের ১৮০টি পরিবারের মাঝে বিতরণের জন্য বিভিন্ন প্রকারের ১৮০ প্যাকেট সবজি পাঠিয়ে দেন। তার পাঠানো ওইসব সবজি আজ বিকেল থেকে সন্ধ্যা পর্যন্ত বিতরন করা হয়। কাল শনিবারও ৯ নং ওয়ার্ডের অন্যান্য এলাকায় সবজি বিতরণ করা হবে বলে জানান তারা।\nPrevious articleবালিয়াডাঙ্গীতে প্রবীর কুমার রায়ের পক্ষথেকে অসহায় দুস্থ্যদের মাঝে নগদ অর্থ বিতরণ!\nNext articleঠাকুরগাঁওয়ের হরিপুর ও রাণীশংকৈলে ২জন করোনায় আক্রান্ত!


ছেলের ডেবিউ ছবিতে এবার মিঠুন! 'সারাজীবন কৃতজ্ঞ থাকব', জানালেন 'ব্যাড বয়' নমশি - Will be 'Eternally grateful: Namasi Chakraborty to his dad Mithoon Chakrabporty for doingacameo in his debut film 'Bad Boy', Bangla News\nবাংলা নিউজ > বায়োস্কোপ > ছেলের ডেবিউ ছবিতে এবার মিঠুন! 'সারাজীবন কৃতজ্ঞ থাকব', জানালেন 'ব্যাড বয়' নমশি\nআমরিন কুরেশি এবং বাবার সঙ্গে 'ব্যাড বয়' নমশি। (ছবি সৌজন্যে - ইনস্টাগ্রাম)\nছেলের ডেবিউ ছবিতে এবার মিঠুন! 'সারাজীবন কৃতজ্ঞ থাকব', জানালেন 'ব্যাড বয়' নমশি\n১ মিনিটে পড়ুন . Updated: 17 Jul 2021, 08:40 PM IST লেখক Rahul Majumder\nএবার ছোট ছেলে নমশি চক্রবর্তীর ডেবিউ ছবি 'ব্যাড বয়'-এ অভিনয় করবেন মিঠুন চক্রবর্তী। হিমেশ রেশমিয়ার সুরে তৈরি আইটেম সং 'জনাব-এ-আলি'-তে পা মেলাতে দেখা যাবে 'ডিস্কো ডান্সার'-কে। তাঁকে সঙ্গ দেবেন নমশি-ও।\nমিঠুন চক্রবর্তীর ছোট ছেলে নমশি চক্রবর্তী বলিউডে ডেবিউ করতে চলেছেন এ আর নতুন খবর নয়। রাজকুমার সন্তোষী পরিচালিত সেই ছবি যে রোম্যান্স এবং দুর্দান্ত সব ডান্স সিকোয়েন্স ভরা থাকবে জানা গেছিল তাও। তবে নতুন কী রয়েছে? এবারে জানা গেল নমশির 'ব্যাড বয়' ছবিতে অভিনয় করবেন মিঠুনও! তবে অতিথি শিল্পী হিসেবেই। হিমেশ রেশমিয়ার সুরে তৈরি আইটেম সং 'জনাব-এ-আলি'-তে পা মেলাতে দেখা যাবে 'ডিস্কো ডান্সার'-কে। সেই সিকোয়েন্সে মিঠুনের সঙ্গে স্ক্রিন শেয়ার করবেন নমশিও। বাবার সঙ্গে স্ক্রিন শেয়ারের সুযোগ পেয়ে এককথায় আপ্লুত 'ব্যাড বয়'।\nএ প্রসঙ্গে উচ্ছ্বসিত অভিনেতা জানিয়েছেন তিনি তাঁর আইডলের সঙ্গে স্ক্রিন শেয়ার করতে চলেছেন। এটা ভাগ্য ছাড়া আর কী! বলিউডের এই নতুন ‘ব্যাড বয়’-এর কথায়,'তিনটি জাতীয় পুরস্কার পেয়েছেন যিনি, আমার মতো নিউকামারের সঙ্গে তিনি কাজ করছেন, এর থেকে সৌভাগ্যের ব্যাপার আমার কাছে আর কী বা হতে পারে?' এখানেই না থেমে তিনি আরও জানান ৩৬০টির ওপর ছবিতে কাজ করেছেন মিঠুন। ছোট থেকেই তিনি নমশির 'নায়ক'।তাই স্বাভাবিকভাবেই নিজের প্রিয় নায়কের সঙ্গে স্ক্রিন শেয়ার করার এই সুযোগ পেয়ে আবেগপ্রবণ হয়ে পড়ছেন তিনি। বক্তব্য শেষে বলিপাড়ার নতুন নায়কের সংযোজন,' সারাজীবন কৃতজ্ঞ থাকব।'\n'ব্যাড বয়'-এ নমশির বিপরীতে অভিনয় করছেন প্রযোজক সাজিদ কুরেশির মেয়ে আমরিন কুরেশি। পিত-পুত্রের ' জনাব-এ-আলি' গানের দৃশ্যে থাকবেন তিনিও। স্বাভাবিকভাবেই 'মিঠুন আঙ্কল' এর সঙ্গে নিজের প্রথম ছবিতে কাজ করার সুযোগ পেয়ে ভীষণ খুশি তিনিও। জানালেন, ছোট থেকেই মিঠুনের নাচের বিরাট ফ্যান তিনি। তাই এবার তাঁর সঙ্গেই একই গানের সুরে পা মেলাবেন ভেবে যারপরনাই উত্তেজিত তিনিও।\n'ব্যাড বয়' এর পরিচালকের আসনে রয়েছেন রাজকুমার সন্তোষী। ছবিতে নমশি, মিঠুন ছাড়াও দেখা যাবে শাশ্বত চট্টোপাধ্যায়কে। করোনা পরিস্থিতি কাটলে বড়পর্দাতেই যে এই ছবি রিলিজের লক্ষ্যে তাঁরা চোখ রেখেছেন সেকথাও জানানো হয়েছে প্রযোজনা সংস্থার তরফে।\nNamashi Chakraborty Bad Boy Bad Boy movie Mithun Chakraborty item dance Janab-E-Ali Song Rajkumar Santoshi Movie


কাজী নজরুল ইসলাম | আমার ডিজিটাল দুনিয়া\nPosted on জুলাই 10, 2010 by জন\tকাজী নজরুল ইসলাম (মে ২৫, ১৮৯৯ — আগস্ট ২৯, ১৯৭৬), বাঙালি কবি, সঙ্গীতজ্ঞ, দার্শনিক, যিনি বাংলা কাব্যে অগ্রগামী ভূমিকার জন্য সর্বাধিক পরিচিত। বাংলা ভাষার অন্যতম সাহিত্যিক, দেশপ্রেমী এবং বাংলাদেশের জাতীয় কবি। পশ্চিমবঙ্গ ও বাংলাদেশ – দুই বাংলাতেই তাঁর কবিতা ও গান সমানভাবে সমাদৃত। তাঁর কবিতায় বিদ্রোহী দৃষ্টিভঙ্গির কারণে তাঁকে বিদ্রোহী কবি বলা হয়। তার কবিতার মূল বিষয়বস্তু ছিল মানুষের প্রতি মানুষের অত্যাচার এবং দাসত্বের বিরুদ্ধে সোচ্চার প্রতিবাদ। বাংলা মননে কাজী নজরুল ইসলামের মর্যাদা ও গুরুত্ব অপরিসীম। একাধারে কবি, সাহিত্যিক, সংগীতজ্ঞ, সাংবাদিক, রাজনীতিবিদ এবং সৈনিক হিসেবে অন্যায় ও অবিচারের বিরুদ্ধে নজরুল সর্বদাই ছিলেন সোচ্চার। তাঁর কবিতা ও গানে এই মনোভাবই প্রতিফলিত হয়েছে। অগ্নিবীণা হাতে তাঁর প্রবেশ, ধূমকেতুর মতো তাঁর প্রকাশ। যেমন লেখাতে বিদ্রোহী, তেমনই জীবনে – কাজেই “বিদ্রোহী কবি”।\nনজরুল এক দরিদ্র মুসলিম পরিবারে জন্মগ্রহণ করেন। তার প্রাথমিক শিক্ষা ছিল ধর্মীয়। স্থানীয় এক মসজিদে মুয়াজ্জিন হিসেবে কাজও করেছিলেন। বিভিন্ন থিয়েটার দলের সাথে কাজ করতে যেয়ে তিনি কবিতা, নাটক এবং সাহিত্য সম্বন্ধে জ্ঞান লাভ করেন। ভারতীয় সেনাবাহিনীতে কিছুদিন কাজ করার পর তিনি সাংবাদিকতাকে পেশা হিসেবে বেছে নেন। এসময় তিনি কলকাতাতেই থাকতেন। এসময় তিনি ব্রিটিশ রাজের বিরুদ্ধে প্রত্যক্ষ সংগ্রামে অবতীর্ণ হন। প্রকাশ করেন বিদ্রোহী এবং ভাঙার গানের মত কবিতা; ধূমকেতুর মত সাময়িকী। জেলে বন্দী হলে পর লিখেন রাজবন্দীর জবানবন্দী। এই সব সাহিত্যকর্মেসাম্রাজ্যবাদের বিরোধিতা ছিল সুস্পষ্ট। ধার্মিক মুসলিম সমাজ এবং অবহেলিত ভারতীয় জনগণের সাথে তার বিশেষ সম্পর্ক ছিল। তার সাহিত্যকর্মে প্রাধান্য পেয়েছে ভালবাসা, মুক্তি এবং বিদ্রোহ। ধর্মীয় লিঙ্গভেদের বিরুদ্ধেও তিনি লিখেছেন। ছোট গল্প, উপন্যাস, নাটক লিখলেও তিনি মূলত কবি হিসেবেই বেশি পরিচিত। বাংলা কাব্য তিনি এক নতুন ধারার জন্ম দেন। এটি হল ইসলামী সঙ্গীত তথা গজল। নজরুল প্রায় ৩০০০ গান রচনা এবং সুর করেছেন যেগুলো এখন নজরুল সঙ্গীত বা “নজরুল গীতি” নামে পরিচিত এবং বিশেষ জনপ্রিয়। মধ্যবয়সে তিনি পিক্‌স ডিজিজে আক্রান্ত হন। এর ফলে দীর্ঘদিন তাকে সাহিত্যকর্ম থেকে বিচ্ছিন্ন থাকতে হয়। একই সাথে মানসিক ভারসাম্য হারিয়ে ফেলেন। বাংলাদেশ সরকারের আমন্ত্রণে ১৯৭২ সালে তিনি সপরিবারে ঢাকা আসেন। এসময় তাকে বাংলাদেশের জাতীয়তা প্রদান করা হয়। এখানেই তিনি মৃত্যুবরণ করেন।\nআমাদের জাতীয় কবি কাজী নজরুল ইসলাম এর লেখা কিছু বই মিডিয়াফায়ার থেকে ডাউনলোড করুন kazi_nazrul_islam_agnibina.pdf\nThis entry was posted in ই-বুক, কাজী নজরুল ইসলাম, ডাউনলোড by জন. Bookmark the permalink.\tLeaveaReply জবাব বাতিল\tEnter your comment here...


কুমারিত্ব সম্পর্কে কয়েকটি ভুল তথ্য, যা এখনও দিব্যি সচল – আওয়ার নিউজ\nকোনও মেয়ের কুমারিত্ব নিয়ে আজন্মকাল ধরে সমাজে বেশকিছু ভ্রান্ত ধারণা চলে আসছে। কিন্তু বৈজ্ঞানিক দৃষ্টিভঙ্গি দিয়ে ব্যখ্যা করলে এসবের আদৌ কোনও মানে হয় না। এখানে তুলে ধরা হল এমনই কয়েকটি বিষয়, যেগুলি আদতে অর্থহীন হলেও আজও সমাজে ভীষণভাবে মেনে চলা হয়।\n• সতীচ্ছদ— সতীচ্ছদ হল একটি পাতলা ঝিল্লি যা যোনির সামনের দিকেই থাকে। বৈজ্ঞানিকভাবে, এর থাকা বা না থাকার উপরে কোনও নারীর ‘সতীত্ব’ নির্ভর করে না। কিন্তু তা সত্তেও এই ধারণা আজও মানুষের মনে রয়ে গিয়েছে।\n• আদৌ কি হারানো?— প্রথমত, কুমারিত্ব হারানো টার্মটি আদতে ভুল। দ্বিতীয়ত, এই ধারণা কেউ তৈরি করতে পারে না যে, একজন নারী তাঁর সতীত্ব হারিয়েছেন কি না! সতীচ্ছদ ছিন্ন হওয়া যৌনতা ছাড়াও অনেক উপায়েই ঘটতে পারে। সাইকেল চালনা, ব্যায়াম, নাচ— বিবিধ কারণ থাকতে পারে সতিচ্ছদ ছিন্ন হওয়ার পিছনে।\n• আত্মরতি— আজও মনে করা হয়, আত্মরতি করলেই কেউ কুমারিত্ব হারায়। কিন্তু একথা ঠিক নয়। আত্মরতি এক নারীর আত্মোপলব্ধির পথ— একথা পোস্টফেমিনিস্টরা সগর্বে বলে থাকেন।\n• সতীত্ব হারানো যন্ত্রণাময়— সতিচ্ছদ ছিন্ন হওয়ার ঘটনাটিকে যন্ত্রণাময় বলে বর্ণনা করে আসে পুরুষতান্ত্রিক সমাজ। ব্যাপারটি আপেক্ষিক। প্রথম সঙ্গমে ব্যথা পাবেন কি পাবেন না, তা নির্ভর করে সময়, মানসিকতা, শারীরিক গঠন এবং অবশ্যই প্রাক-সঙ্গম আচরণের উপরে। সুতরাং…\n• কুমারি মেয়েই বেশি আকর্ষণীয়— আসলে নারীকে নিজের তাঁবেতে রাখতে পুরুষতন্ত্র যুগ যুগ ধরে প্রচার করেছে কুমারিত্বের জয়গান। নারীর শরীর-মনের উপরে তার ‘স্বামী’-র অধিকার নিরঙ্কুশ— একথাকে প্রতিষ্ঠা দিতেই কুমারী মেয়েদের অধিকতর আকর্যণীয় বলে বর্ণনা করা হয়েছে। প্রশ্ন এই— একজন বিবাহিতা নারী কি সুন্দর নন?\nলাইফ স্টাইল Comments Off on কুমারিত্ব সম্পর্কে কয়েকটি ভুল তথ্য, যা এখনও দিব্যি সচল সংবাদটি প্রিন্ট করুন\n« বরিশালকে হারিয়ে শীর্ষে সাকিবের ঢাকা (পূর্বের সংবাদ)\n(পরের সংবাদ) মন্ত্রী স্মৃতি ইরানির জুতা সেলাই »\nসর্বশেষ সংবাদ সোফিয়া হায়াত কি মুসলিম হয়ে গেছেন?


স্মার্টফোনে মজেছেন, হারাচ্ছেন সামাজিক জীবন! :: Online BanglaNews Portal || BDlive24\nস্মার্টফোনে মজেছেন, হারাচ্ছেন সামাজিক জীবন!\nবৃহস্পতিবার, জুলাই ৩০, ২০১৫\nহাল আমলে মুঠোফোন প্রযুক্তির উন্নতির কারণে তা হয়ে উঠেছে আমাদের নিত্য ব্যবহার্য একটি পণ্য। তবে বর্তমান সময়ে আমাদের ব্যক্তিগত এবং সামাজিক সম্পর্কের অনেক কিছুই নষ্ট করে দিচ্ছে এই স্মার্টফোন।\nএর প্রভাব এতোটাই যে, অনেকেই শয্যাসঙ্গীকে বাদ দিয়েও মজে রয়েছেন স্মার্টফোনে। সম্প্রতি এক সমীক্ষায় উঠে এসেছে এমনই চাঞ্চল্যকর তথ্য।\nবিশ্বব্যাপী জনমত গবেষণা সংস্থা কেআরসি রিসার্চ সম্প্রতি একটি অনলাইন সমীক্ষা চালিয়েছে। ভারত, চিন, আমেরিকা, ব্রিটেন, ব্রাজিল, স্পেন ও মেক্সিকোয় ৭,১১২ জন স্মার্টফোন ব্যবহারকারীর উপর এই সমীক্ষা চালানো হয়েছে।\nতাতে দেখা গিয়েছে সবচেয়ে বেশি ভারতীয়রাই স্মার্টফোনকে আঁকড়ে ধরে নিত্যদিন ঘুমোতে যান। শতাংশের হিসেবে এই হার ভারতে ৭৫ভাগ। এক্ষেত্রে চিনকেও পিছনে ফেলে দিয়েছে ভারত। চিনে এই হার ৭০ভাগ।\nমানুষ স্মার্টফোনকে শয্যাসঙ্গী করেছেন। শুধু বিছানাতেই নয়, স্মার্টফোন গৃহস্থের ঘর ভেঙে ঢুকে পড়েছে বাথরুমেও। প্রতি ছ জন স্মার্টফোন ব্যবহারকারীর মধ্যে একজন দাবি করেছেন, তারা যখন স্নান করতে যান, তখনও কাছছাড়া করেন না তাদের সাধের স্মার্টফোনটিকে।\nসমীক্ষা আরো বলছে, ৪০ ভাগ স্মার্টফোন ব্যবহারকারী তাদের জীবনের গোপন থেকে গোপনতম কথাটি শেয়ার করেন শুধুমাত্র তাদের ফোনের সঙ্গে।\nগত বছরও আন্তর্জাতিক গ্রাহক পরিষেবা প্রদানকারী সংস্থা B2X কেয়ার সলিউশন স্মার্টফোন ব্যবহারকারীদের উপর একই ধরনের একটি সমীক্ষা চালিয়েছিল। যেখানে দেখা গিয়েছিল স্মার্টফোনটিকে শয্যাসঙ্গী করেছেন ৯৮ ভাগ ভারতীয়। আর ৮৩ ভাগ ভারতীয় প্রত্যেকটি মুহূর্তে শরীরের সংস্পর্শে অথবা নাগালের মধ্যেই রাখেন তাদের প্রিয় স্মার্টফোনকে।\nঢাকা, বৃহস্পতিবার, জুলাই ৩০, ২০১৫ (বিডিলাইভ২৪) // এটি এই লেখাটি ৯৫২ বার পড়া হয়েছে


গর্ভবতী মায়ের আমল ও দোয়া - কোরআনের জ্যোতি\nজিজ্ঞাসা–৩১৬: গর্ভবতী অবস্থায় কুআন ও সুন্নাহ দ্বারা প্রমাণিত কোন আমল আছে কি? অথবা কুরআন এর নির্দিষ্ট সূরা পড়ার বিধান আছে কি?– ফরহাদআহমদ : [email protected]\nজবাব: প্রিয় দীনি ভাই, প্রকৃতপক্ষে গর্ভাবস্থার জন্য কোরআন-সু্ন্নাহয় বর্ণিত কোনো নির্দিষ্ট আমল বা দোয়া নেই। বরং একজন স্ত্রী তাঁর স্বামী কর্তৃক গর্ভবতী হওয়াটাই একটি স্বতন্ত্র এবং এতটাই ফজিলতপূর্ণ আমল যে, রাসূলুল্লাহ ﷺ বিখ্যাত মহিলা সাহাবি সালামা রাযি.কে বলেছেন—\nতিন-সময় মত নামাজ আদায় করুন: এসময়ে অস্থিরতা বেশি কাজ করে। আর যথাসময়ে নামাজ অন্তরকে প্রশান্ত রাখে। এজন্যই নামাজের সময় হলে নবীজী ﷺ বেলাল রাযি.কে বলতেন, أقم الصلاة، أرحنا بها নামাজের ব্যবস্থা কর এবং তার মাধ্যমে আমাকে তৃপ্ত কর। (আবু দাউদ: ৪৩৩৩)\nপাঁচ- শোকর আদায় করুন: দেখুন, মা হওয়ার মাঝেই নারীজন্মের স্বার্থকতা। কত নারী এমন আছে,গর্ভবতী হওয়ার জন্যে বছরের পর বছর ধরে চেষ্টা করছে কিন্তু তাদের ভাগ্যে এই নেয়ামত জুটছে না। এজন্য যখনি মা হওয়ার আনন্দে পুলকিত হবেন তখনি আল্লাহর শোকর আদায় করুন। আল্লাহ তাআলা বলেন, واشكروا لي ولا تكفرون আমার কৃতজ্ঞতা প্রকাশ কর; অকৃতজ্ঞ হয়ো না। (সূরা বাকারা: ১৫২)\nসাত- ওযু অবস্থায় থাকার চেষ্টা করুন: কেননা দৈহিক সুস্থতা ও আত্মিক প্রশান্তির ক্ষেত্রে ওযুর ভূমিকা অপরিসীম। বিশেষত, ঘুমানোর আগে ওযু করে নিবেন। এতে অনিদ্রার বিড়ম্বনা থেকে বাঁচা সহজ হবে। নবীজী ﷺ বলেছেন, إذا أخذت مضجعك فتوضأ وضوءك للصلاة যখন তুমি বিছানায় যাবে তখন নামাযের ওযুর মত ওযু করবে। (মুসলিম : ৪৮৮৪)\n☞ প্রথম মাসে সূরা-আল ইমরান পড়লে সন্তান দামী হবে। ☞ দ্বিতীয় মাসে সূরা-ইউসুফ পড়লে সন্তান সুন্দর হবে। ☞ তৃতীয় মাসে সূরা মারিয়াম পড়লে সন্তান সহিষ্ণু হবে। ☞ চতুর্থ মাসে সূরা-লোকমান পড়লে সন্তান বুদ্ধিমান হবে। ☞ পঞ্চম মাসে সূরা-মুহাম্মদ পড়লে সন্তান চরিত্রবান হবে। ☞ ষষ্ঠ মাসে সূরা-ইয়াসিন পড়লে সন্তান জ্ঞানী হবে। ☞ সপ্তম, অষ্ঠম, নবম ও দ্বশম মাসে সূরা-ইউসুফ, মুহাম্মদ এবং ইব্রারাহিম কিছু কিছু পড়বে। ☞ ব্যাথা উঠলে সূরা-ইনশিকাক পড়ে পানিতে ফুক দিয়ে পান করলে ব্যথা কমে যাবে।\nনয়- দোয়ার অভ্যাস করুন: গর্ভকালীন সময়ে মাঝে মাঝে অসহায়বোধ হয়। এমনও মনে হয়, না-জানি এবার আমি মরে যাব কিনা! তাই গর্ভকালীন সময়ে দোয়ায় বেশি লিপ্ত হতে হয়। কেননা এসময়ের দোয়া আল্লাহ কবুল করেন। আল্লাহ বলেন, أَمَّن يُجِيبُ الْمُضْطَرَّ إِذَا دَعَاهُ وَيَكْشِفُ السُّوءَ বলো তো কে নিঃসহায়ের ডাকে সাড়া দেন যখন সে ডাকে এবং কষ্ট দূরীভূত করেন। (সুরা নামল ৬২)\nতাছাড়া আপনি আপনার সন্তানের মা। আর মায়ের দোয়া কবুল হয়। সুতরাং নেক, সুস্থ ও সুন্দর সন্তান কামনা করে বার বার দোয়া করুন। এক্ষেত্রে কোরআনের বর্ণিত দোয়াগুলোকে অগ্রাধিকার দিন। যেমন, এ দোয়াটি মুখস্থ করে নিতে পারেন— رَبِّ هَبْ لِىْ مِنْ لَّدُنْكَ ذُرِّيَّةً طَيِّبَةً‌ۚ اِنَّكَ سَمِيْعُ الدُّعَآءِ হে আমার পালনকর্তা! আপনার পক্ষ থেকে আমাকে পুত-পবিত্র সন্তান দান করুন। নিশ্চয়ই আপনি প্রার্থনা শ্রবণকারী। (আল ‘ইমরান: ৩৮)\nনামাজের সিজদায় মাতৃভাষায় দোয়া করা যাবে কি?\nদোয়ায়ে কুনুতের সঙ্গে অন্য দোয়া পড়া যাবে কি?


Published: 2017-06-19 12:17:52\nঈদের বাকি মাত্র কয়েকটি দিন। এ ঈদকে কেন্দ্র করে সবাই চান পরিবারের সঙ্গে সময় কাঁটাতে ও আনন্দ ভাগাভাগি করতে। কিন্তু কারাগারে বসে তো আর সেই আনন্দ পাওয়া সম্ভব নয়! তাই ঈদের আগে নতুন পোশাকের মতোই আসামির জামিন পাওয়াটাও আবশ্যকীয় হয়ে যায়। এরপর জামিন নিতে এসেই ঘটে যায় যতসব উদ্ভট কাণ্ড! আর ঠিক এমনই এক ঘটনা ঘটেছে দেশের উচ্চ আদালতে।\nবিচারপতি মো. নজরুল ইসলাম তালুকদার ও বিচারপতি খিজির আহমেদ চৌধুরীর সমন্বয়ে গঠিত অবকাশকালীন হাইকোর্ট বেঞ্চে সোমবার সুপ্রিম কোর্টের এক আইনজীবী মামলার কাজে এসে এক বেঞ্চ অফিসারকে চড় মেরেছেন। এ ঘটনার সঙ্গে সঙ্গে বিচারপতিরা বিব্রত হন এবং আদালতের এজলাশ কক্ষ ত্যাগ করে নিজেদের কামরায় ফিরে যান।\nএ প্রসঙ্গে জানতে চাইলে সুপ্রিম কোর্ট আইনজীবী সমিতির সম্পাদক মাহবুব উদ্দিন খোকন পরিবর্তন ডটকমকে বলেন, ‘আমরা ঘটনাটি শুনেছি। তবে ঘটনার সময় সেখানে বিচারপতিরা ছিলেন। তারা সব দেখেছেন। আমরা তাদের সঙ্গে বিস্তারিত কথা বলে এ সবের কারণ কি এবং কেন ঘটেছে তা দেখার চেষ্টা করছি। তারপর প্রয়োজনীয় ব্যবস্থা গ্রহণ করা হবে।’\nপ্রতি বছর ঈদের আগে থেকেই সুপ্রিম কোর্ট অবকাশে থাকে। তাই পরিবারের সঙ্গে ঈদ কাটাতে সুপ্রিম কোর্টের অবকাশকালীন বেঞ্চগুলোয় জামিনের হিড়িক পরে যায়। এ সময় বিভিন্ন লেনদেনের অভিযোগ ছাড়াও মামলা তালিকায় আনা নিয়ে নতুন অনিয়ম দেখা দেয়।


বিলুপ্তির পথে বণ্যপ্রাণীরা | দৈনিক সকালবেলা\nHome » প্রচ্ছদ » বিলুপ্তির পথে বণ্যপ্রাণীরা\nআমরা জানি, প্রত্যেক বন্যপ্রাণী পরিবেশ-প্রতিবেশের ভারসাম্য রক্ষায় ভূমিকা রাখে। জনসচেতনতা সৃষ্টির ক্ষেত্রে মানুষ ও পরিবেশের উপর বন্যপ্রাণীদের উপকারী ভূমিকার কথা ফলাও করে প্রচার করা হয়। একটা প্রশ্ন, বন্যপ্রাণীর যদি কোনো রকম পরিবেশগত উপকারী ভূমিকা না থাকত, তবে কি এদের রক্ষার কোনো প্রয়োজনই হতো না? হতো। একটি সুন্দর ফুল গাছ, একটি মনোহর পাখি কিম্বা একটি আদুরে বিড়াল ছানার কোনো উপযোগিতা যদি নাও থাকত, তবুও যেমন মানুষ সৌন্দর্য রক্ষার তাগিদে এদের রক্ষা করত, তেমনি জীবজগতের সৌন্দর্যের প্রতীক হিসেবে বন্যপ্রাণীরা সংরক্ষিত হওয়ার দাবি রাখে। নিচে বাংলাদেশের বিলুপ্তপ্রায় কিছু বন্যপ্রাণী সম্পর্কে সংক্ষেপে আলোচনা করা হলো।\nমায়া হরিণ বাংলাদেশের অত্যন্ত বিরল আর বিলুপ্তপ্রায় বন্যপ্রাণী। খর্বকায় প্রাণীটির উচ্চতা দেড়-দুই ফুটের মত হয়, ওজন হয় ১৪-২৮ কেজি। খুব ভীরু স্বভাবের এই হরিণ ভয় পেলে বা আক্রান্ত হলে অনেকটা কুকুরের মত ডাকে বলে একে ইংরেজিতে বার্কিং ডিয়ার (Barking Deer) বলা হয়। মায়া হরিণ নিবিড় ঘন অরণ্যে এবং পাহাড়ি বনাঞ্চলে খুব সতর্কাবস্থায় বিচরণ করে। এদের খাদ্য তালিকায় রয়েছে ঘাস, লতাপাতা, বনজ বৃক্ষের ঝরে পড়া ফল প্রভৃতি। এই প্রজাতির হরিণ একাকী ঘুরে বেড়াতে স্বাচ্ছন্দ্য বোধ করে, তবে ২-৩টি হরিণকে দলবেঁধেও বেড়াতে দেখা যায়।\nPicture 1ঃ গভীর জঙ্গলে সচকিত মায়া হরিণ\nমায়া হরিণ পার্বত্য চট্টগ্রামের পাহাড়ি বনাঞ্চল এবং সিলেটের মৌলভীবাজারে বিশেষত লাউয়াছড়া অরণ্যে খুব কম সংখ্যায় রয়েছে। এছাড়া কক্সবাজারের ডুলাহাজারার সাফারি পার্কে কিছু মায়া হরিণ থাকার প্রমাণ মেলে। এক শ্রেণীর অবিবেচক মানুষ মাংস, চামড়া ও শিঙের লোভে ক্রমাগত এদের শিকার করায় সুন্দর প্রাণীটি দিন দিন বাংলাদেশ থেকে হারিয়ে যাচ্ছে।\nঅনেকে মনে করেন কেবল মূর্খ-অশিক্ষিতরা এমন বিরল প্রাণী শিকারের জন্য দায়ী । ধারণাটা ভুল। সমাজের সনদসর্বস্ব শিক্ষিতদের বিকৃত রুচির চাহিদা মেটাতে চোরা শিকারিরা বন্যপ্রাণীদের মারার জন্য তৎপর হয়ে ওঠে। মায়া হরিণের আয়ুষ্কাল ১৫ থেকে ২০ বছর।\nবনমোরগ-মুরগি বন্যপ্রাণীর অন্তর্ভুক্ত নয়, বন্য পাখি প্রজাতির অন্তর্ভুক্ত। বনমোরগ-মুরগি দেখতে আমাদের গৃহপালিত মোরগ-মুরগির মতই। তবে বনমোরগ-মুরগির স্বভাব ও জীবনাচার পোষা মোরগ-মুরগি থেকে অনেকটা ভিন্ন। এরা এক গাছ থেকে আরেক গাছে, এক জায়গা থেকে আরেক জায়গায় অনেকটা উড়ে যেতে পারে। আকারে পোষা মোরগ-মুরগি থেকে ছোট বনমোরগ-মুরগি ক্ষিপ্রগতিতে ছুটতেও পটু। এরা সাধারণত ঘন নিবিড় বনভূমি ও তৃণভূমিতে চরে বেড়ায়, খায় বনের ফলমূল, কীটপতঙ্গ, ঘাসপাতা, ছোট সাপ, ব্যাঙ, কাঁকড়া ইত্যাদি। বনমুরগি শুকনো লতাপাতা, ডালপালা দিয়ে ঘন ঝোপের আবডালে বাসা বাঁধে। এক সময় বাংলার নিবিড় অরণ্যে তো বটেই গ্রামীণ ঝোপঝাড়, ছোটখাটো জঙ্গলেও দেখা যেত এদের। কিন্তু পরিবেশ বিপর্যয়, বন উজাড় তো আছেই, সেইসাথে আদিবাসী ও বনসংলগ্ন মানুষের নির্বিচার শিকার বনমোরগ-মুরগিদের বিলুপ্তির দিকে নিয়ে যাচ্ছে।\nPicture 2: খাবারের সন্ধানে বনমুরগি\nবিশেষ করে চট্টগ্রামের পার্বত্যাঞ্চলে অতিথি আপ্যায়ন, উপঢৌকন প্রদান, শখ করে মাংস চেখে দেখা প্রভৃতি উদ্দেশ্যে এক শ্রেণীর বিবেকবোধহীন মানুষ শিকারিদের বড় অংকের টাকা অগ্রিম দিয়ে রাখে। বর্তমানে বন্যপ্রাণী রক্ষা আইনে সবরকম বন্য পশুপাখি ধরা, হত্যা, পালন করা শাস্তিযোগ্য অপরাধ হলেও বিশেষ করে আদিবাসীরা বনমোরগ-মুরগি ধরা অব্যাহত রেখেছে। তারা ফাঁদ পেতে এদের শিকার করে। আবার কখনো শস্যদানায় বিষ মিশিয়ে এদের খাইয়ে দেয়। বিষের যন্ত্রণায় অস্থির হয়ে কখনো কখনো বনমোরগ নিজের ধারালো নখর দিয়ে নিজেরই শ্বাসনালী ছিড়ে আত্মহত্যা করে। আশার কথা হলো এখনো কিছু কিছু বনমোরগ-মুরগি পার্বত্য বনাঞ্চল, সুন্দরবন, শ্রীমঙ্গল, লাউয়াছড়া, সাতছড়ি সংরক্ষিত বনাঞ্চল, গারো পাহাড়ে টিকে আছে। এদের রক্ষায় বন বিভাগের নজরদারি বৃদ্ধির পাশাপাশি সাধারণ মানুষ বিশেষ করে আদিবাসীদের মধ্যে সচেতনতা সৃষ্টির বিকল্প নেই।\nগন্ধগোকুল বিড়াল জাতীয় নিশাচর প্রাণী। গন্ধগোকুলের সিভেট-গ্রন্থি থেকে পোলাওয়ের মত এক ধরনের তীব্র গন্ধ নিঃসৃত হয় যা এদের বিচরণক্ষেত্র নির্দিষ্টকরণ, প্রজনন, আত্মরক্ষার ক্ষেত্রে সহায়ক হয়। গন্ধগোকুল সাধারণত বিশাল কোনো অরণ্যে থাকার চেয়ে বরঞ্চ ঝোপঝাড়, বনবাদাড়ে থাকতেই বেশি পছন্দ করে। এদের খাদ্য তালিকায় রয়েছে ইঁদুর, পাখির বাচ্চা ও ডিম্, কাঁকড়া, ফলমূল ইত্যাদি।\nPicture 3: দিনের আলোতে নিশাচর গন্ধগোকুল\nঅরক্ষিত ও বিরল হয়ে পড়া এই সুন্দর প্রাণীটি বাংলাদেশের বিভিন্ন অঞ্চলে এখনো বিক্ষিপ্ত অবস্থায় টিকে আছে। একদিকে যেমন বন-জঙ্গল উজাড়, গ্রামীণ ঝোপঝাড় দ্রুত সাফ করে গন্ধগোকুলদের খাদ্য ও আবাস সংকটের মধ্যে ফেলে দেওয়া হচ্ছে অপরদিকে তেমন এ প্রাণীটি লোকালয়ে প্রবেশ করলে পিটিয়ে মেরে ফেলা হচ্ছে। এদের বাঁচার উপায় কীভাবে সম্ভব? সভ্য মানুষ কর্তৃক খাদ্য সংকটে ভুগে, বাসস্থান হারিয়ে যখন এরা বাধ্য হয়ে লোকালয়ে এসে মানুষের হাঁস-মুরগি, কবুতর দুয়েকটা ধরে খায় অথবা ক্ষুধার তাড়নায় ক্ষেতের সবজি, ফলমূল খেয়ে ফেলে তখন লোকে জোটবদ্ধ হয়ে এদের দেখামাত্র মেরে ফেলে। অথচ তারা খেয়াল রাখে না এরাই সেই গন্ধগোকুল যারা ইঁদুর ও ক্ষতিকর পোকামাকড় খেয়ে কৃষকের ফসল রক্ষা করে ।\nগন্ধগোকুলের কী মায়াবী কাজলটানা চোখ, কী সুন্দর লোমশ গাট্টাগোট্টা শরীর, তাতে বিচিত্র ডোরা আর ছোপ ছোপ দাগ, সুন্দর একটি লম্বা লেজ। দুটো খাবারেরই আশায় রাত বিরাতে প্রাণীটি ঘুরঘুর করে ঘুরে বেড়ায়। দুটো হাঁস-মুরগি খেয়ে ফেলার কারণে মানুষ কীভাবে একে পিটিয়ে হত্যা করতে পারে, ভাবতে কষ্ট হয়। বাংলাদেশে প্রায় তিন প্রজাতির গন্ধগোকুল সচরাচর দেখা যায়। স্থানীয়ভাবে গন্ধগোকুল খাটাশ, গাছ খাটাশ, নোঙর, সাইরেল, তাড়ি-বিড়াল, ভোন্দর প্রভৃতি নামেও পরিচিত। এই প্রাণীটিকে রক্ষা করা সবার দায়িত্ব।\nবাংলাদেশের এই বিরল ও অরক্ষিত প্রাণীটি জলমার্জার, জলনকুল নামেও পরিচিত। ভোঁদড় উভয়চর লিপ্তপদী প্রাণী যাদের পায়ের পাতা অনেকটা হাঁসের পায়ের পাতার মত। এরা ছোট সাপ, মাছ, ব্যাঙ ও অন্যান্য ছোট জলজ প্রাণী খেয়ে জীবন ধারণ করে। এদেশে এক সময় সাগর-নদীতে তো বটেই, খালে-বিলে, হ্রদে, হাওরে এই দক্ষ মাছ শিকারি প্রাণীটির দেখা হরহামেশাই মিলত। এখনো অনেক বয়োবৃদ্ধ ব্যক্তি রয়েছেন যাঁদের মুখে শোনা যায় এই ভোঁদড়কে তাঁরা এমনকি বড়সড় পুকুরেও প্রায়ই দেখতে পেতেন।\nPicture 4ঃ সুন্দরবনে বিপদ সংকেত পাওয়া একদল ভোঁদড়\nপ্রাকৃতিক জলাশয় ভরাট, প্রাকৃতিক উৎস থেকে নির্বিচারে মাছ শিকার, নদী দূষণের মত কারণে ভোঁদড় আজ সংকটাপন্ন। হয়ত আমাদের ভবিষ্যত প্রজন্ম ভোঁদড়কে কেবল ছবিতে আর জাদুঘরেই দেখতে পারবে, বাস্তবে দেখার সৌভাগ্য তাদের হবে না হয়ত। দক্ষ শিকারি হওয়ায় কৈবর্ত ও মালো সম্প্রদায়ের জেলেরা ভোঁদড়কে প্রশিক্ষিত করে মাছ ধরার কাজে নিয়োজিত করে। ভোঁদড় অঞ্চল বিশেষে ধেড়ে, ধাউরা, উদবিড়াল নামেও পরিচিত। সুন্দরবনসহ দেশের অন্যান্য অঞ্চলে ভোঁদড় এখনও বুনো পরিবেশে বেঁচেবর্তে আছে কিছু। প্রতিবেশি ভারত যেমন ভোঁদড়ের বিলুপ্তি রোধে বিশেষ উদ্যোগ গ্রহণ করেছে, বাংলাদেশও যদি তেমন ভোঁদড় সংরক্ষণ কর্মসূচি গ্রহণ করে তবে হয়ত আমরা এ প্রাণীটিকে হারাব না।\nপ্রতিবছর বিশেষ করে দক্ষিণ-পূর্ব এশিয়ার দেশগুলোর অরণ্য থেকে হাজার হাজার বনরুই বিশ্বের নানা প্রান্তে পাচার হয়।\nPicture 5ঃ কাঁটা গাছে নিরীহ সুন্দর বনরুই\nসিলেট, চট্টগ্রামের পার্বত্যাঞ্চলসহ বাংলাদেশের বিভিন্ন বনে-জঙ্গলে বনরুইয়ের প্রায়ই দেখা মিলত। এখন চিরুনি অভিযান চালিয়েও এর সন্ধান পাওয়া কঠিন আছে। বাংলাদেশসহ বিশ্বে বর্তমানে এই সুন্দর ও নিরীহ প্রাণীটির অস্তিত্ব সংকটাপন্ন।\nবনছাগলের আদি নিবাস বাংলাদেশ, ভারতের উত্তরপূর্বাঞ্চল এবং মিয়ানমারের উত্তরাঞ্চলে। বাংলাদেশে তো বটেই, এরা ভারত ও মিয়ানমারেও ভীষণ সংকটাপন্ন বন্যপ্রাণী। ইংরেজিতে রেড সেরো (Red Serow) নামে পরিচিত এই বনছাগল বাংলাদেশের পার্বত্য চট্টগ্রামের সংরক্ষিত বনাঞ্চলে অল্প সংখ্যক রয়েছে।\nগভীর বনে রেড সেরো বনছাগল\nএই বনছাগল নিশাচর প্রাণী। শেষ বিকেল থেকে খুব ভোর পর্যন্ত বন-পাহাড়ে ঘুরে ঘুরে ঘাস, লতাপাতা ও শেকড়বাকড় খেয়ে জীবন ধারণ করে। লালচে বাদামি রঙের বনছাগল দিনের বেলা পাহাড়ি গুহা কিংবা ঘন ঝোপালো জায়গায় লুকিয়ে থাকে বলে এদের দেখা মেলা ভার। বাংলাদেশে হঠাৎ কখনো বনছাগল উদ্ধার হওয়ার খবর পাওয়া যায়। যেমন ২০২০ সালের জানুয়ারি মাসে বান্দরবানের কুরুকপাতা ইউনিয়নের মুরং পাড়া থেকে একটি বনছাগল লামা বন বিভাগের কর্মীরা উদ্ধার করেন।\nঅন্যান্য দেশের বনচারী আদিবাসীরা প্রকৃতি ও বন্যপ্রাণী রক্ষায় যতটা আন্তরিক, বাংলাদেশের আদিবাসীরা ততটা আন্তরিক নয়। তারা সুযোগ পেলে বনছাগলের মত মহাবিপন্ন প্রাণীকেও শিকার করে খায়। প্রাপ্তবয়স্ক বনছাগল বেশ বড় আকারের হয়, ওজন হয় ১১০-১৬০ কেজি। বনছাগলের জীবনকাল ১০ থেকে ২০ বছর। বনরক্ষীদের কঠোর অবস্থান এবং বন্যপ্রাণী প্রজনন কেন্দ্রে বনছাগলের কৃত্রিম প্রজনন ঘটিয়ে এদের বংশবৃদ্ধি সম্ভব। পাশাপাশি এদের প্রাকৃতিক আবাসস্থল ধ্বংস রোধ করা গেলে বনছাগলের বিলুপ্তি ঠেকানো যেতে পারে। এ প্রক্রিয়ায় মায়া হরিণেরও সংখ্যাবৃদ্ধি সম্ভব।\nউপরের বিলুপ্তপ্রায় প্রাণীগুলো ছাড়াও বন্য হাতি, লজ্জাবতী বানর, উল্লুক, ঘড়িয়াল, মেছোবাঘ, বনবিড়াল প্রভৃতি বন্যপ্রাণী বাংলাদেশে বিরল হয়ে পড়েছে। দুঃখের সঙ্গে বলতে হচ্ছে, ভাল্লুক, বনগরু (গৌর বা গয়াল নামেও পরিচিত), নীলগাই ও চিতাবাঘ বাংলাদেশ থেকে ইতিমধ্যে বিলুপ্ত হয়ে গেছে। এই ৪টি প্রাণীকে মাঝে মাঝে বাংলাদেশের বনাঞ্চলে দেখার খবর পাওয়া গেলেও এরা এখানকার স্থায়ী নয়। পার্শ্ববর্তী ভারতীয় বনাঞ্চল থেকে সময়ে সময়ে এদেশে ঢুকে পড়ে।\nPrevious: ৩৮ ঘণ্টা পর আবারও বন্ধ লঞ্চসহ সব নৌযান\nNext: ‘বিএনপি জনগণের পাশে আছে এ কথা পাগলেও বিশ্বাস করে না’


সর্বপ্রথম পাতাপূর্ববর্তী পাতা1...3738394041...63পরবর্তী পাতাসর্বশেষ পাতা\nপরিচ্ছদঃ ৫/১২০. রুকূর আগে বা পরে দু‘আ কুনূত পড়া।\n২/১১৮৩। আনাস ইবনু মালিক (রাঃ) থেকে বর্ণিত। তিনি বলেন, ফজরের সালাতে দুআ কুনূত পাঠ সম্পর্কে জিজ্ঞেস করা হলো। তিনি বলেন, আমরা (কখনো) রুকূর আগে বা (কখনো) রুকূর পরে দুআ কুনূত পড়তাম।\nতাখরীজ কুতুবুত সিত্তাহ: বুখারী ৭৯৮, ১০০১, ১০০২, ৩১৭০, ৪০৮৮, ৪০৯০-৪০৯২, ৪০৯৪-৪০৯৬, ৬৩৯৪; মুসলিম ৬৭১-৪, নাসায়ী ১০৭০, ১০৭১, ১০৭৭, ১০৭৯; আহমাদ ১৪৪৪, ১৪৪৫; আহমাদ ১২২৯৪, ১২৪৩৮, ১২৭০৭, ১৩৫৩৯; দারিমী ১৫৯৬, ১৫৯৯; ইবনু মাজাহ ১১৮৪, ১২৪৩। তাহক্বীক্ব আলবানী: সহীহ। তাখরীজ আলবানী: ইরওয়াহ ১৬০, মিশকাত ১২৯৪।\nبَاب مَا جَاءَ فِي الْقُنُوتِ قَبْلَ الرُّكُوعِ وَبَعْدَهُ\nحَدَّثَنَا نَصْرُ بْنُ عَلِيٍّ الْجَهْضَمِيُّ، حَدَّثَنَا سَهْلُ بْنُ يُوسُفَ، حَدَّثَنَا حُمَيْدٌ، عَنْ أَنَسِ بْنِ مَالِكٍ، قَالَ سُئِلَ عَنِ الْقُنُوتِ، فِي صَلاَةِ الصُّبْحِ فَقَالَ كُنَّا نَقْنُتُ قَبْلَ الرُّكُوعِ وَبَعْدَهُ .\n৩/১১৮৪। মুহাম্মাদ (রহ) থেকে বর্ণিত। তিনি বলেন, আমি আনাস ইবনু মালিক (রাঃ) কে দুআ কুনূত সম্পর্কে জিজ্ঞেস করলাম। তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম রুকূর পরে দুআ কুনূত পড়েছেন।\nতাখরীজ কুতুবুত সিত্তাহ: বুখারী ৭৯৮, ১০০১, ১০০২, ৩১৭০,৪০৮৮, ৪০৯০-৪০৯২, ৪০৯৪-৪০৯৬, ৬৩৯৪; মুসলিম ৬৭১-৪; নাসায়ী ১০৭০, ১০৭১, ১০৭৭, ১০৭৯; আবূ দাঊদ ১৪৪৪, ১৪৪৫; আহমাদ ১২২৯৪, ১২৪৩৮, ১২৭০৭, ১৩৫৩৯; দারিমী ১৫৯৬, ১৫৯৯; ইবনু মাজাহ ১১৮৪, ১২৪৩। তাহক্বীক্ব আলবানী: সহীহ।\n“I asked Anas bin Malik about Qunut, and he said: ‘The Messenger of Allah (ﷺ) recited Qunut after Ruku’.’”\nحَدَّثَنَا مُحَمَّدُ بْنُ بَشَّارٍ، حَدَّثَنَا عَبْدُ الْوَهَّابِ، حَدَّثَنَا أَيُّوبُ، عَنْ مُحَمَّدٍ، قَالَ سَأَلْتُ أَنَسَ بْنَ مَالِكٍ عَنِ الْقُنُوتِ، فَقَالَ قَنَتَ رَسُولُ اللَّهِ ـ صلى الله عليه وسلم ـ بَعْدَ الرُّكُوعِ .\nপরিচ্ছদঃ ৫/১২১. শেষ রাতে বিতর সলাত পড়া।\n১/১১৮৫। মাসরূক (রহ) থেকে বর্ণিত। তিনি বলেন, আমি আয়িশাহ (রাঃ) কে রাসূলুল্লাহ সাল্লাল্লাহু আলাইহি ওয়াসাল্লাম -এর বিতরের সালাত (নামায/নামাজ) সম্পর্কে জিজ্ঞেস করলাম। তিনি বলেন, তিনি প্রতি রাতেই বিতর সালাত (নামায/নামাজ) আদায় করতো, কখনো রাতের প্রথম ভাগে, কখনো রাতের মধ্যভাগে, কখনো শেষভাগে। ইন্তেকালের পূর্বে তিনি রাতের শেষভাগ পর্যন্ত তা বিলম্বিত করতেন।\nতাখরীজ কুতুবুত সিত্তাহ: বুখারী ৯৯৬, মুসলিম ৭৪১-২, তিরমিযী ৪৫৬, নাসায়ী ১৬৮১, আহমাদ ১৪৩৫, আহমাদ ২৪৪৫৩ দারিমী ১৫৮৭। তাহক্বীক্ব আলবানী: সহীহ। তাখরীজ আলবানী: সহীহ আবী দাউদ ১২৮৯।\n“I asked ‘Aishah about the Witr of the Messenger of Allah (ﷺ). She said: ‘He prayed Witr at every part of the night, at the beginning, in the middle and at the end, when he died (he would perform it) just before dawn.’”\nبَاب مَا جَاءَ فِي الْوِتْرِ آخِرَ اللَّيْلِ\nحَدَّثَنَا أَبُو بَكْرِ بْنُ أَبِي شَيْبَةَ، حَدَّثَنَا أَبُو بَكْرِ بْنُ عَيَّاشٍ، عَنْ أَبِي حُصَيْنٍ، عَنْ يَحْيَى بْنِ وَثَّابٍ، عَنْ مَسْرُوقٍ، قَالَ سَأَلْتُ عَائِشَةَ عَنْ وِتْرِ، رَسُولِ اللَّهِ ـ صلى الله عليه وسلم ـ فَقَالَتْ مِنْ كُلِّ اللَّيْلِ قَدْ أَوْتَرَ مِنْ أَوَّلِهِ وَأَوْسَطِهِ وَانْتَهَى وِتْرُهُ حِينَ مَاتَ فِي السَّحَرِ .\n২/১১৮৬। আলী (রাঃ) থেকে বর্ণিত। তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম প্রতির রাতে বিতর সালাত (নামায/নামাজ) আদায় করতো, কখনো রাতের প্রথমভাগে, কখনো মধ্যভাগে এবং কখনো শেষভাগে তাঁর বিতর পড়তেন।\nতাখরীজ কুতুবুত সিত্তাহ: আহমাদ ৮২৭, ১২১৯, ১২৬৩। তাহক্বীক্ব আলবানী: হসান সহীহ।\n“At every part of the night the Messenger of Allah (ﷺ) prayed Witr, at the beginning and in the middle, and finally his Witr was just before dawn.”\nحَدَّثَنَا عَلِيُّ بْنُ مُحَمَّدٍ، حَدَّثَنَا وَكِيعٌ، ح وَحَدَّثَنَا مُحَمَّدُ بْنُ بَشَّارٍ، حَدَّثَنَا مُحَمَّدُ بْنُ جَعْفَرٍ، قَالَ حَدَّثَنَا شُعْبَةُ، عَنْ أَبِي إِسْحَاقَ، عَنْ عَاصِمِ بْنِ ضَمْرَةَ، عَنْ عَلِيٍّ، قَالَ مِنْ كُلِّ اللَّيْلِ قَدْ أَوْتَرَ رَسُولُ اللَّهِ ـ صلى الله عليه وسلم ـ مِنْ أَوَّلِهِ وَأَوْسَطِهِ وَانْتَهَى وِتْرُهُ إِلَى السَّحَرِ .\n৩/১১৮৭। জাবির (রাঃ) থেকে বর্ণিত। রাসূলুল্লাহ সাল্লাল্লাহু আলাইহি ওয়াসাল্লাম বলেনঃ তোমাদের মধ্যে কেউ শেষরাতে জাগতে পারবে না বলে আশংকা করলে সে যেন রাতের প্রথমভাগেই বিতর পড়ে নেয়, অতঃপর ঘুমায়। আর তোমাদের মধ্যে যে ব্যক্তি রাতের শেষভাগে সালাত (নামায/নামাজ) পড়ার আশা করে সে যেন শেষরাতে বিতর পড়ে। কেননা শেষ রাতের কিরাআত (শুনার জন্য ফেরেশতাদের) উপস্থিতির সময়। তাই তা অধিক উত্তম।\nতাখরীজ কুতুবুত সিত্তাহ: মুসলিম ৭৫১-২,তিরমিযী ৪৫৫, আহমাদ ১৪৩৩৫, ২৭৫২১। তাহক্বীক্ব আলবানী: সহীহ। তাখরীজ আলবানী: সহীহাহ ২৬১০\nحَدَّثَنَا عَبْدُ اللَّهِ بْنُ سَعِيدٍ، حَدَّثَنَا ابْنُ أَبِي غَنِيَّةَ، حَدَّثَنَا الأَعْمَشُ، عَنْ أَبِي سُفْيَانَ، عَنْ جَابِرٍ، عَنْ رَسُولِ اللَّهِ ـ صلى الله عليه وسلم ـ قَالَ  " مَنْ خَافَ مِنْكُمْ أَنْ لاَ يَسْتَيْقِظَ مِنْ آخِرِ اللَّيْلِ فَلْيُوتِرْ مِنْ أَوَّلِ اللَّيْلِ ثُمَّ لْيَرْقُدْ وَمَنْ طَمِعَ مِنْكُمْ أَنْ يَسْتَيْقِظَ مِنْ آخِرِ اللَّيْلِ فَلْيُوتِرْ مِنْ آخِرِ اللَّيْلِ فَإِنَّ قِرَاءَةَ آخِرِ اللَّيْلِ مَحْضُورَةٌ وَذَلِكَ أَفْضَلُ " .\nপরিচ্ছদঃ ৫/১২২. যে ব্যক্তি বিতর সলাত না পড়ে ঘুমালো অথবা ভুলে গেলো।\n১/১১৮৮। আবূ সাঈদ আল-খুদরী (রাঃ) থেকে বর্ণিত। তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ যে ব্যক্তি বিতর সালাত (নামায/নামাজ) না পড়ে ঘুমিয়ে গেলো বা তা পড়তে ভুলে গেলো, সে যেন ভোরবেলা অথবা যখন তার স্মরণ হয় তখন তা পড়ে নেয়।\nতাখরীজ কুতুবুত সিত্তাহ: তিরমিযী ৪৬৫,আহমাদ ১৪৩১,আ ১০৮৭১। তাহক্বীক্ব আলবানী: সহীহ। তাখরীজ আলবানী: তাখরীজুল মিশকাত ১২৬৮, ১২৭৯; ইরওয়াহ ১৫৩। উক্ত হাদিসের রাবী আব্দুর রহমান বিন যায়দ বিন আসলাম সম্পর্কে আহমাদ বিন হাম্বল বলেন, তিনি দুর্বল। ইয়াহইয়া বিন মাঈন বলেন, তার থেকে হাদিস গ্রহণযোগ্য নয়। আলী ইবনুল মাদীনী ও মুহাম্মাদ বিন সা'দ বলেন, তিনি খুবই দুর্বল। আবু দাউদ আস-সাজিসতানী ও আবু যুরআহ আর-রাযী বলেন, তিনি হাদিস বর্ণনায় দুর্বল। উক্ত হাদিসটি শাহিদ এর ভিত্তিতে সহিহ।\n“The Messenger of Allah (ﷺ) said: ‘Whoever sleeps and misses Witr, or forgets it, let him pray it when morning comes, or when he remembers.’”\nبَاب مَا جَاءَ فِي مَنْ نَامَ عَنْ الْوِتْرِ أَوْ نَسِيَهُ\nحَدَّثَنَا أَبُو مُصْعَبٍ، أَحْمَدُ بْنُ أَبِي بَكْرٍ الْمَدِينِيُّ وَسُوَيْدُ بْنُ سَعِيدٍ قَالاَ حَدَّثَنَا عَبْدُ الرَّحْمَنِ بْنُ زَيْدِ بْنِ أَسْلَمَ، عَنْ أَبِيهِ، عَنْ عَطَاءِ بْنِ يَسَارٍ، عَنْ أَبِي سَعِيدٍ، قَالَ قَالَ رَسُولُ اللَّهِ ـ صلى الله عليه وسلم ـ  " مَنْ نَامَ عَنِ الْوِتْرِ أَوْ نَسِيَهُ فَلْيُصَلِّ إِذَا أَصْبَحَ أَوْ ذَكَرَهُ " .\n২/১১৮৯। আবূ সাঈদ (রাঃ) থেকে বর্ণিত। তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ তোমরা ভোরে উপনীত হওয়ার আগেই বিতর সালাত (নামায/নামাজ) পড়ো।\nমুহাম্মাদ ইবনু ইয়াহ্ইয়া (রহ ) বলেন, এই হাদীস প্রমাণ করে যে, আবদুর রহমানের রিওয়ায়াত (১১৮৮) দুর্বল বিধায় আমালযোগ্য নয়।\nতাখরীজ কুতুবুত সিত্তাহ: মুসলিম ৭৫১-২, তিরমিযী ৪৬৮, নাসায়ী ১৬৮৩, ১৬৮৪; আহমাদ ১০৭১৩, ১০৯০৯, ১০৯৩১, ১১২৭৮; দারিমী১৫৮৮। তাহক্বীক্ব আলবানী: সহীহ। তাখরীজ আলবানী: ইরওয়াহ ৪২২।\n“The Messenger of Allah (ﷺ) said: ‘Pray Witr before morning comes.’”\nحَدَّثَنَا مُحَمَّدُ بْنُ يَحْيَى، وَأَحْمَدُ بْنُ الأَزْهَرِ، قَالاَ حَدَّثَنَا عَبْدُ الرَّزَّاقِ، أَنْبَأَنَا مَعْمَرٌ، عَنْ يَحْيَى بْنِ أَبِي كَثِيرٍ، عَنْ أَبِي نَضْرَةَ، عَنْ أَبِي سَعِيدٍ، قَالَ قَالَ رَسُولُ اللَّهِ ـ صلى الله عليه وسلم ـ  " أَوْتِرُوا قَبْلَ أَنْ تُصْبِحُوا " . قَالَ مُحَمَّدُ بْنُ يَحْيَى فِي هَذَا الْحَدِيثَ دَلِيلٌ عَلَى أَنَّ حَدِيثَ عَبْدِ الرَّحْمَنِ وَاهٍ .\n১/১১৯০। আবূ আইউব আল-আনসারী (রাঃ) থেকে বর্ণিত। রাসূলুল্লাহ সাল্লাল্লাহু আলাইহি ওয়াসাল্লাম বলেনঃ বিতর সালাত (নামায/নামাজ) সত্য। অতএব কেউ চাইলে তা পাঁচ রাকআতও পড়তে পারে, তিন রাকআতও পড়তে পারে এবং এক রাকআতও পড়তে পারে।\nতাখরীজ কুতুবুত সিত্তাহ: নাসায়ী ১৭১০, ১৭১১-১৭১৩; আহমাদ ১৪২২,২৩০৩৩; দারিমী ১৫৮২। তাহক্বীক্ব আলবানী: সহীহ। তাখরীজ আলবানী: মিশকাত ১২৬৫, সহীহ আবী দাউদ ১২৭৮।\nIt was narrated from Abu Ayyub Al-Ansari that the Messenger of Allah (ﷺ) said:\n“Witr is Haqq.* Whoever wishes let him pray Witr with five (Rak’ah), and whoever wishes let him pray Witr with three (Rak’ah), and whoever wishes let him pray Witr with one (Rak’ah).”\nحَدَّثَنَا عَبْدُ الرَّحْمَنِ بْنُ إِبْرَاهِيمَ الدِّمَشْقِيُّ، حَدَّثَنَا الْفِرْيَابِيُّ، عَنِ الأَوْزَاعِيِّ، عَنِ الزُّهْرِيِّ، عَنْ عَطَاءِ بْنِ يَزِيدَ اللَّيْثِيِّ، عَنْ أَبِي أَيُّوبَ الأَنْصَارِيِّ، أَنَّ رَسُولَ اللَّهِ ـ صلى الله عليه وسلم ـ قَالَ  " الْوِتْرُ حَقٌّ فَمَنْ شَاءَ فَلْيُوتِرْ بِخَمْسٍ وَمَنْ شَاءَ فَلْيُوتِرْ بِثَلاَثٍ وَمَنْ شَاءَ فَلْيُوتِرْ بِوَاحِدَةٍ " .


Virat Kohli blamed the weather after India lost the match against South Africa-Ebela.in\nমণীশকে কড়া ধমক নিয়ে উত্তাল সোশ্যাল মিডিয়া, ম্যাচ হেরে বৃষ্টিকে দায়ী করছেন বিষণ্ণ কোহলি\nনিজস্ব প্রতিবেদন | ২৩ ফেব্রুয়ারি, ২০১৮, ০৮:৩৮:৪৫ | শেষ আপডেট: ২৫ ফেব্রুয়ারি, ২০১৮, ২০:৫৯:১৭\n১৮৮ রান তুলেও হারতে হওয়ায় অবশ্য বৃষ্টিকেই দায়ী করেছেন ভারত অধিনায়ক বিরাট কোহলি।\nবিধ্বংসী: সেঞ্চুরিয়নে ২৮ বলে অপরাজিত ৫২ রান ধোনির। ফাইল চিত্র\n২২ ফেব্রুয়ারি: ঠান্ডা মাথার জন্য ক্রিকেটবিশ্বে তিনি বিখ্যাত ‘ক্যাপ্টেন কুল’ নামে। কিন্তু কে জানত, বাইশ গজে তিনি, মহেন্দ্র সিংহ ধোনিও মেজাজ হারান!\nসচরাচর যে ঘটনা দেখতে খুব একটা অভ্যস্ত নন ক্রিকেটপ্রেমী জনতা, তারই সাক্ষী রইল বুধবারের সেঞ্চুরিয়ন। ভারতীয় ইনিংসের শেষ ওভার চলছে। প্রথম বলে সিঙ্গলস নিলেন মণীশ পাণ্ডে। যদিও ধোনি দ্বিতীয় রানের জন্য দৌড়তে চেয়েছিলেন। কিন্তু তাঁর দিকে না তাকিয়ে মণীশ তখন লক্ষ্য করছিলেন ফিল্ডারের দিকে। আর এখানেই মেজাজ হারালেন ‘ক্যাপ্টেন কুল’! স্টাম্প মাইক্রোফোনে মণীশকে উদ্দেশ্য করে কড়া ধমকের সুরে তাঁকে বলতে শোনা গিয়েছে, ‘ওয়ে ইধার দেখ লে। উধার ক্যায়া দেখ রহা হ্যায়’\n(অর্থাৎ, ওদিকে কী দেখছিস? আমার দিকে দেখ)! মুহূর্তের মধ্যেই যা ভাইরাল হয়ে গিয়েছে সোশ্যাল মিডিয়ায়! বিশ্বকাপ জয়ের পরও যাঁকে বাড়তি উচ্ছ্বাস প্রকাশ করতে দেখা যায়নি, সেই ধোনির এই রূপ দেখে রীতিমতো বিস্মিত ক্রিকেটভক্তরাও! শেষ পর্যন্ত দলের হার বাঁচাতে না পারলেও ধোনির আগ্রাসী ব্যাটিংও খুশি করেছে তাঁর ভক্তদের। বকুনি নিয়ে মুখ না খুললেও ধোনির ব্যাটিংয়ে মুগ্ধ মণীশ বলেছেন, ‘‘ধোনি যেন হঠাৎ জেগে উঠল! লোয়ার অর্ডারে ও এখনও আগের মতোই ভয়ঙ্কর।’’ নিজের ব্যাটিং নিয়ে তাঁর\nবিশ্লেষণ, ‘‘পাঁচ নম্বরে ব্যাট করা সহজ নয়। তবে সেঞ্চুরিয়ন আমার কাছে বরাবর পয়া মাঠ। আরও ভাল খেলতে চাই।’’\nএদিকে, ১৮৮ রান তুলেও হারতে হওয়ায় অবশ্য বৃষ্টিকেই দায়ী করেছেন ভারত অধিনায়ক বিরাট কোহলি।


সংকীর্ণ রাজনীতি নিয়ে এবার মুখ খুললেন 'সুভাষ-কন্যা' অনিতা, অস্বস্তি বাড়ল বিজেপির\nMay 24, 2022 4:40 am\nসংকীর্ণ রাজনীতি নিয়ে এবার মুখ খুললেন ‘সুভাষ-কন্যা’ অনিতা, অস্বস্তি বাড়ল বিজেপির\n‘নেতাজি সুভাষচন্দ্রের দৃষ্টিভঙ্গির সাথে বিজেপির রাজনীতি খাপ খায়না’। একথার উল্লেখ তিনি আগেও করেছেন। এবার প্রজাতন্ত্র দিবসের অবহেলিত ‘সুভাষ ট্যাবলো’ প্রসঙ্গে আরো একবার সোচ্চার হলেন তিনি। তিনি নেতাজি সুভাষচন্দ্র বসুর কন্যা অনিতা বসু পাফ।\nবঙ্গরাজনীতি বনাম জাতীয় রাজনীতির এই মূহুর্তের বিতর্কে সুভাষ-কন্যার প্রতিক্রিয়ার অপেক্ষাই যেন বাকি ছিল। এবার জার্মানি থেকে নিজের মতামত ব্যক্ত করলেন তিনি। বৃহত্তর সংবাদমাধ্যমে অনিতা স্পষ্টতই জানিয়েছেন, “শুনেছি, তবে কেন কেন্দ্রীয় সরকার বাংলার ট্যাবলো বাতিল করল, ঠিক জানিনা। তবে এবছর তাঁর ১২৫তম জন্মবার্ষিকী, আর এবারেই প্রজাতন্ত্র দিবসে বাংলার ট্যাবলো বাদ দেওয়া হল, জেনে হতবাক আমি।”\nপাশাপাশি অনিতা আরো বলেন, “গতবছর বাংলায় নির্বাচন ছিল। সেবারে খুব জাঁকজমক সহকারে জন্মবার্ষিকী পালিত হয়েছিল। একবছরে তেমন কোনও ইস্যু নেই তাই হয়তো বিষয়টা আর ততটা প্রাসঙ্গিক নয়!”\nউল্লেখ্য, অনিতা বসু পাফ যে জন্মবার্ষিকীর কথা বলছেন, গতবছরের সেই জন্মবার্ষিকীতে নরেন্দ্র মোদীর সাথে মমতা বন্দ্যোপাধ্যায়কেও একসাথে অনুষ্ঠান মঞ্চে দেখতে পাওয়া গিয়েছিল। এই বছরে, যেখানে বাংলার ট্যাবলো উল্লেখযোগ্য স্থান পাওয়ার কথা, সেখানে এমন সিদ্ধান্ত নেতাজির কন্যাকে অনেকের মতোই বিস্মিত করেছে। ক্ষোভের সাথে তিনি বলেছেন, “রাজনৈতিক কারণে কখনো কখনো কিংবদন্তি স্বাধীনতা সংগ্রামীর ঐতিহ্যকে আংশিকভাবে ব্যবহার করা হয়।”\nএই কথার মধ্যে দিয়ে সরাসরি বিজেপির রাজনৈতিক স্বার্থে ‘নেতাজি’-কে ব্যবহারের ইঙ্গিতই করতে চাইলেন কি তিনি? নেতাজির কন্যা অনিতা বসু পাফ আরো একটি চমকপ্রদ তথ্য জানান। সেটা বাংলার মানুষকেই আরো বেশি হতবাক করে দেবে। ‘আজাদি কা অমৃত মহোৎসব’-এর পাশাপাশি সুভাষচন্দ্র বসুুর ১২৫ তম জন্মবার্ষিকী উদযাপনের জন্য একটি কমিটি গঠন করা হয়েছে, এমনটাই জানিয়েছিল কেন্দ্রীয় সরকার।\nকিন্তু এই কমিটির উল্লেখে অনিতা বসু পাফ আকাশ থেকে পড়লেন! তিনি জানান, “আমায় যে কমিটির সদস্য করা হয়েছিল, আমি কখনও শুনিনি সেখানে এমন কোনও বৈঠক করা বা লিখিতরূপে প্রস্তাব দেওয়া হয়েছে। আমার কাছে এটি একটি অস্তিত্বহীন কমিটি।”\nসুভাষ-কন্যা অনিতা বসুর এই মন্তব্য বিজেপি সরকারকে তীব্র অস্বস্তির মুখে ফেলেছে। পাশাপাশি বাংলার রাজনৈতিক মহলেও সাড়া পড়েছে। ‘ট্যাবলো’ প্রসঙ্গ তুলতে গিয়ে ‘কমিটি’ সম্পর্কেও এবার অস্বচ্ছতার অভিযোগ তুললেন অনিতা বসু পাফ!\nসত্যিই কি তাই?\nকোহলির পর এবার কি সৌরভের বিদায়ের পালা!\n৯০ বছরে দ্বিতীয় বিয়ে বাংলাদেশের আইনজীবীর! কনের বয়স ৪০! কেন এই বিয়ে


চাঁদাবাজি করতে গিয়ে আটক ঢাবির দুই শিক্ষার্থী – sonalysylhet.com\nচাঁদাবাজি করতে গিয়ে আটক ঢাবির দুই শিক্ষার্থী\nপ্রকাশিত: ৮:২১ অপরাহ্ণ, ফেব্রুয়ারি ২২, ২০২০\nহাইকোর্ট মোড় এলাকায় বালির ট্রাক থেকে চাঁদা দাবির অভিযোগে ঢাকা বিশ্ববিদ্যালয়ের দুই ছাত্রকে আটক করেছে শাহবাগ থানা পুলিশ। এর শনিবার ভোর সাড়ে ৪ টায় হাইকোর্ট মোড়ের পানির পাম্পের সামনে থেকে তাদের আটক করা হয়।\nআকটকৃতদের বিরুদ্ধে থানায় মামলা দায়েরের পর কোর্টে চালান করা হয়েছে বলে জানান শাহবাগ থানার ভারপ্রাপ্ত কর্মকর্তা (ওসি) মো. আবুল হাসান।\nআটকৃতরা হলেন- বিশ্ববিদ্যালয়ের শিক্ষা ও গবেষণা ইনিস্টিটিউটের তৃতীয় বর্ষের শিক্ষার্থী মো. আল আমিন ও আন্তর্জাতিক সম্পর্ক বিভাগের একই বর্ষের জুবায়ের আহমেদ শান্ত। তারা ঢাকা বিশ্ববিদ্যালয়ের মুক্তিযোদ্ধা জিয়াউর রহমান হলের আবাসিক ছাত্র এবং হল ছাত্রলীগের রাজনীতির সঙ্গে জড়িত।\nট্রাকের চালক মো. কাইসার বলেন, ‘শনিবার ভোর সাড়ে ৪ টায় ট্রাকে করে ঢাকা ওয়াসার বালু নিয়ে দয়াগঞ্জ থেকে তিনি শাহবাগ আসছিলেন। হাইকোর্ট মোড়ে আসার পর গাড়ির চাকা পাংচার হয়ে গেলে রাস্তার এক পাশে পার্কিং করে রাখি। এমন সময় দুইজন লোক এসে গাড়ির কাগজপত্র দেখতে চায় এবং দশ হাজার টাকা দাবি করে। টাকা নাই বলতেই আমাকে চড়-থাপ্পর মারতে শুরু করে। পরবর্তীতে আমার কাছ থেকে নাম্বার নিয়ে গাড়ির সুপার ভাইজারকে আসতে বলেন।’\nসুপার ভাইজার মো. সোহেল রানা বলেন, বালুর গাড়ি আটক করা হয়েছে এমন খবর পেয়ে আমি ঘটনাস্থলে যাই। যাওয়ার সাথে সাথে আমাকে মারধর করে। একপর্যায়ে মোবাইল কেড়ে নিয়ে জোরপূর্বক আমার রকেট থেকে ১৯৫০ টাকা নিয়ে যায় এবং সঙ্গে সঙ্গে ম্যাসেজ ডিলেট করে দেয়। পরে টহলরত পুলিশ এসে আমাদের উদ্ধার করে।\nএ বিষয়ে ঢাকা বিশ্ববিদ্যালয়ের প্রক্টর অধ্যাপক এ কে এম গোলাম রব্বানী বলেন, অভিযোগের প্রেক্ষিতে পুলিশকে ব্যবস্থা নেয়ার জন্য বলা হয়েছে। অভিযোগ প্রমাণিত হলে বিশ্ববিদ্যালয় কর্তৃপক্ষ তাদের বিরুদ্ধে যথাযথ ব্যবস্থা নিবে।